CELEX: 52011PC0456
Language: el
Date: 2011-07-26
Title: Πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα σκάφη αναψυχής και τα ατομικά σκάφη

|

52011PC0456

Πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα σκάφη αναψυχής και τα ατομικά σκάφη  /* COM/2011/0456 τελικό - 2011/0197 (COD) */  

	ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασηςΓενικό πλαίσιοΗ οδηγία για τα σκάφη αναψυχής[1] (ΟΣΑ) εκδόθηκε το 1994 για να ρυθμίσει τη διάθεση των σκαφών αναψυχής στην ευρωπαϊκή αγορά. Στην οδηγία αυτή καθορίζονται οι βασικές απαιτήσεις ασφάλειας που πρέπει να τηρούν οι κατασκευαστές κατά το σχεδιασμό σκαφών προκειμένου να προσφέρονται ασφαλή σκάφη στην αγορά της ΕΕ. Στη σειρά υποχρεώσεων που πρέπει να εκπληρώνουν οι κατασκευαστές προκειμένου να αποδεικνύεται ότι το προϊόν τους είναι σύμφωνο με την οδηγία συγκαταλέγονται η δήλωση συμμόρφωσης των σκαφών προς τις βασικές απαιτήσεις της οδηγίας, η τοποθέτηση της σήμανσης CE στο προϊόν και η παροχή πληροφοριών στους χρήστες σχετικά με τη χρήση και τη συντήρηση του προϊόντος.Με την τροποποίηση της οδηγίας 94/25/ΕΚ από την οδηγία 2003/44/ΕΚ θεσπίστηκε δέσμη οριακών τιμών για τις εκπομπές καυσαερίων από τους προωστικούς κινητήρες και τα επίπεδα θορύβου από τα σκάφη με προωστικούς κινητήρες, που κάλυπταν τόσο τους κινητήρες ανάφλεξης με συμπίεση όσο και τους κινητήρες ανάφλεξης με σπινθήρα. Οι κύριοι ατμοσφαιρικών ρύποι που υπόκεινται σε κανονιστική ρύθμιση με την οδηγία για τα σκάφη αναψυχής είναι: τα οξείδια του αζώτου (NOx), οι υδρογονάνθρακες (HC) και τα σωματίδια (PT). Επιπλέον, με την οδηγία 2003/44/ΕΚ διευρύνθηκε το πεδίο εφαρμογής της οδηγίας για τα σκάφη αναψυχής ώστε να καλύπτει και τα ατομικά σκάφη.Στην ίδια τροποποιητική οδηγία προβλέπεται ρήτρα επανεξέτασης (άρθρο 2), με σκοπό την ενίσχυση των ορίων εκπομπών για να ληφθούν υπόψη η τεχνολογική εξέλιξη των κινητήρων σκαφών αναψυχής καθώς και την ανάγκη να εναρμονισθούν τα όρια σε παγκόσμιο επίπεδο, ιδιαίτερα με τις ΗΠΑ. Ταυτόχρονα, θα πρέπει να λαμβάνεται υπόψη η ευάλωτη θέση των μικρών και μεσαίων επιχειρήσεων (ΜΜΕ), καθώς ο εν λόγω τομέας αποτελείται κυρίως από ΜΜΕ (πάνω από το 95% των επιχειρήσεων είναι ΜΜΕ).Το αντικείμενο των ΜΜΕ που δραστηριοποιούνται στον εν λόγω τομέα είναι κυρίως η ναυπήγηση σκαφών ή η ναυτικοποίηση κινητήρων (τροποποίηση και τοποθέτηση στα σκάφη κινητήρων προοριζόμενων για οδική ή μη οδική χρήση). Υπάρχουν επίσης μερικοί μικροί κατασκευαστές κινητήρων που δραστηριοποιούνται και προμηθεύουν αποκλειστικά την αγορά της Ευρωπαϊκής Ένωσης.Στη ρήτρα επανεξέτασης (άρθρο 2) ορίζεται επίσης ότι η Επιτροπή θα υποβάλει έκθεση για τις δυνατότητες περαιτέρω βελτίωσης των περιβαλλοντικών επιδόσεων των κινητήρων με τις δυνατότητες περαιτέρω βελτίωσης των περιβαλλοντικών επιδόσεων των κινητήρων και, εφόσον κριθεί σκόπιμο, βάσει της έκθεσης αυτής, θα υποβάλει κατάλληλες προτάσεις στο Ευρωπαϊκό Κοινοβούλιο και το Συμβούλιο. Η Επιτροπή εξέδωσε έκθεση το 2007 (COM (2007) 313) στην οποία ανακοίνωσε ότι θα εξετάσει τις επιλογές για την περαιτέρω μείωση των ορίων εκπομπών καυσαερίων από τους κινητήρες των σκαφών αναψυχής.Συνοχή με άλλες πολιτικές και στόχους της ΈνωσηςΗ οδηγία για τα σκάφη αναψυχής εντάσσεται στο πλαίσιο ευρωπαϊκής νομοθεσίας που συνδυάζει τις πτυχές της ασφάλειας στη θάλασσα και του περιβάλλοντος.Σκοπός μιας από τις εμβληματικές πολιτικές που ορίζονται στη στρατηγική «Ευρώπη 2020»[2] είναι καθιερωθεί στην Ευρώπη η αποδοτική αξιοποίηση των πόρων ώστε να εκπληρωθούν οι στόχοι της για το κλίμα και την ενέργεια. Με την ολοκληρωμένη θαλάσσια πολιτική[3] εντάσσεται η προστασία του περιβάλλοντος σε κάθε πολιτική της Ένωσης, ειδικά σε εκείνες που επηρεάζουν το θαλάσσιο περιβάλλον. Η αναθεώρηση της οδηγίας για τα σκάφη αναψυχής εντάσσεται στο γενικό αυτό πλαίσιο. Συμβάλλει επίσης στην επίτευξη του στόχου του Διεθνούς έτους βιοποικιλότητας 2010.Η οδηγία για τα σκάφη αναψυχής είναι σύμφωνη με τους στόχους της πρωτοβουλίας Καθαρός Αέρας για την Ευρώπη (Clean Air for Europe, CAFE)[4], η οποία αποτελεί ολοκληρωμένη και μακροπρόθεσμη στρατηγική για τη μείωση των αρνητικών επιπτώσεων της ατμοσφαιρικής ρύπανσης στην ανθρώπινη υγεία και το περιβάλλον, όπως ορίζεται στην οδηγία 2008/50 / ΕΚ για την ποιότητα του ατμοσφαιρικού αέρα και καθαρότερο αέρα για την Ευρώπη[5].Η οδηγία για τα σκάφη αναψυχής καλύπτει μόνο τους ρύπους από τους κινητήρες των εκπομπών καυσαερίων που επηρεάζουν την υγεία, όπως τα σωματίδια (PT), τα οξείδια του αζώτου (NOx), οι υδρογονάνθρακες (HC). Δεν αφορά το CO2. Μέχρι τώρα δεν έχουν απογραφεί ή δεν υπάρχουν διαθέσιμα δεδομένα για τις εκπομπές CO2 από κινητήρες σκαφών αναψυχής. Ωστόσο, οι εκπομπές CO2 από τους κινητήρες αυτού του τομέα θα ήταν δυνατόν να αντιμετωπιστούν στο μέλλον, με προαιρετικά ή με κανονιστικά μέτρα, αντίστοιχα με τις πρόσφατες εξελίξεις στον τομέα των οδικών μεταφορών.Διαβουλεύσεις με τα ενδιαφερόμενα μέρη και εκτιμηση επιπτωσεωνΔιαβουλεύσεις με τα ενδιαφερόμενα μέρηΗ αναθεώρηση εξεταζόταν από το 2008 και αποτέλεσε αντικείμενο ευρείας διαβούλευσης, συγκεκριμένα στο πλαίσιο της Μόνιμης επιτροπής για τα σκάφη αναψυχής, με τις αρχές των κρατών μελών και άλλα ενδιαφερόμενα μέρη, όπως τη βιομηχανία σκαφών αναψυχής, τις ενώσεις καταναλωτών και τους οργανισμούς τυποποίησης.Η δημόσια διαβούλευση μέσω του Διαδικτύου διοργανώθηκε τον Μάιο/Ιούλιο του 2009. Οι υπηρεσίες της Επιτροπής έλαβαν 32 απαντήσεις στο ερωτηματολόγιο που δημοσιεύθηκε μόνο στην αγγλική γλώσσα. Τα αποτελέσματα της δημόσιας διαβούλευσης έχουν αναρτηθεί στην ιστοσελίδα: http://ec.europa.eu/enterprise/newsroom/cf/itemlongdetail.cfm?item_id=3088&tpa_id=160&lang=enΑπό τις απαντήσεις στην εν λόγω διαβούλευση κατέδειξαν την αποδοχή της καθιέρωσης αυστηρότερων ορίων για τις εκπομπές καυσαερίων, λαμβάνοντας όμως υπόψη και τη θέση των ΜΜΕ. Οι συμμετέχοντες ανέφεραν ότι τα όρια θα πρέπει να είναι κοινά, δηλαδή όχι μόνο για τις χώρες της ΕΕ/του ΕΟΧ, αλλά και για άλλα μέρη της υφηλίου, ειδικότερα τις Ηνωμένες Πολιτείες. Η έρευνα επιβεβαίωσε επίσης ότι με περαιτέρω μείωση των ορίων θορύβου από τα σκάφη αναψυχής με προωστικούς κινητήρες δεν θα επιλυθεί αποτελεσματικά το πρόβλημα του υπερβολικού θορύβου στις εκτιθέμενες περιοχές.Κατά την διαβούλευση επισημάνθηκε ότι οι ιδιαιτερότητες του τομέα των θαλάσσιων σκαφών αναψυχής θα πρέπει να αποτυπώνονται καλύτερα στην νομοθεσία της ΕΕ. Διατυπώθηκαν ανησυχίες όσον αφορά την πολύ δραστήρια αγορά μεταχειρισμένων προϊόντων καθώς και την αυτο-κατασκευή σκαφών. Στις απαντήσεις αναφέρθηκε επίσης ότι χρειάζεται να αποσαφηνιστούν οι υποχρεώσεις των οικονομικών φορέων, συμπεριλαμβανομένων των ιδιωτών εισαγωγέων, καθώς και τις αρμοδιότητες των εθνικών αρχών επιβολής της νομοθεσίας.Συγκέντρωση και αξιοποίηση εμπειρογνωμοσύνηςΑνατέθηκαν διάφορες εξωτερικές μελέτες για την περαιτέρω εξέταση της βελτίωσης των περιβαλλοντικών χαρακτηριστικών των κινητήρων των σκαφών αναψυχής και των επιπτώσεών τους.-  TNO[6] «Μελέτη αποτύπωσης της τρέχουσας κατάστασης και εξελίξεις της τεχνολογίας και των κανονισμών που σχετίζονται με τις περιβαλλοντικές επιδόσεις των κινητήρων των σκαφών αναψυχής - Τελική Έκθεση», Ιανουάριος 2005. («Μελέτη αποτύπωσης»). Η Επιτροπή ζήτησε αυτή τη μελέτη μετά την προσθήκη περιβαλλοντικών απαιτήσεων στην οδηγία για τα σκάφη αναψυχής, ώστε να αποτιμηθούν οι περιβαλλοντικές επιπτώσεις της χρήσης κινητήρων πρόωσης σε σκάφη αναψυχής.-  European Confederation of Nautical Industries “ Study on The Feasibility and Impact of Possible Scenarios for Further Emission Reduction Measures for Recreational Craft Engines in the Context of Directive 94/25/EC, as Amended by Directive 2003/44/EC: Impact Assessment Report – Final Report” (Μελέτη για τη σκοπιμότητα και τον αντίκτυπο των πιθανών σεναρίων για περαιτέρω μέτρα μείωσης των εκπομπών από κινητήρες σκαφών αναψυχής στο πλαίσιο της οδηγίας 94/25/ΕΚ, όπως τροποποιήθηκε από την οδηγία 2003/44/ΕΚ: Έκθεση αξιολόγησης επιπτώσεων - Τελική Έκθεση), 26 Οκτωβρίου 2006. Με αυτή τη μελέτη εντοπίστηκαν και αποτιμήθηκαν λεπτομερώς ο αντίκτυπος και οι διανεμητικές επιπτώσεις των τεσσάρων πιθανών σεναρίων για την περαιτέρω μείωση των ορίων εκπομπών καυσαερίων που προσδιορίστηκαν με τη μελέτη TNO.-  ARCADIS[7] « Συμπληρωματική μελέτη εκτίμησης των επιπτώσεων από ενδεχόμενα μέτρα μείωσης των εκπομπών των κινητήρων σκαφών αναψυχής » - Ιούνιος 2008. Μετά τα αποτελέσματα της προηγούμενης μελέτης, η Επιτροπή ανέθεση αυτή την επιπλέον μελέτη, προκειμένου να εντοπιστούν και να αξιολογηθούν νέα σενάρια που να λαμβάνουν υπόψη την ιδιαίτερη κατάσταση των ΜΜΕ στον τομέα των σκαφών αναψυχής .-  Οι μελέτες έχουν αναρτηθεί στην ιστοσελίδα: http://ec.europa.eu/enterprise/sectors/maritime/index_en.htm.Εκτίμηση επιπτώσεωνΗ Επιτροπή εκπόνησε λεπτομερή εκτίμηση επιπτώσεων, η οποία αναφέρεται στο πρόγραμμα εργασιών.Η εκτίμηση των επιπτώσεων επικεντρώνεται στα ακόλουθα τρία πεδία της αναθεώρησης που έχουν σημαντικές επιπτώσεις:A. εκπομπές καυσαερίων,B. εκπομπές θορύβου καιΓ. εναρμόνιση με το νέο νομοθετικό πλαίσιο.A. Όρια εκπομπών καυσαερίων από τους κινητήρεςΕπιλογή 1 – Διατήρηση της υφιστάμενης κατάστασηςΠαραμένουν αμετάβλητα στην οδηγία τα υφιστάμενα όρια εκπομπών καυσαερίων , όπως ορίζονται στην τροποποιητική οδηγία 2003/44/ΕΚ.Επιλογή 2 - Αυστηρότερα όρια εκπομπών καυσαερίων (στάδιο ΙΙ)Αξιολογήθηκε η δυνατότητα καθιέρωσης του σταδίου ΙΙ των ορίων εκπομπών καυσαερίων. Προτάθηκαν συνολικά πέντε πιθανα σενάρια για περαιτέρω περαιτέρω μείωση των ορίων (βλ. για λεπτομέρειες την εκτίμηση των επιπτώσεων, σ. 21).Το σενάριο 5 επιλέχθηκε ως το καταλληλότερο για περαιτέρω αξιολόγηση. Σύμφωνα με το σενάριο 5 εναρμονίζονται με τις ΗΠΑ τα όρια και για τα δύο είδη κινητήρων ανάφλεξης: με σπινθήρα (SI) και με συμπίεση (CI). Όσον αφορά τους κινητήρες ανάφλεξης με συμπίεση πρόκειται για τα όρια που καθορίζονται από την Υπηρεσία Προστασίας Περιβάλλοντος (EPA) των ΗΠΑ στο κανονιστικό έγγραφο US EPA 40 CFR μέρος 1042 για τους ντηζελοκίνητους κινητήρες θαλάσσιων σκαφών αναψυχής. Όσον αφορά τους κινητήρες ανάφλεξης με σπινθήρα, πρόκειται για τα όρια που καθορίζονται από την Υπηρεσία Προστασίας Περιβάλλοντος (EPA) των ΗΠΑ στο κανονιστικό έγγραφο US EPA 40 CFR μέρος 1045 για νέους μη οδικούς κινητήρες ανάφλεξης με σπινθήρα, τον εξοπλισμό και τα σκάφη.Επιλογή 3 - Αυστηρότερα όρια εκπομπών καυσαερίων (στάδιο ΙΙ) σε συνδυασμό με μέτρα άμβλυνσης των αρνητικών οικονομικών/κοινωνικών συνεπειώνΥπό την επιλογή αυτή εξετάζονται διάφορες δυνατότητες για να καταστούν αυστηρότεροι οι κανόνες σχετικά με τις εκπομπές καυσαερίων, ενώ παράλληλα περιλαμβάνονται μέτρα άμβλυνσης των αρνητικών οικονομικών και κοινωνικών συνεπειών που ενδέχεται να έχει στους κατασκευαστές η καθιέρωση αυστηρότερων ορίων εκπομπών.Επιμέρους επιλογή 3.1 – Εφαρμογή συστήματος ευελιξίαςΜία λύση για την άμβλυνση των συνεπειών των αυστηρότερων ορίων εκπομπών καυσαερίων μπορεί να αποτελέσει η καθιέρωση συστήματος ευελιξίας. Η ιδέα είναι να επιτραπεί στους κατασκευαστές κινητήρων ακόμη και μετά την έναρξη ισχύος των νέων οριακών τιμών εκπομπής να διαθέτουν στην αγορά περιορισμένο αριθμό κινητήρων σκαφών αναψυχής που πληρούν το προγενέστερο στάδιο ορίων εκπομπών.Επιμέρους επιλογή 3.2 – Εφαρμογή μεταβατικής περιόδου(3 ετών) για όλους τους κατασκευαστές κινητήρωνΗ πρόταση είναι να προβλεφθεί τριετής μεταβατική περίοδος μετά την έναρξη ισχύος της οδηγίας, ώστε να καταστεί δυνατή η προσαρμογή των κατασκευαστών κινητήρων στις νέες τεχνολογίες.Επιμέρους επιλογή 3.3 - Χρήση της μεταβατικής περιόδου για όλους τους κατασκευαστές κινητήρων + ειδική μεταβατική περίοδος για τους μικρούς και μεσαίου μεγέθους κατασκευαστές κινητήρων που διαθέτουν στην αγορά της ΕΕ εξωλέμβιους κινητήρες ανάφλεξης με σπινθήρα ισχύος <15 kW (3 +3 έτη).Σύμφωνα με αυτή την επιλογή θα ισχύει τριετής μεταβατική περίοδος για τη βιομηχανία. Επιπλέον όμως, θα χορηγηθεί πρόσθετη περίοδος τριών ετών (6 ετών από την έναρξη ισχύος της αναθεωρημένης οδηγίας) σε ΜΜΕ κατασκευαστές κινητήρων οι οποίοι διαθέτουν στην αγορά κινητήρες ανάφλεξης με σπινθήρα ισχύος μικρότερης των 15 kW.Η τελευταία αυτή επιμέρους επιλογή επιλέχθηκε ως η προτιμητέα λύση για την εκτίμηση των επιπτώσεων.Β. Όρια εκπομπών θορύβου από σκάφη με προωστικούς κινητήρεςΕπιλογή 1 – Διατήρηση της υφιστάμενης κατάστασηςΠαραμένουν αμετάβλητα στην οδηγία τα υφιστάμενα όρια εκπομπών θορύβου , όπως ορίζονται στην τροποποιητική οδηγία 2003/44/ΕΚ.Επιλογή 2 – Αυστηρότερα όρια εκπομπών θορύβουΣύμφωνα με αυτή την επιλογή θα καθορίζονταν όρια εκπομπών θορύβου από τα σκάφη αυστηρότερα από τα ισχύουν τώρα στην ΕΕ.Κρίθηκε προτιμητέα η Επιλογή 1 (διατηρώντας των οριακων τιμών που ισχύουν τώρα) επειδή:-  δεν συνεπάγεται κόστος συμμόρφωσης (οι εταιρείες δεν θα πρέπει να επενδύσουν σε νέες τεχνολογίες για την επίτευξη των απαιτούμενων οριακών τιμών εκπομπής)·-  παρέχει τη δυνατότητα να επιτευχθούν μεγαλύτερα περιβαλλοντικά οφέλη μέσω καταλλήλως προσαρμοσμένων, εθνικών, μέτρων, που θα έχουν σχεδιαστεί ειδικά για τις περιοχές στις οποίες κυλοφορούν τα σκάφη σε κάθε χώρα.Τα κράτη μέλη θα έχουν μεγαλύτερη ευχέρεια να εκπονήσουν ειδικά μέτρα που θα καταστήσουν δυνατό να περιορίσουν αποτελεσματικά το θόρυβο, δεδομένου ότι ο θόρυβος που εκπέμπουν τα σκάφη δεν εξαρτάται μόνον από τους κινητήρες, αλλά και από παράγοντες όπως η λειτουργία, οι καιρικές συνθήκες, κ.λπ.Γ. Εναρμόνιση της οδηγίας για τα σκάφη αναψυχής με το νέο νομοθετικό πλαίσιοΜετά την έκδοση του κανονισμού (ΕΚ) αριθ. 765/2008 και της απόφασης 768/2008/ΕΚ, η οδηγία για τα σκάφη αναψυχής πρέπει να ευθυγραμμιστεί με τις αρχές του νέου νομοθετικού πλαισίου. Αυτό σημαίνει βασικά την ενσωμάτωση των κεφαλαίων που περιγράφουν τις υποχρεώσεις των οικονομικών φορέων, τις αρμοδιότητες των οργανισμών αξιολόγησης της συμμόρφωσης και των αρχών εποπτείας της αγοράς, νέες ενότητες αξιολόγησης της συμμόρφωσης και το καθεστώς της σήμανσης CE.Δεδομένου ότι η Επιτροπή έχει αναλάβει να προσαρμόσει την τομεακή νομοθεσία στο νέο κανονιστικό πλαίσιο, η εκτίμηση των επιπτώσεων επικεντρώνεται αποκλειστκώς στην ανάλυση των επιπτώσεων της προσαρμογής. Οι επιπτώσεις αυτές μάλλον θα είναι ως επί το πλείστον θετικές, δεδομένου ότι οι οριζόντιες διατάξεις αποσαφηνίζουν ορισμένες πτυχές για τις οποίες επικρατεί αβεβαιότητα επί του παρόντος. Η ασφάλεια δικαίου θα είναι προς όφελος όλων των μερών: των οικονομικών φορέων, των διοικήσεων των κρατών μελών και Ευρωπαϊκής Ένωσης, καθώς και των καταναλωτών. Ορισμένες νέες υποχρεώσεις για τους οικονομικούς φορείς ενδέχεται να έχουν οικονομικό αντίκτυπο υπό μορφή νέων δαπανών από αυτούς τους οικονομικούς φορείς[8].νομικά στοιχεία της πρότασηςΚύρια στοιχεία της αναθεώρησηςΔιευκρίνιση του πεδίου εφαρμογής και των εννοιών της οδηγίαςΠροκειμένου να διευκολυνθεί η εφαρμογή της οδηγίας για τα σκάφη αναψυχής από τους κατασκευαστές και τις εθνικές αρχές, αποσαφηνίζεται το πεδίο εφαρμογής και ορισμένοι ορισμοί της οδηγίας.Στο παρελθόν, υπήρξαν συζητήσεις σχετικά με το περιεχόμενο του όρου «σκάφος αναψυχής» στην οδηγία, ο οποία μερικές φορές θεωρήθηκε ως γενική έννοια η οποία καλύπτει τόσο τα σκάφη αναψυχής όσο και τα ατομικά σκάφη. Αυτή η έλλειψη σαφήνειας έχει πλέον εξαλειφθεί με την εισαγωγή στην ορισμούς της νέα συνολική έννοιας «σκάφος», η οποία καλύπτει τόσο τα σκάφη αναψυχής όσο και τα ατομικά σκάφη.Δεδομένου ότι ο όρος «σκάφος αναψυχής» περιορίζεται πλέον σαφώς σε ορισμένα μόνο είδη προϊόντων που καλύπτονται από την οδηγία, ο τίτλος της οδηγίας αλλάζει σε «οδηγία για τα σκάφη αναψυχής και τα ατομικά σκάφη», ώστε να ανταποκρίνεται καλύτερα στο πεδίο εφαρμογής.Όσον αφορά τον κατάλογο των εξαιρουμένων προϊόντων, είναι απαραίτητο να προστεθούν σε αυτόν τα αμφίβια σκάφη ώστε να αποκλειστούν από τις απαιτήσεις της παρούσας οδηγίας. Για λόγους συνέπειας και αποσαφήνισης διευκρινίζεται ότι μόνο τα ατομικά σκάφη που προορίζονται για τον αθλητισμό και την ψυχαγωγία καλύπτονται από την οδηγία και όχι, για παράδειγμα τα ατομικά σκάφη που προορίζονται για τη διάσωση και αστυνομικές υπηρεσίες. Επιπλέον, διασαφηνίζεται ο ορισμός των «κανό» που εξαιρούνται από το πεδίο εφαρμογής, με τη διευκρίνιση ότι τα κανό πρέπει «να έχουν σχεδιαστεί για να κινούνται αποκλειστικώς με κωπηλασία» ώστε να εξαιρούνται από το πεδίο εφαρμογής της οδηγίας.Είναι επίσης σκόπιμο να προβλεφθούν ορισμοί για τα «σκάφη που ναυπηγούνται για ιδία χρήση» και τον «ιδιώτη εισαγωγέα» ειδικά για το συγκεκριμένο τομέα, προκειμένου να διευκολυνθεί η κατανόηση και η ενιαία εφαρμογή της παρούσας οδηγίας.Γενική απαίτηση ασφάλειαςΓια λόγους σαφήνειας και συνέπειας με άλλες οδηγίες νέας προσέγγισης, είναι αναγκαίο να διευκρινιστεί ρητά ότι τα προϊόντα που καλύπτονται από την παρούσα οδηγία επιτρέπεται να διατίθενται στην αγορά ή να τίθενται σε λειτουργία μόνον εφόσον πληρούν τις γενικές απαιτήσεις που ισχύουν για αυτά ώστε να μην ενέχουν κίνδυνο για την ασφάλεια και την υγεία των προσώπων, περιουσία ή το περιβάλλον και μόνον εφόσον πληρούν τις βασικές απαιτήσεις που καθορίζονται στο παράρτημα Ι. Ο καθορισμός αυτής της γενικής απαίτησης ασφάλειας είναι σημαντικός, καθώς θα μπορούσε να χρησιμοποιηθεί ως νομική βάση για τη απομάκρυνση από την αγορά μη ασφαλών σκαφών, ιδιαίτερα σε περίπτωση που ανακαλύπτεται νέος κίνδυνος που δεν προβλέπεται στα εναρμονισμένα πρότυπα.Εκπομπές καυσαερίωνΤα νέα αυστηρότερα όρια εκπομπώνΠροβλέπονται νέα αυστηρότερα όρια εκπομπών καυσαερίων όσον αφορά τα οξείδια του αζώτου (NOx), τους υδρογονάνθρακες (HC) και τα σωματίδια (PT)Όσον αφορά τους κινητήρες ανάφλεξης με συμπίεση καθορίζονται τα όρια που προβλέπονται στα πρότυπα της Υπηρεσίας Προστασίας Περιβάλλοντος (EPA) των ΗΠΑ για τους ντηζελοκίνητους κινητήρες θαλάσσιων σκαφών αναψυχής (κανονιστικό έγγραφο 40 CFR μέρος 1042). Όσον αφορά τους κινητήρες ανάφλεξης με σπινθήρα καθορίζονται τα όρια που προβλέπονται στα πρότυπα της Υπηρεσίας Προστασίας Περιβάλλοντος (EPA) των ΗΠΑ για τις εκπομπές από νέους μη οδικούς κινητήρες ανάφλεξης με σπινθήρα, τον εξοπλισμό και τα σκάφη (κανονιστικό έγγραφο 40 CFR μέρος 1045). για τους ντηζελοκίνητους κινητήρες θαλάσσιων σκαφών αναψυχής. Με την προσέγγιση αυτή καθορίζονται τα όρια σε επίπεδο που αντικατοπτρίζει την τεχνική εξέλιξη προς καθαρότερους θαλάσσιους κινητήρες και καθίσταται δυνατή η εξέλιξη προς την κατεύθυνση της εναρμόνισης των ορίων εκπομπών καυσαερίων παγκοσμίως.Τα όρια για το μονοξείδιο του άνθρακα (CO) είναι ελαφρώς χαλαρότερα, ως συμβιβαστική λύση για την επίτευξη της σημαντικής μείωσης των άλλων ατμοσφαιρικών ρύπων και προκειμένου να διασφαλιστεί ότι το κόστος συμμόρφωσης για τη βιομηχανία παραμένει σε ανεκτά επίπεδα. Ωστόσο, η χαλάρωση δεν επιφέρει κίνδυνο για την ασφάλεια.Καύσιμα αναφοράς και κύκλοι δοκιμήςΤα καύσιμα αναφοράς που χρησιμοποιούνται για την αξιολόγηση της συμμόρφωσης με τα όρια εκπομπών καυσαερίων πρέπει να αντικατοπτρίζουν τη σύνθεση των καυσίμων που χρησιμοποιούνται στη σχετική αγορά και, ως εκ τούτου πρέπει να χρησιμοποιούνται από τους κατασκευαστές στην Ευρωπαϊκή Ένωση τα ευρωπαϊκά καύσιμα δοκιμών για την έγκριση τύπου. Ωστόσο, καθώς οι παραγωγοί από τρίτες χώρες δεν μπορούν να έχουν πρόσβαση στα ευρωπαϊκά καύσιμα αναφοράς, είναι απαραίτητο να προβλεφθεί ότι οι αρχές που διενεργούν την αξιολόγηση της συμμόρφωσης (κοινοποιημένοι οργανισμοί) επιτρέπεται επίσης να αποδέχονται κινητήρες που υπόκεινται σε δοκιμές με άλλα καύσιμα αναφοράς. Ωστόσο, η επιλογή των καυσίμων αναφοράς περιορίζεται στις προδιαγραφές των ΗΠΑ και της Ιαπωνίας, που καθορίζονται στο σχετικό πρότυπο ISO, ώστε να διασφαλιστεί η ποιότητα και η συγκρισιμότητα των αποτελεσμάτων των δοκιμών. (Παλινδρομικοί κινητήρες εσωτερικής καύσης ― Μέτρηση εκπομπών καυσαερίων ― Μέρος 5: Καύσιμα δοκιμών. Επί του παρόντος ως ευρωπαϊκό πρότυπο EN ISO 8178-5:2008).Επιπλέον, οι σχετικοι κύκλοι δοκιμής πρέπει να προσδιορίζονται με βάση το ίδιο διεθνές πρότυπο ISO (Παλινδρομικοί κινητήρες εσωτερικής καύσης ― Μέτρηση εκπομπών καυσαερίων ― Μέρος 4: Κύκλοι δοκιμών για διαφορετικές εφαρμογές σε κινητήρες. Επί του παρόντος ως ευρωπαϊκό πρότυπο EN ISO 8178-4:1996).Ο τομέας των σκαφών αναψυχής συμμετέχει ενεργά στην ανάπτυξη καινοτόμων λύσεων για συστήματα πρόωσης, στις οποίες συγκαταλέγονται υβριδικοί, ηλεκτρικοί κινητήρες, ακόμη και κινητήρες με κυψέλες καυσίμου. Ενδέχεται στο μέλλον να αναπτυχθούν ειδικοί κύκλοι δοκιμών για υβριδικά συστήματα.Μέτρα άμβλυνσης για τη βιομηχανίαΠροβλέπεται γενική τριετής μεταβατική περίοδος για τη βιομηχανία. Επιπλέον, όσον αφορά τις απαιτήσεις σχετικά με τις εκπομπών καυσαερίων, θα χορηγηθεί πρόσθετη περίοδος τριών ετών σε ΜΜΕ κατασκευαστές κινητήρων οι οποίοι διαθέτουν στην αγορά κινητήρες ανάφλεξης με σπινθήρα ισχύος μικρότερης των 15 kWμια συμπληρωματική των 3 ετών που χορηγούνται σε ΜΜΕ κατασκευαστές κινητήρων οι οποίοι διαθέτουν στην αγορά οι κινητήρες ΑΣπ κάτω από 15 kW. Αυτό είναι απαραίτητο ώστε να μπορέσουν οι ΜΜΕ που δραστηριοποιούνται σε αυτό το τμήμα της αγοράς να αποφύγουν διαταραχές χρηματοδότησης και να προσαρμόσουν την παραγωγή τους στους νέους κανόνες.Απαιτήσεις κατασκευαστικού χαρακτήραΩς νέα απαίτηση προβλέπεται να επιβληθεί υποχρεωτικώς η εγκατάσταση δεξαμενών λυμάτων σε σκάφη εξοπλισμένα με τουαλέτες, ως συμβολή στην προστασία του θαλάσσιου περιβάλλοντος.Αξιολόγηση μετά την κατασκευή και ιδιώτης εισαγωγέαςΗ οδηγία 94/25/ΕΚ περιέχει κανόνες σχετικά με την αξιολόγηση των σκαφών αναψυχής μετά την κατασκευή τους η οποία πραγματοποιείται από οιοδήποτε φυσικό ή νομικό πρόσωπο εγκατεστημένο στην Κοινότητα διαθέτει το προϊόν στην αγορά εάν ούτε ο κατασκευαστής ούτε ο εξουσιοδοτημένος αντιπρόσωπος του είναι υπεύθυνος για για την αξιολόγηση της συμμόρφωσης των προϊόντων με την οδηγία. Για λόγους συνέπειας, είναι σκόπιμο να επεκταθεί το πεδίο εφαρμογής της εν λόγω διαδικασίας, ώστε να καλύπτει όχι μόνο τα σκάφη αναψυχής αλλά και τα ατομικά σκάφη. Για λόγους σαφήνειας, πρέπει να διευκρινιστεί από ποιον και σε ποιες περιπτώσεις ακριβώς επιτρέπεται να εφαρμόζεται αυτή η διαδικασία. Πρόκειται για τις ακόλουθες περιπτώσεις:-  Ιδιώτης εισαγωγέας, δηλαδή φυσικό ή νομικό πρόσωπο εγκατεστημένο που εισάγει στην Ένωση προϊόν τρίτης χώρας ως μη εμπορική δραστηριότητα με σκοπό να το θέσει σε λειτουργία για ιδία χρήση.-  Κάθε πρόσωπο που διαθέτει στην αγορά ή θέτει σε λειτουργία κινητήρα ή σκάφος μετά από σημαντική τροποποίηση ή μετατροπή του ή κάθε πρόσωπο που μεταβάλλει τον σκοπό για τον οποίο προορίζεται σκάφος που δεν καλύπτεται από το πεδίο εφαρμογής της παρούσας οδηγίας κατά τρόπο ώστε καλύπτεται από το πεδίο εφαρμογής της.-  Κάθε πρόσωπο που διαθέτει στην αγορά σκάφος ναυπηγημένο για ιδία χρήση πριν από το τέλος της περιόδου των 5 ετών που αναφέρεται στο άρθρο 2 παράγραφος 2 στοιχείο α) σημείο vii).Όσον αφορά την εισαγωγή σκαφών αναψυχής και ατομικών σκαφών, πρέπει να σημειωθεί ότι, σε σύγκριση με την οδηγία 94/25/ΕΚ, η χρήση της αξιολόγησης μετά την κατασκευή περιορίζεται στις περιπτώσεις των μη εμπορικών εισαγωγών από ιδιώτες εισαγωγείς. Ο στόχος είναι να αποτραπεί η κατάχρηση της διαδικασίας αυτής για εμπορικούς σκοπούς. Τέλος, προκειμένου να εξασφαλιστεί ότι αξιολογείται αξιόπιστα από τον κοινοποιημένο οργανισμό το προϊόν μετά την κατασκευή του, είναι αναγκαίο να διευρυνθούν οι υποχρεώσεις του προσώπου που ζητεί την αξιολόγηση μετά την κατασκευή ώστε να παρέχει τα έγγραφα στον κοινοποιημένο οργανισμό. Έχει προβλεφθεί ότι το πρόσωπο αυτό οφείλει να παρέχει όλα τα έγγραφα που απαιτούνται για την αξιολόγηση της συμμόρφωσης του προϊόντος.Τοποθέτηση της σήμανσης CEΣτην παρούσα οδηγία καθορίζονται κανόνες για την τοποθέτηση της σήμανσης CE στα σκάφη, τα συστατικά μέρη και τους κινητήρες. Είναι σκόπιμο να διευρυνθεί, σε σύγκριση με την οδηγία 94/25/ΕΚ, η υποχρέωση τοποθέτησης της σήμανσης CE σε όλους τους εσωλέμβιους κινητήρες και τους εσω/εξωλέμβιους κινητήρες χωρίς ενσωματωμένη εξάτμιση που θεωρείται ότι πληρούν τις βασικές απαιτήσεις που αναφέρονται στο παράρτημα I μέρος B και παράρτημα I μέρος Γ.Η σήμανση CE πρέπει να τοποθετείται στα σκάφη, τους κινητήρες και τα συστατικά μέρη. Όταν αυτό δεν είναι δυνατόν ή δεν διασφαλίζεται λόγω του μεγέθους ή της φύσης του προϊόντος, επιτρέπεται να τοποθετείται στη συσκευασία ή στα συνοδευτικά έγγραφα.Υποβολή εκθέσεωνΓια να επιβληθεί η παρακολούθηση και η αποτελεσματικότητα της παρούσας οδηγίας, προβλέπεται η νέα υποχρέωση να υποβάλλουν τα κράτη μέλη στην Επιτροπή έκθεση σχετικά με την εφαρμογή της οδηγίας. Η έκθεση αυτή πρέπει να περιλαμβάνει, συγκεκριμένα, πληροφορίες σχετικά με την κατάσταση όσον αφορά την ασφάλεια και τις περιβαλλοντικές επιδόσεις των προϊόντων και την αποτελεσματικότητα της παρούσας οδηγίας, καθώς και την παρουσίαση των δραστηριοτήτων εποπτείας της αγοράς που πραγματοποιήθηκαν από το κράτος μέλος.Προσαρμογή της οδηγίας για τα σκάφη αναψυχής στο νέο νομοθετικό πλαίσιο (ΝΝΠ) και τις ισχύουσες διαδικασίες αξιολόγησης της συμμόρφωσηςΟριζόντιοι κανόνεςΣτις 9 Ιουλίου 2008, το Ευρωπαϊκό Κοινοβούλιο και το Συμβούλιο εξέδωσαν δύο νομοθετικές πράξεις που αφορούν την εμπορία των προϊόντων: τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων[9] και την απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου της 9ης Ιουλίου 2008 για κοινό πλαίσιο εμπορίας των προϊόντων και την κατάργηση της απόφασης 93/465/ΕΟΚ)[10].Ο κανονισμός καθορίζει τις οριζόντιες διατάξεις σχετικά με τη διαπίστευση των οργανισμών αξιολόγησης της συμμόρφωσης, τη σήμανση CE και το πλαίσιο εποπτείας της κοινοτικής αγοράς, καθώς σχετικά με τους ελέγχους των προϊόντων που εισέρχονται στην κοινοτική αγορά, που ισχύουν και για τα προϊόντα που καλύπτονται από την παρούσα οδηγία. Για λόγους σαφήνειας, στην παρούσα οδηγία αναφέρεται ρητά η εφαρμογή του κανονισμού.Στην απόφαση προβλέπονται κοινές αρχές και διατάξεις αναφοράς για τους σκοπούς της νομοθεσίας που βασίζονται στις αρχές της νέας προσέγγισης. Για να εξασφαλιστεί η συνέπεια με άλλες τομεακές νομοθετικές πράξεις, κρίνεται σκόπιμο να προσαρμοστούν ορισμένες διατάξεις της παρούσας οδηγίας με την εν λόγω απόφαση, στο βαθμό που οι τομεακές ιδιαιτερότητες δεν απαιτούν διαφορετική λύση. Ως εκ τούτου, πρέπει να ευθυγραμμιστούν με την εν λόγω απόφαση ορισμένοι ορισμοί, οι γενικές υποχρεώσεις για τους οικονομικούς παράγοντες, το τεκμήριο συμμόρφωσης, οι επίσημη ένσταση κατά ορισμένων εναρμονισμένων προτύπων, οι κανόνες σχετικά με τη σήμανση CE, οι απαιτήσεις για τους οργανισμούς αξιολόγησης της συμμόρφωσης και οι διαδικασίες κοινοποίησης, καθώς και οι διατάξεις σχετικά με τις διαδικασίες που αφορούν προϊόντα τα οποία παρουσιάζουν κίνδυνο. Τομεακές αποκλίσεις είναι απαραίτητες ιδίως προκειμένου να ληφθεί υπόψη η ιδιαίτερη κατάσταση των ιδιωτικών εισαγωγών σκαφών στην ΕΕ.Διαδικασίες αξιολόγησης της συμμόρφωσηςΟι διαδικασίες αξιολόγησης της συμμόρφωσης που έχει στη διάθεσή του ο κατασκευαστής καθορίζονται επίσης σε σχέση με την οριζόντια απόφαση. Ωστόσο, στο άρθρο 25 καθορίζονται ορισμένες συμπληρωματικές απαιτήσεις προκειμένου να ληφθούν υπόψη οι ειδικές ανάγκες του τομέα όσον αφορά την διενέργεια της αξιολόγησης της συμμόρφωσης, οι οποίες περιλαμβάνονται στις ενότητες αξιολόγησης της συμμόρφωσης, της οδηγίας 94/25/ΕΚ. Επιπλέον, δεν ενσωματώθηκε στην παρούσα οδηγία η δυνατότητα να χρησιμοποιούνται για ορισμένες αξιολόγησης διαπιστευμένα εσωτερικά όργανα αντί των κοινοποιημένων οργανισμών, όπως προβλέπεται στην οριζόντια απόφαση, επειδή τούτο δεν ενδείκνυται για τον εν λόγω τομέα.Η πείρα έχει δείξει ότι, προκειμένου να ληφθούν υπόψη οι ανάγκες των κατασκευαστών, είναι σκόπιμο να επιτραπεί ευρύτερη επιλογή δυνατοτήτων διαδικασιών πιστοποίησης από ό, τι πριν, στις ακόλουθες περιπτώσεις:-  για τα σκάφη αναψυχής με μήκος γάστρας από 12 έως 24 m όταν έχουν εφαρμοστεί εναρμονισμένα πρότυπα (επιτρέπεται επίσης ο εσωτερικός έλεγχος παραγωγής και δοκιμή προϊόντων υπό εποπτεία)-  για συστατικά μέρη (επιτρέπονται επίσης οι ενότητες Β και Ε).-  Όσον αφορά την αξιολόγηση της συμμόρφωσης όσον αφορά τις εκπομπές καυσαερίων και τις απαιτήσεις για το θόρυβο, γίνεται διάκριση μεταξύ των περιπτώσεων που έχουν εφαρμοστεί εναρμονισμένα πρότυπα, αφενός, και, αφετέρου, των περιπτώσεων που αυτά δεν έχουν εφαρμοστεί. Στις τελευταία περίπτωση είναι δικαιολογημένο να απαιτείται αυστηρότερη διαδικασία αξιολόγησης της συμμόρφωσης σε σύγκριση με την περίπτωση που έχουν εφαρμοστεί εναρμονισμένα πρότυπα. Επιπλέον, διαγράφεται, ως περιττή, η δυνατότητα χρήσης των δεδομένων σκάφους αναφοράς για τις δοκιμές εκπομπών θορύβου, δεδομένου ότι δεν έχει αξιοποιηθεί στην πράξη.Επιτροπολογία και κατ’ εξουσιοδότηση πράξειςΠροκειμένου να ληφθούν υπόψη οι διατάξεις της συνθήκης της Λισαβόνας που αφορούν τις κατ’ εξουσιοδότηση πράξεις, προστίθενται στην οδηγία οι κανόνες για την έγκριση πράξεων κατ' εξουσιοδότηση.Νομική βάσηΗ πρόταση βασίζεται στο άρθρο 95 της συνθήκης ΕΚ.Αρχή της επικουρικότηταςΗ οδηγία 94/25/ΕΟΚ είναι οδηγία που αποβλέπει στην πλήρη εναρμόνιση και εκδόθηκε βάσει του άρθρου 95 της Συνθήκης με στόχο τη θέσπιση και τη λειτουργία της εσωτερικής αγοράς σκαφών αναψυχής. Με εθνική νομοθεσία δεν είναι δυνατόν να επιβληθούν πρόσθετες διατάξεις σχετικά με την κατασκευή των σκαφών ή τις εκπομπές καυσαερίων και θορύβου από τα σκάφη, οι οποίες θα συνεπάγονταν την τροποποίηση του προϊόντος ή θα επηρέαζαν τους όρους διάθεσής του στην αγορά. Ως εκ τούτου, η αναθεώρηση της οδηγίας 94/25/ΕΟΚ όσον αφορά τις απαιτήσεις ασφάλειας για τα σκάφη αναψυχής ή τους όρους διάθεσής τους στην αγορά εμπίπτει στην αποκλειστική αρμοδιότητα της Ένωσης. Εν προκειμένω δεν εφαρμόζεται η αρχή της επικουρικότητας κατά την έννοια του άρθρου 5 δεύτερο εδάφιο της συνθήκης ΕΚ.Αξίζει να επισημανθεί ότι σκοπός της αναθεώρησης είναι η διευκρίνιση του πεδίου εφαρμογής της οδηγίας και όχι η διεύρυνση ή με άλλο τρόπο αλλαγή του. Κατά συνέπεια, ούτε σε αυτή την περίπτωση εφαρμόζεται η αρχή της επικουρικότητας κατά την έννοια του άρθρου 5 δεύτερο εδάφιο της συνθήκης ΕΚ.Θα μπορούσε να τεθεί θέμα τήρησης της αρχής της επικουρικότητας όσον αφορά τις διατάξεις για τη βελτίωση της αποτελεσματικής εφαρμογής της οδηγίας, που απορρέουν κυρίως από το νέο νομοθετικό πλαίσιο (βλέπε επίσης 3.7.). Η πείρα έχει καταδείξει ότι η συνεκτική και αποτελεσματική εφαρμογή των κανόνων και η εποπτεία της αγοράς δεν επιτυγχάνονται επαρκώς από τα κράτη μέλη όταν ενεργούν μεμονωμένα. Κατά συνέπεια, προκύπτει το ζήτημα του καθορισμού ορισμένων υποχρεωτικών κοινών ελάχιστων απαιτήσεων. Ως αποτέλεσμα της πρότασης, η εν λόγω δραστηριότητα θα εξακολουθεί να αποτελεί αρμοδιότητα των εθνικών αρχών, αλλά θα εφαρμοστούν ορισμένες γενικές απαιτήσεις σε ολόκληρη την ΕΕ, ώστε να εξασφαλιστεί δίκαιη μεταχείριση, ισότιμοι όροι ανταγωνισμού μεταξύ των οικονομικών παραγόντων και ενιαίο επίπεδο προστασίας των πολιτών σε όλα τα κράτη μέλη.ΑναλογικότηταΒάσει της αρχής της αναλογικότητας, οι προτεινόμενες τροποποιήσεις δεν υπερβαίνουν ό,τι είναι αναγκαίο για την επίτευξη των οριζόμενων στόχων. Για να διασφαλιστούν τα οφέλη της ενιαίας αγοράς στον τομέα των σκαφών αναψυχής, τυχόν αλλαγές της ισχύουσας οδηγίας πρέπει να εξετάζονται σε επίπεδο Ένωσης. Εάν τα κράτη μέλη δρούσαν μεμονωμένα, θα πολλαπλασιάζονταν οι απαιτήσεις ασφάλειας, με αποτέλεσμα την παρεμπόδιση και την υπονόμευση των επιτευγμάτων της ενιαίας αγοράς, και, πολύ πιθανόν, θα προκαλούσαν σύγχυση στους καταναλωτές και στους παραγωγούς. Οι συνέπειες ενδεχομένως να ήταν υψηλότερες τιμές για τους καταναλωτές, καθώς οι παραγωγοί θα έπρεπε να επανέλθουν στην τήρηση των ειδικών απαιτήσεων κάθε κράτους μέλους.Οι τροποποιήσεις της οδηγίας δεν επιβάλλουν περιττές επιβαρύνσεις και δαπάνες στη βιομηχανία σκαφών αναψυχής, ιδίως στις μικρομεσαίες επιχειρήσεις, ή στις διοικήσεις. Μια σειρά εναλλακτικών επιλογών αφορά τη βελτίωση της σαφήνειας της ισχύουσας οδηγίας, χωρίς την εισαγωγή σημαντικών νέων απαιτήσεων που θα επηρέαζαν τις δαπάνες. Όταν οι τροποποιήσεις έχουν σημαντικότερες επιπτώσεις, η ανάλυση των επιπτώσεων κάθε εναλλακτικής επιλογής οδηγεί στην εξεύρεση της πλέον ενδεδειγμένης λύσης στα προβλήματα που έχουν διαπιστωθεί.δημοσιονομικές επιπτώσειςΗ παρούσα πρόταση δεν έχει επίπτωση στον κοινοτικό προϋπολογισμό.πρόσθετες πληροφορίεςΚατάργηση ισχύουσας νομοθεσίαςΗ έγκριση της πρότασης θα έχει ως συνέπεια την κατάργηση της οδηγίας 94/25/ΕΟΚ σχετικά τα σκάφη αναψυχής.Ευρωπαϊκός Οικονομικός ΧώροςΗ πρόταση παρουσιάζει ενδιαφέρον για τον ΕΟΧ και πρέπει, κατά συνέπεια, να επεκταθεί στον Ευρωπαϊκό Οικονομικό Χώρο.2011/0197 (COD)ΠρότασηΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τα σκάφη αναψυχής και τα ατομικά σκάφη(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 114,Έχοντας υπόψη την πρόταση της Ευρωπαϊκής Επιτροπής,Κατόπιν διαβίβασης του σχεδίου νομοθετικής πράξης στα εθνικά κοινοβούλια,Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[11],Έχοντας υπόψη τη γνώμη της Επιτροπής των Περιφερειών [12]Αποφασίζοντας σύμφωνα με τη συνήθη νομοθετική διαδικασία,Εκτιμώντας τα ακόλουθα:1.  Η οδηγία 94/25/ΕΟΚ του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής[13] εκδόθηκε στο πλαίσιο της καθιέρωσης της εσωτερικής αγοράς με σκοπό να εναρμονισθούν τα επίπεδα ασφάλειας των σκαφών αναψυχής σε όλα τα κράτη μέλη και να αρθούν τα εμπόδια στο εμπόριο σκαφών αναψυχής μεταξύ των κρατών μελών.2.  Αρχικά, η οδηγία 94/25/ΕΚ κάλυπτε μόνο τα σκάφη αναψυχής με ελάχιστο μήκος 2,5 m και μέγιστο μήκος 24 m. Η οδηγία 2003/44/ΕΚ του Συμβουλίου και του Ευρωπαϊκού Κοινοβουλίου, της 16ης Ιουνίου 2003, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής[14] επέκτεινε το πεδίο εφαρμογής της οδηγίας 94/25/ΕΚ ώστε να συμπεριληφθούν τα ατομικά σκάφη και απαιτήσεις ολοκληρωμένης περιβαλλοντικής προστασίας στην εν λόγω οδηγία, με τη θέσπιση ορίων εκπομπών καυσαερίων (CO, HC, NOx και σωματίδια) και ορίων επιπέδων θορύβου από τους προωστικούς κινητήρες, τόσο για του κινητήρες ανάφλεξης με συμπίεση όσο και για τους κινητήρες ανάφλεξης με σπινθήρα.3.  Η οδηγία 94/25/ΕΟΚ βασίζεται στις αρχές της νέας προσέγγισης, όπως ορίζονται στο ψήφισμα του Συμβουλίου της 7ης Μαΐου 1985 για νέα προσέγγιση στο θέμα της τεχνικής εναρμόνισης και τυποποίησης[15]. Επομένως, ορίζει μόνο τις βασικές απαιτήσεις ασφάλειας όσον αφορά τα σκάφη αναψυχής, ενώ οι τεχνικές λεπτομέρειες εκδίδονται από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (CENELEC), σύμφωνα με την οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών[16]. Η συμμόρφωση με τα κατ’ αυτόν τον τρόπο καθοριζόμενα εναρμονισμένα πρότυπα, ο αριθμός αναφοράς των οποίων δημοσιεύεται στην Επίσημη Εφημερίδα της Ευρωπαϊκής Ένωσης, συνιστά τεκμήριο συμμόρφωσης με τις απαιτήσεις της οδηγίας 94/25/ΕΟΚ. Η πείρα έδειξε ότι αυτές οι βασικές αρχές έχουν λειτουργήσει ικανοποιητικά στον τομέα των σκαφών αναψυχής και πρέπει να διατηρηθούν και να ενισχυθούν περαιτέρω.4.  Ωστόσο, λόγω των τεχνολογικών εξελίξεων στην αγορά έχουν προκύψει νέα ζητήματα όσον αφορά τις περιβαλλοντικές απαιτήσεις της οδηγίας 94/25/ΕΚ. Για να συνυπολογισθούν αυτές οι εξελίξεις και για να αποσαφηνισθεί το πλαίσιο εντός του οποίου επτρέπεται να διατίθενται στην αγορά τα σκάφη αναψυχής, πρέπει να αναθεωρηθούν και να ενισχυθούν ορισμένες πτυχές της οδηγίας 94/25/ΕΟΚ και, για λόγους σαφήνειας, η εν λόγω οδηγία πρέπει να αντικατασταθεί από την παρούσα.5.  Ο κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων[17], θεσπίζει οριζόντιες διατάξεις σχετικά με τη διαπίστευση των οργανισμών αξιολόγησης της συμμόρφωσης, τη σήμανση CE και το πλαίσιο εποτείας της ενωσιακής αγοράς και ελέγχου των προϊόντων που εισέρχονται στην αγορά αυτήν, οι οποίες εφαρμόζονται επίσης στον τομέα των προϊόντων που καλύπτει η παρούσα οδηγία.6.  Η απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για κοινό πλαίσιο εμπορίας των προϊόντων[18] παρέχει κοινές αρχές και διατάξεις αναφοράς για τους σκοπούς της νομοθεσίας, που βασίζονται στις αρχές της νέας προσέγγισης. Για να εξασφαλιστεί η συνοχή με άλλα τομεακά νομοθετήματα για τα προϊόντα, κρίνεται σκόπιμο να προσαρμοστούν ορισμένες διατάξεις της παρούσας οδηγίας με την εν λόγω οδηγία, στο βαθμό που οι τομεακές ιδιαιτερότητες δεν απαιτούν διαφορετική λύση. Ως εκ τούτου, ορισμένοι ορισμοί, οι γενικές υποχρεώσεις για τους οικονομικούς παράγοντες, το τεκμήριο συμμόρφωσης, οι επίσημες ενστάσεις κατά εναρμονισμένων προτύπων, οι κανόνες σχετικά με τη σήμανση CE, οι απαιτήσεις για τους οργανισμούς αξιολόγησης της συμμόρφωσης και οι διαδικασίες κοινοποίησης, καθώς και οι διατάξεις σχετικά με τις διαδικασίες που αφορούν προϊόντα τα οποία παρουσιάζουν κίνδυνο πρέπει να ευθυγραμμιστούν με την εν λόγω απόφαση.7.  Για να διευκολυνθεί η εφαρμογή της παρούσας οδηγίας από τους κατασκευαστές και από τις εθνικές αρχές, πρέπει να διευκρινιστούν το πεδίο εφαρμογής και οι ορισμοί της οδηγίας 94/25/ΕΚ. Συγκεκριμένα, πρέπει να διευκρινιστεί ότι από το πεδίο εφαρμογής της παρούσας οδηγίας αποκλείονται τα αμφίβια σκάφη. Είναι επίσης αναγκαίο να προσδιοριστεί ποια είδη κανό και καγιάκ εξαιρούνται από το πεδίο εφαρμογής της παρούσας οδηγίας και να διευκρινιστεί ότι από την οδηγία καλύπτονται μόνο τα ατομικά σκάφη που προορίζονται για τον αθλητισμό και την ψυχαγωγία.8.  Είναι επίσης σκόπιμο να προβλεφθούν ορισμοί για τα «σκάφη που ναυπηγούνται για ιδία χρήση» και για τον «ιδιώτη εισαγωγέα» όσον αφορά τον συγκεκριμένο τομέα, προκειμένου να διευκολυνθεί η κατανόηση και η ενιαία εφαρμογή της παρούσας οδηγίας.9.  Τα καλυπτόμενα από την παρούσα οδηγία προϊόντα που διατίθενται ή τίθενται σε λειτουργία στην αγορά της Ένωσης πρέπει να συμμορφώνονται με τη σχετική νομοθεσία της Ένωσης και οι οικονομικοί φορείς πρέπει να φέρουν την ευθύνη για τη συμμόρφωση των προϊόντων, ο καθένας ανάλογα με τον ρόλο του στην αλυσίδα εφοδιασμού, ώστε να διασφαλίζεται υψηλό επίπεδο προστασίας του δημοσίου συμφέροντος, όπως η υγεία και η ασφάλεια, καθώς και η προστασία των καταναλωτών και του περιβάλλοντος, όπως και ο θεμιτός ανταγωνισμός στην αγορά της Ένωσης.10.  Όλοι οι οικονομικοί φορείς που παρεμβαίνουν στην αλυσίδα εφοδιασμού και διανομής πρέπει να λαμβάνουν τα κατάλληλα μέτρα για να διασφαλίζουν ότι τα προϊόντα που καλύπτονται από την παρούσα οδηγία δεν θέτουν σε κίνδυνο την ασφάλεια και την υγεία των προσώπων, περιουσία ή το περιβάλλον όταν έχουν κατασκευαστεί και συντηρούνται ορθώς και ότι διαθέτουν στην αγορά μόνο τα προϊόντα που συμμορφώνονται με τη σχετική νομοθεσία της Ένωσης. Η παρούσα οδηγία πρέπει να προβλέπει σαφή και αναλογική κατανομή των υποχρεώσεων, η οποία να ανταποκρίνεται στο ρόλο κάθε οικονομικού φορέα στη διαδικασία εφοδιασμού και διανομής.11.  Επειδή ορισμένα καθήκοντα είναι δυνατόν να εκτελούνται μόνο από τον κατασκευαστή, είναι ανάγκη να γίνεται σαφής διάκριση μεταξύ του κατασκευαστή και των φορέων στο υπόλοιπο τμήμα της αλυσίδας διανομής. Είναι επίσης ανάγκη να γίνεται σαφής διάκριση μεταξύ του εισαγωγέα και του διανομέα, δεδομένου ότι ο εισαγωγέας εισάγει προϊόντα από τρίτες χώρες στην αγορά της Ένωσης. Ο εισαγωγέας πρέπει, συνεπώς, να εξασφαλίζει ότι τα προϊόντα αυτά συμμορφώνονται με τις εφαρμοστέες απαιτήσεις της Ένωσης.12.  Ο κατασκευαστής, επειδή γνωρίζει λεπτομερώς τη διαδικασία σχεδιασμού και παραγωγής, βρίσκεται σε καλύτερη θέση για να διενεργεί ολόκληρη τη διαδικασία αξιολόγησης της συμμόρφωσης. Η αξιολόγηση της συμμόρφωσης πρέπει, συνεπώς, να παραμείνει υποχρέωση του κατασκευαστή και μόνο.13.  Είναι αναγκαίο να εξασφαλιστεί ότι τα καλυπτόμενα από την παρούσα οδηγία προϊόντα από τρίτες χώρες που εισέρχονται στην αγορά της Ένωσης συμμορφώνονται με όλες τις εφαρμοστέες απαιτήσεις της Ένωσης και, ιδίως, ότι οι κατασκευαστές έχουν διενεργήσει τις κατάλληλες διαδικασίες αξιολόγησης όσον αφορά τα προϊόντα αυτά. Επομένως, πρέπει να προβλεφθεί ότι οι εισαγωγείς υποχρεούνται να μεριμνούν ότι τα προϊόντα που διαθέτουν στην αγορά συμμορφώνονται με τις εφαρμοστέες απαιτήσεις και δεν διαθέτουν στην αγορά προϊόντα που δεν συμμορφώνονται με τις απαιτήσεις αυτές ή ενέχουν κίνδυνο. Για τον ίδιο λόγο, πρέπει να προβλεφθεί ότι οι εισαγωγείς υποχρεούνται να μεριμνούν ότι έχουν διεκπεραιωθεί οι διαδικασίες αξιολόγησης της συμμόρφωσης και ότι η σήμανση των προϊόντων και τα έγγραφα που συντάσσουν οι κατασκευαστές είναι στη διάθεση των εποπτικών αρχών για έλεγχο.14.  Όταν ο διανομέας καθιστά διαθέσιμο στην αγορά προϊόν καλυπτόμενο από την παρούσα οδηγία αφού το προϊόν έχει διατεθεί στην αγορά από τον κατασκευαστή ή τον εισαγωγέα, πρέπει να ενεργεί με τη δέουσα προσοχή ώστε να εξασφαλίζει ότι ο τρόπος με τον οποίο χειρίζεται το προϊόν δεν επηρεάζει αρνητικά τη συμμόρφωση του προϊόντος. Αναμένεται τόσο από τους εισαγωγείς όσο και από τους διανομείς να ενεργούν με τη δέουσα προσοχή ως προς τις εφαρμοστέες απαιτήσεις όταν διαθέτουν ή καθιστούν διαθέσιμα προϊόντα στην αγορά.15.  Όταν διαθέτουν στην αγορά προϊόν καλυπτόμενο από την παρούσα οδηγία, οι εισαγωγείς πρέπει να αναγράφουν επί του προϊόντος την επωνυμία και τη διεύθυνσή τους. Πρέπει να προβλέπονται εξαιρέσεις για τις περιπτώσεις στις οποίες το μέγεθος ή η φύση του κατασκευαστικού στοιχείου δεν επιτρέπουν τέτοια ένδειξη.16.  Κάθε οικονομικός φορέας που διαθέτει προϊόν στην αγορά με τη δική του επωνυμία ή εμπορικό σήμα ή τροποποιεί προϊόν κατά τρόπον που ενδέχεται να επηρεάσει τη συμμόρφωση με τις εφαρμοστέες απαιτήσεις πρέπει να θεωρείται ότι είναι ο κατασκευαστής και, ως εκ τούτου, αναλαμβάνει τις υποχρεώσεις του κατασκευαστή.17.  Οι διανομείς και οι εισαγωγείς, επειδή βρίσκονται κοντά στην αγορά, πρέπει να συμμετέχουν σε καθήκοντα εποπτείας της αγοράς που εκτελούνται από τις εθνικές αρχές και πρέπει να είναι προετοιμασμένοι να συμμετάσχουν ενεργά, παρέχοντας στις αρμόδιες αρχές όλες τις αναγκαίες πληροφορίες που αφορούν το οικείο προϊόν.18.  Η εισαγωγή στην Ένωση σκαφών αναψυχής και ατομικών σκαφών από ιδιώτες που προέρχονται από τρίτες χώρες είναι ένα ιδιαίτερο χαρακτηριστικό του εν λόγω τομέα. Ωστόσο, η οδηγία 94/25/ΕΚ περιέχει μόνο τις ειδικές διατάξεις σχετικά με τις υποχρεώσεις των ιδιωτών εισαγωγέων όσον αφορά την εκτέλεση της αξιολόγησης της συμμόρφωσης (αξιολόγησης μετά την κατασκευή). Ως εκ τούτου, είναι αναγκαίο να αποσαφηνιστούν οι λοιπές υποχρεώσεις των ιδιωτών εισαγωγέων, οι οποίες πρέπει να είναι κατ’ αρχήν εναρμονισμένες με τις υποχρεώσεις του κατασκευαστή, πλην ορισμένων εξαιρέσεων που σχετίζονται με την μη εμπορική φύση των δραστηριοτήτων τους.19.  Η διασφάλιση της ιχνηλασιμότητας προϊόντος σε όλη την αλυσίδα εφοδιασμού συμβάλλει στη διαμόρφωση απλούστερης και αποτελεσματικότερης εποπτείας της αγοράς. Με αποτελεσματικό σύστημα ιχνηλασιμότητας διευκολύνεται το έργο των αρμόδιων για την εποπτεία της αγοράς αρχών όσον αφορά τον εντοπισμό του οικονομικού φορέα που είναι υπεύθυνος για τη διάθεση μη συμμορφούμενων προϊόντων στην αγορά.20.  Για λόγους σαφήνειας και συνέπειας με άλλες οδηγίες νέας προσέγγισης είναι αναγκαίο να διευκρινιστεί ρητά ότι τα προϊόντα που καλύπτει η παρούσα οδηγία επιτρέπεται να διατίθενται στην αγορά ή να τίθενται σε λειτουργία μόνον εφόσον πληρούν τη γενική απαίτηση να μην θέτουν σε κίνδυνο την ασφάλεια και την υγεία των προσώπων, περιουσία ή το περιβάλλον και μόνο εφόσον πληρούν τις βασικές απαιτήσεις που ορίζονται στην παρούσα οδηγία.21.  Οι επιλογές για περαιτέρω μείωση των ορίων εκπομπών καυσαερίων από κινητήρες σκαφών αναψυχής έχουν αξιολογηθεί στην έκθεση σχετικά με τις δυνατότητες περαιτέρω βελτίωσης των περιβαλλοντικών επιδόσεων των κινητήρων σκαφών αναψυχής, η οποία υποβλήθηκε σύμφωνα με το άρθρο 2 της οδηγίας 2003/44/ΕΚ, με την οποία τροποποιήθηκε η οδηγία 94/25/ΕΚ σχετικά με τα σκάφη αναψυχής[19]. Η εν λόγω έκθεση κατέληξε στο συμπέρασμα ότι είναι σκόπιμο να καθοριστούν αυστηρότερα όρια από τα καθορισμένα στην οδηγία 2003/44/ΕΚ. Τα όρια αυτά πρέπει να καθοριστούν σε επίπεδο που να αντικατοπτρίζουν την τεχνολογική εξέλιξη προς καθαρότερους κινητήρες σκαφών και να καθιστούν δυνατή την εξέλιξη προς την εναρμόνιση των ορίων εκπομπών καυσαερίων παγκοσμίως. Ωστόσο, πρέπει να αυξηθούν τα όρια για το μονοξείδιο του άνθρακα, προκειμένου να καταστεί δυνατή η σημαντική μείωση άλλων ατμοσφαιρικών ρύπων, διασφαλίζοντας παράλληλα ότι το κόστος συμμόρφωσης παραμένει ανάλογο.22.  Ανάλογα με την κατηγορία των καυσίμων και την ισχύ πρέπει να χρησιμοποιούνται οι κύκλοι δοκιμών για τους κινητήρες ναυτικών εφαρμογών που περιγράφονται στο σχετικό πρότυπο ISO.23.  Τα καύσιμα δοκιμών που χρησιμοποιούνται για την αξιολόγηση της συμμόρφωσης με τα όρια εκπομπών καυσαερίων πρέπει να αντικατοπτρίζουν τη σύνθεση των καυσίμων που χρησιμοποιούνται στη σχετική αγορά και, συνεπώς, για την έγκριση τύπου στην Ένωση πρέπει να χρησιμοποιούνται τα ευρωπαϊκά καύσιμα δοκιμών. Ωστόσο, δεδομένου ότι οι κατασκευαστές από τρίτες χώρες δεν μπορούν να έχουν πρόσβαση στα ευρωπαϊκά καύσιμα αναφοράς, είναι απαραίτητο να επιτραπεί στις αρχές χορήγησης εγκρίσεων να αποδέχονται τη διενέργεια δοκιμών στους κινητήρες με άλλα καύσιμα αναφοράς. Η επιλογή των καυσίμων αναφοράς πρέπει ωστόσο να περιορίζεται σε εκείνες τις προδιαγραφές που καθορίζονται στο σχετικό πρότυπο ISO, ώστε να διασφαλιστεί η ποιότητα και η συγκρισιμότητα των αποτελεσμάτων των δοκιμών.24.  Ως συμβολή στην προστασία του θαλάσσιου περιβάλλοντος, είναι σκόπιμο να θεσπιστεί η απαίτηση υποχρεωτικής επιβολής εγκατάστασης δεξαμενών λυμάτων σε σκάφη εξοπλισμένα με τουαλέτες.25.  Οι στατιστικές των ατυχημάτων δείχνουν ότι είναι πολύ μικρός ο κίνδυνος ανατροπής σκάφους με περισσότερες από μία γάστρες. Παρότι είναι μικρός ο κίνδυνος αυτός, είναι σκόπιμο να προβλεφθεί ότι ο κίνδυνος ανατροπής πρέπει να εξετάζεται και για τα σκάφη με περισσότερες από μία γάστρες, ούτως ώστε μόνο στην περίπτωση που σκάφος με περισσότερες από μία γάστρες δεν είναι ευαίσθητο στην ανατροπή να μην χρειάζεται να πληρούνται οι απαιτήσεις σχετικά με την άντωση και τη διαφυγή σε περίπτωση ανατροπής.26.  Σύμφωνα με την αρχή της επικουρικότητας, οι διατάξεις της παρούσας οδηγίας πρέπει να μην θίγουν το δικαίωμα των κρατών μελών να καθορίζουν τις απαιτήσεις που κρίνουν αναγκαίες σε θέματα ναυσιπλοΐας σε ορισμένα ύδατα με σκοπό την προστασία του περιβάλλοντος, τη διαμόρφωση των πλωτών οδών και την ασφαλή επ’ αυτών ναυσιπλοΐα, υπό τον όρο ότι οι εν λόγω διατάξεις δεν απαιτούν μετατροπές σκαφών ώστε να συμμορφώνονται με την παρούσα οδηγία.27.  Η σήμανση CE, ένδειξη της συμμόρφωσης του προϊόντος, αποτελεί την ορατή συνέπεια μιας ολόκληρης διαδικασίας που περιλαμβάνει την αξιολόγηση της συμμόρφωσης υπό την ευρεία έννοια. Οι γενικές αρχές που διέπουν τη σήμανση CE ορίζονται στον κανονισμό (ΕΚ) αριθ. 765/2008. Οι κανόνες για τη σήμανση CE των σκαφών, των συστατικών μερών και των κινητήρων τους πρέπει να καθοριστούν με την παρούσα οδηγία. Είναι σκόπιμο να διευρυνθεί η υποχρέωση να τοποθετείται η σήμανση CE, επίσης, σε όλους τους εσωλέμβιους κινητήρες και τους εσω/εξωλέμβιους κινητήρες χωρίς ενσωματωμένη εξάτμιση που θεωρούνται ότι πληρούν τις βασικές απαιτήσεις που ορίζονται στην παρούσα οδηγία.28.  Είναι ζωτικής σημασίας να καταστεί σαφές στους κατασκευαστές και στους χρήστες ότι με την τοποθέτηση της σήμανσης CE στο προϊόν ο κατασκευαστής δηλώνει ότι το προϊόν πληροί όλες τις εφαρμοστέες απαιτήσεις και αναλαμβάνει πλήρως την ευθύνη.29.  Η σήμανση CE πρέπει να είναι η μόνη σήμανση συμμόρφωσης που δηλώνει ότι το προϊόν είναι σύμφωνο με την ενωσιακή νομοθεσία εναρμόνισης. Ωστόσο, πρέπει να επιτρέπονται και άλλες σημάνσεις, εφόσον συμβάλλουν στη βελτίωση της προστασίας των καταναλωτών και δεν εμπίπτουν στην ενωσιακή νομοθεσία εναρμόνισης.30.  Για να εξασφαλιστεί ότι πληρούνται οι βασικές απαιτήσεις ασφάλειας, κρίνεται αναγκαίο να καθοριστούν κατάλληλες διαδικασίες αξιολόγησης της συμμόρφωσης που πρέπει να τηρεί ο κατασκευαστής. Οι διαδικασίες αυτές πρέπει να καθοριστούν με αναφορά σε ενότητες αξιολόγησης της συμμόρφωσης που ορίζονται στην απόφαση αριθ. 768/2008/ΕΚ. Οι εν λόγω διαδικασίες πρέπει να καθοριστούν λαμβάνοντας υπόψη το επίπεδο του κινδύνου που ενδέχεται να ενυπάρχουν στα σκάφη, τους κινητήρες και τα συστατικά μέρη. Συνεπώς, κάθε κατηγορία συμμόρφωσης πρέπει να συμπληρώνεται με την κατάλληλη διαδικασία ή δυνατότητα επιλογής μεταξύ διαφορετικών ισοδύναμων διαδικασιών.31.  Η πείρα έχει δείξει ότι είναι σκόπιμο να επιτραπεί ευρύτερο φάσμα ενοτήτων αξιολόγησης της συμμόρφωσης στις ακόλουθες περιπτώσεις: για τα σκάφη αναψυχής της κατηγορίας Γ μήκους γάστρας από 12 m έως 24 m όταν έχουν χρησιμοποιηθεί εναρμονισμένα πρότυπα, καθώς και για τα συστατικά μέρη. Όσον αφορά την αξιολόγηση της συμμόρφωσης με τις απαιτήσεις για τις εκπομπές καυσαερίων και θορύβου πρέπει να γίνει διάκριση μεταξύ των περιπτώσεων στις οποίες έχουν χρησιμοποιηθεί τα εναρμονισμένα πρότυπα και εκείνων στις οποίες δεν έχουν χρησιμοποιηθεί, δεδομένου ότι στην τελευταία περίπτωση είναι δικαιολογημένο να απαιτείται αυστηρότερη διαδικασία αξιολόγησης της συμμόρφωσης. Επιπλέον, πρέπει να καταργηθεί, ως περιττή, η δυνατότητα χρήσης των δεδομένων σκάφους αναφοράς για τις δοκιμές εκπομπών θορύβου, δεδομένου ότι δεν έχει αξιοποιηθεί στην πράξη.32.  Η οδηγία 94/25/ΕΚ περιλαμβάνει κανόνες για την μετά την κατασκευή αξιολόγηση της συμμόρφωσης των σκαφών αναψυχής, η οποία πραγματοποιείται από κάθε φυσικό ή νομικό πρόσωπο εγκατεστημένο στην Ένωση που διαθέτει το προϊόν στην αγορά σε περιπτώσεις κατά τις οποίες ούτε ο κατασκευαστής ούτε ο εξουσιοδοτημένος αντιπρόσωπος ανταποκρίνονται στις ευθύνες για τη συμμόρφωση των προϊόντων προς την οδηγία. Για λόγους συνέπειας, είναι σκόπιμο να επεκταθεί το πεδίο εφαρμογής της εν λόγω διαδικασίας, ώστε να καλύπτει όχι μόνο τα σκάφη αναψυχής, αλλά και τα ατομικά σκάφη. Για λόγους σαφήνειας, είναι σκόπιμο να διευκρινιστεί σε ποιες περιπτώσεις επιτρέπεται να χρησιμοποιείται η εν λόγω διαδικασία. Επιπλέον, η χρήση της εν λόγω διαδικασίας για τις εισαγωγές πρέπει να περιοριστεί στις περιπτώσεις των μη εμπορικών εισαγωγών από ιδιώτες εισαγωγείς, ώστε να αποτραπεί η κατάχρησή της για εμπορικούς σκοπούς. Είναι επίσης αναγκαίο να διευρυνθεί η υποχρέωση του προσώπου που ζητεί την μετά την κατασκευή αξιολόγηση της συμμόρφωσης να παρέχει τα έγγραφα στον κοινοποιημένο οργανισμό, ώστε να εξασφαλίζεται αξιόπιστη αξιολόγηση της συμμόρφωσης του προϊόντος από τον κοινοποιημένο οργανισμό.33.  Δεδομένου ότι είναι αναγκαίο να εξασφαλιστεί σε όλη την Ένωση ενιαίο υψηλό επίπεδο επιδόσεων από τους οργανισμούς αξιολόγησης της συμμόρφωσης των προϊόντων που καλύπτει η παρούσα οδηγία και, καθώς όλοι οι εν λόγω οργανισμοί πρέπει να επιτελούν τα καθήκοντά τους στον ίδιο επίπεδο και με όρους θεμιτού ανταγωνισμού, πρέπει να καθοριστούν υποχρεωτικές απαιτήσεις για τους οργανισμούς αξιολόγησης της συμμόρφωσης που επιθυμούν να κοινοποιηθούν για να προσφέρουν υπηρεσίες αξιολόγησης της συμμόρφωσης στο πλαίσιο της παρούσας οδηγίας.34.  Για να εξασφαλιστεί συνεκτικό επίπεδο ποιότητας κατά την αξιολόγηση της συμμόρφωσης, χρειάζεται όχι μόνον η ενοποίηση των απαιτήσεων τις οποίες πρέπει να πληρούν οι οργανισμοί αξιολόγησης της συμμόρφωσης που επιθυμούν να κοινοποιηθούν, αλλά, παράλληλα, και ο καθορισμός των απαιτήσεων που πρέπει να πληρούν οι κοινοποιούσες αρχές και άλλοι οργανισμοί που συμμετέχουν στην αξιολόγηση, την κοινοποίηση και την παρακολούθηση των κοινοποιημένων οργανισμών.35.  Ο κανονισμός (ΕΚ) αριθ. 765/2008 συμπληρώνει και ενισχύει το ισχύον πλαίσιο για την εποπτεία της αγοράς όσον αφορά προϊόντα που καλύπτονται από την ενωσιακή νομοθεσία εναρμόνισης, συμπεριλαμβανομένων των προϊόντων που καλύπτει η παρούσα οδηγία. Τα κράτη μέλη πρέπει, επομένως, να οργανώνουν και πραγματοποιούν την εποπτεία της αγοράς των εν λόγω προϊόντων σύμφωνα με τον εν λόγω κανονισμό και, κατά περίπτωση, την οδηγία 2001/95/ΕΚ.36.  Προκειμένου να ενισχυθεί η διαφάνεια και να μειωθεί ο χρόνος διεκπεραίωσης, είναι ανάγκη να βελτιωθεί η ισχύουσα διαδικασία διασφάλισης βάσει της οποίας παρέχεται η δυνατότητα στην Επιτροπή να εξετάζει την αιτιολόγηση μέτρου που λαμβάνει κράτος μέλος κατά των προϊόντων τα οποία θεωρεί ότι δεν συμμορφώνονται, με στόχο να γίνει πιο αποτελεσματική και να αξιοποιηθεί η εμπειρογνωμοσύνη των κρατών μελών.37.  Το υπάρχον σύστημα πρέπει να συμπληρωθεί με διαδικασία βάσει της οποίας να παρέχεται η δυνατότητα στα ενδιαφερόμενα μέρη να ενημερώνονται για τα μέτρα τα οποί έχουν ληφθεί σχετικά με τα καλυπτόμενα από την παρούσα οδηγία προϊόντα που παρουσιάζουν κίνδυνο για την υγεία και την ασφάλεια των προσώπων ή σχετικά με άλλα ζητήματα προστασίας του δημοσίου συμφέροντος. Θα παρέχει επίσης τη δυνατότητα στις αρχές που είναι αρμόδιες για την εποπτεία της αγοράς, σε συνεργασία με τους σχετικούς οικονομικούς φορείς, να ενεργούν σε πρωιμότερο στάδιο σε σχέση με τέτοιου είδους προϊόντα.38.  Όταν τα κράτη μέλη και η Επιτροπή συμφωνούν ως προς την αιτιολογία ενός μέτρου που λαμβάνει κράτος μέλος δεν θα απαιτείται περαιτέρω εμπλοκή της Επιτροπής.39.  Προκειμένου να ληφθούν υπόψη η πρόοδος των τεχνικών γνώσεων και τα νέα επιστημονικά δεδομένα, πρέπει να εξουσοδοτηθεί η Επιτροπή να εκδώσει πράξεις, σύμφωνα με το άρθρο 290 της συνθήκης για τη λειτουργία της Ευρωπαϊκής Ένωσης, για να τροποποιήσει το παράρτημα Ι μέρος Β τμήμα 2 και παράρτημα Ι μέρος Γ τμήμα 1, με εξαίρεση τις άμεσες ή έμμεσες τροποποιήσεις των οριακών τιμών για τις εκπομπές καυσαερίων και θορύβου και των τιμών του αριθμού Froude και του λόγου P/D, καθώς και των παραρτημάτων V, VII και IX. Είναι ιδιαίτερα σημαντικό να διεξάγει η Επιτροπή κατά τις προπαρασκευαστικές εργασίες της τις κατάλληλες διαβουλεύσεις, μεταξύ άλλων, με εμπειρογνώμονες.40.  Κατά την εκπόνηση και την κατάρτιση κατ’ εξουσιοδότηση πράξεων, η Επιτροπή πρέπει να διασφαλίζει ταυτόχρονη, έγκαιρη και κατάλληλη διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο[20].41.  Προκειμένου να διασφαλισθούν ενιαίοι όροι εφαρμογής της παρούσας οδηγίας, ενδείκνυται να εκχωρηθούν στην Επιτροπή εκτελεστικές αρμοδιότητες. Οι εν λόγω αρμοδιότητες πρέπει να ασκούνται σύμφωνα με τις διατάξεις του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή.42.  Η διαδικασία ελέγχου πρέπει να χρησιμοποιείται για την έγκριση πράξεων που διασφαλίζουν ότι η παρούσα οδηγία εφαρμόζεται με ενιαίο τρόπο, ιδίως όσον αφορά τις συμπληρωματικές διατάξεις που προβλέπονται στο άρθρο 25 σχετικά με τις διαδικασίες αξιολόγησης της συμμόρφωσης, και όσον αφορά τις απαιτήσεις σχετικά με τις κατηγορίες σχεδιασμού σκαφών, την πινακίδα του κατασκευαστή, την αποτροπή της απόρριψης ρύπων και τους φανούς ναυσιπλοΐας.43.  Για να επιβληθεί η παρακολούθηση και η αποτελεσματικότητα της παρούσας οδηγίας, πρέπει να προβλεφθεί να αποστέλλουν τα κράτη μέλη στην Επιτροπή έκθεση σχετικά με την εφαρμογή της οδηγίας, η οποία πρέπει ακολούθως να συντάσσει και να δημοσιεύει περίληψη των εκθέσεων.44.  Τα κράτη μέλη πρέπει να καθορίσουν κανόνες για τις εφαρμοστέες κυρώσεις σε περιπτώσεις παραβάσεων της παρούσας οδηγίας και να διασφαλίσουν την εφαρμογή τους. Οι εν λόγω ρήτρες πρέπει να είναι αποτελεσματικές, αναλογικές και αποτρεπτικές.45.  Προκειμένου να δοθεί επαρκής χρόνος στους κατασκευαστές και τους λοιπούς οικονομικούς παράγοντες να προσαρμοσθούν στις απαιτήσεις της παρούσας οδηγίας, είναι αναγκαίο να προβλεφθεί μεταβατική περίοδος δύο ετών από την έναρξη ισχύος της παρούσας οδηγίας, κατά τη διάρκεια της οποίας θα επιτρέπεται να διατίθενται στην αγορά τα προϊόντα που πληρούν την οδηγία 94/25/ΕΟΚ.46.  Επομένως, η οδηγία 94/25/ΕΟΚ πρέπει να καταργηθεί.47.  Δεδομένου ότι ο στόχος της παρούσας οδηγίας ― δηλαδή η εγγύηση υψηλού επιπέδου προστασίας της ανθρώπινης υγείας και ασφάλειας και του περιβάλλοντος, εξασφαλίζοντας παράλληλα τη λειτουργία της εσωτερικής αγοράς με τη θέσπιση εναρμονισμένων απαιτήσεων ασφάλειας για τα καλυπτόμενα από την παρούσα οδηγία προϊόντα και ελάχιστων απαιτήσεων για την εποπτεία της αγοράς ― δεν είναι δυνατόν να επιτευχθεί επαρκώς από τα κράτη μέλη και, συνεπώς, λόγω της κλίμακας και των αποτελεσμάτών της, είναι δυνατόν να επιτευχθεί καλύτερα σε ενωσιακό επίπεδο, η Ένωση μπορεί να θεσπίσει μέτρα, σύμφωνα με την αρχή της επικουρικότητας του άρθρου 5 της Συνθήκης. Σύμφωνα με την αρχή της αναλογικότητας, που διατυπώνεται στο ίδιο άρθρο, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Πρώτο κεφάλαιο Γενικές ΔιατάξειςΆρθρο 1 ΑντικείμενοΣτην παρούσα οδηγία καθορίζονται οι απαιτήσεις για τον σχεδιασμό και την κατασκευή των προϊόντων που αναφέρονται στο άρθρο 2 παράγραφο 1 και οι κανόνες για την ελεύθερη κυκλοφορία τους στην Ένωση.Άρθρο 2 Πεδίο εφαρμογής48.  Η παρούσα οδηγία εφαρμόζεται στα ακόλουθα προϊόντα:α) στα σκάφη αναψυχής και στα ημιτελή σκάφη αναψυχής·β) στα ατομικά σκάφη·γ) στα συστατικά μέρη που αναφέρονται στο παράρτημα ΙΙ όταν διατίθενται στην αγορά της Ένωσης ως μεμονωμένα τεμάχια, τα οποία αναφέρονται εφεξής ως «συστατικά μέρη»·δ) στους προωστικούς κινητήρες που είναι εγκατεστημένοι ή προορίζονται προς εγκατάσταση πάνω ή μέσα σε σκάφος·ε) στους προωστικούς κινητήρες που είναι εγκατεστημένοι πάνω ή μέσα σε σκάφος και υφίστανται σημαντική μετατροπή·στ) στα σκάφη τα οποία υφίστανται σημαντική μετατροπή.49.  Η παρούσα οδηγία δεν εφαρμόζεται στα ακόλουθα προϊόντα:α) όσον αφορά τις απαιτήσεις σχεδιασμού και κατασκευής που καθορίζονται στο παράρτημα Ι μέρος Α:(i) στα αποκλειστικώς αγωνιστικά σκάφη, συμπεριλαμβανομένων των αγωνιστικών και εκπαιδευτικών σκαφών κωπηλασίας, εφόσον επισημαίνονται ως αποκλειστικώς αγωνιστικά από τον κατασκευαστή·(ii) στα κανό και καγιάκ τα οποία έχουν σχεδιαστεί για να κινούνται αποκλειστικώς με κωπηλασία, στις γόνδολες και στα ποδήλατα σκάφη·(iii) στις ιστιοσανίδες·(iv) στις σανίδες κυματοδρομίας, συμπεριλαμβανομένων των μηχανοκίνητων·(v) στα πρωτότυπα και τα μεμονωμένα ομοιώματα ιστορικών σκαφών σχεδιασμένων πριν από το 1950 που ναυπηγήθηκαν, κατά κύριο λόγο, με τα αρχικά υλικά και επισημαίνονται ως ομοιώματα από τον κατασκευαστή τους·(vi) στα πειραματικά σκάφη εφόσον δεν διατίθενται εν συνεχεία στην αγορά της Ένωσης(vii) σε σκάφη που ναυπηγούνται για ιδία χρήση, εφόσον εν συνεχεία δεν διατίθενται στην αγορά της Ένωσης επί πέντε έτη·(viii) στα σκάφη που προορίζονται ειδικά να επανδρωθούν με πλήρωμα και να μεταφέρουν επιβάτες για εμπορικούς σκοπούς, ιδίως εκείνα που ορίζονται στο άρθρο 2 της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου[21] και στο άρθρο 3 της οδηγίας 2009/45/ΕΚ του Ευρωπαϊκού Κοινοβουλίου και του Συμβουλίου[22], ασχέτως αριθμού επιβατών·(ix) στα καταδυόμενα σκάφη·(x) στα τα αερόστρωμνα οχήματα·(xi) στα υδροπτέρυγα·(xii) στα ατμοκίνητα σκάφη εξωτερικής καύσης που τροφοδοτούνται με άνθρακα, οπτάνθρακα, ξύλο, πετρέλαιο ή αέριο·(xiii) στα αμφίβια σκάφη·β) όσον αφορά τις απαιτήσεις για τις εκπομπές καυσαερίων που καθορίζονται στο παράρτημα Ι μέρος Β:(i) στους προωστικούς κινητήρες που είναι εγκατεστημένοι ή προορίζονται ειδικά για εγκατάσταση σε:-  αποκλειστικώς αγωνιστικά σκάφη που επισημαίνονται ως τέτοια από τον κατασκευαστή·-  πειραματικά σκάφη, εφόσον δεν διατίθενται ακολούθως στην αγορά της Ένωσης·-  σκάφη που προορίζονται ειδικά να επανδρωθούν με πλήρωμα και να μεταφέρουν επιβάτες για εμπορικούς σκοπούς, με την επιφύλαξη της παραγράφου 2 παράγραφος 3, ιδίως εκείνα που ορίζονται στο άρθρο 2 της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου και στο άρθρο 3 της οδηγίας 2009/45/ΕΚ του Ευρωπαϊκού Κοινοβουλίου και του Συμβουλίου, ασχέτως αριθμού επιβατών·-  καταδυόμενα σκάφη-  αερόστρωμνα οχήματα-  υδροπτέρυγα·-  αμφίβια σκάφη·(ii) στα πρωτότυπα και μεμονωμένα ομοιώματα ιστορικών προωστικών κινητήρων, τα οποία βασίζονται σε σχέδια προγενέστερα του 1950 και δεν παράγονται μαζικά και τα οποία προσαρμόζονται σε σκάφη που αναφέρονται στο στοιχείου α) σημεία v) και vii)·(iii) στους προωστικούς κινητήρες που κατασκευάζονται για ιδία χρήση, υπό τον όρο ότι δεν διατίθενται εν συνεχεία στην αγορά της Ένωσης επί πέντε έτη·γ) όσον αφορά τις απαιτήσεις για τις εκπομπές θορύβου που καθορίζονται στο παράρτημα Ι μέρος Γ I:(i) σε όλα τα σκάφη που αναφέρονται στο στοιχείο β)·(ii) σε σκάφη κατασκευαζόμενα για ιδία χρήση, υπό τον όρο ότι δεν διατίθενται εν συνεχεία στην αγορά της Ένωσης επί πέντε έτη.50.  Το γεγονός ότι το ίδιο σκάφος είναι δυνατόν να χρησιμοποιηθεί για ναύλωση ή για εκπαίδευση σε πλόες αναψυχής δεν το εξαιρεί από το πεδίο εφαρμογής της παρούσας οδηγίας, εφόσον το σκάφος διατίθεται στην αγορά της Ένωσης για σκοπούς αναψυχής.Άρθρο 3ΟρισμοίΓια τους σκοπούς της παρούσας οδηγίας, ισχύουν οι ακόλουθοι ορισμοί:51.  «σκάφος»: σκάφος αναψυχής ή ατομικό σκάφος·52.  «σκάφος αναψυχής»: σκάφος παντός τύπου που προορίζεται για αθλητικούς σκοπούς και αναψυχή, με μήκος γάστρας από 2,5 έως 24 m, μετρούμενο σύμφωνα με το εναρμονισμένο πρότυπο, ανεξάρτητα από το μέσο πρόωσης·53.  «ατομικό σκάφος»: σκάφος που προορίζεται για αθλητικούς σκοπούς και αναψυχή, μήκος μικρότερου των 4 m, το οποίο χρησιμοποιεί κινητήρα εσωτερικής καύσης με αντλία εκτόξευσης νερού ως κύριο μέσο πρόωσης και προορίζεται να χρησιμοποιείται από άτομο ή άτομα που είναι καθιστά, όρθια ή γονατιστά επάνω του και όχι μέσα στη γάστρα·54.  «σκάφος ναυπηγημένο για ιδία χρήση»: σκάφος ναυπηγημένο από τον μελλοντικό χρήστη του για δική του χρήση και το οποίο δεν ναυπηγήθηκε εν μέρει ή εξ ολοκλήρου από οικονομικό φορέα για ιδιώτη βάσει συμβάσεως·55.  «προωστικός κινητήρας»: κινητήρας εσωτερικής καύσης που χρησιμοποιείται για πρόωση, στον οποίον η ανάφλεξη γίνεται είτε με ηλεκτρικό σπινθήρα είτε με συμπίεση·56.  «σημαντική μετατροπή του κινητήρα»: μετατροπή κινητήρα η οποία ενδέχεται να επιφέρει υπέρβαση των ορίων εκπομπών από τον κινητήρα που αναφέρονται στο παράρτημα Ι μέρος Β ή η οποία αυξάνει την ισχύ του κινητήρα κατά περισσότερο από 15 %·57.  «σημαντική μετασκευή σκάφους»: μετασκευή σκάφους με την οποία μεταβάλλεται το μέσο πρόωσης του σκάφους, επέρχεται σημαντική μετατροπή του κινητήρα ή αλλοιώνεται το σκάφος σε βαθμό που να θεωρείται νέο σκάφος·58.  «μέσο πρόωσης»: μηχανική μέθοδος με την οποία προωθείται το σκάφος·59.  «οικογένεια κινητήρων»: σύνολο κινητήρων ομαδοποιημένων από τον κατασκευαστή οι οποίοι, λόγω του σχεδιασμού τους, έχουν παρόμοια χαρακτηριστικά εκπομπών καυσαερίων ή θορύβου και πληρούν τις απαιτήσεις για τις εκπομπές καυσαερίων ή θορύβου κατά την παρούσα οδηγία·60.  «διαθεσιμότητα στην αγορά»: κάθε προσφορά προϊόντος για διανομή, κατανάλωση ή χρήση στην αγορά της Ένωσης στο πλαίσιο εμπορικής δραστηριότητας, είτε έναντι αντιτίμου είτε δωρεάν·61.  «διάθεση στην αγορά»: η πρώτη φορά κατά την οποία προϊόν καθίσταται διαθέσιμο στην αγορά της Ένωσης·62.  «θέση σε λειτουργία»: πρώτη χρήση εντός της Ένωσης προϊόντος που καλύπτει η οδηγία από τον τελικό χρήστη του·63.  «κατασκευαστής»: φυσικό ή νομικό πρόσωπο που κατασκευάζει προϊόν ή αναθέτει σε άλλους τον σχεδιασμό ή την κατασκευή προϊόντος και το διοχετεύει στην αγορά υπό την επωνυμία ή το εμπορικό σήμα του·64.  «εξουσιοδοτημένος αντιπρόσωπος»: φυσικό ή νομικό πρόσωπο εγκατεστημένο στην Ένωση που έχει λάβει γραπτή εντολή από τον κατασκευαστή να ενεργεί εξ ονόματός του για την εκτέλεση συγκεκριμένων καθηκόντων·65.  «εισαγωγέας»: φυσικό ή νομικό πρόσωπο εγκατεστημένο στην Ένωση που διαθέτει προϊόν τρίτης χώρας στην αγορά της Ένωσης·66.  «ιδιώτης εισαγωγέας»: φυσικό ή νομικό πρόσωπο εγκατεστημένο στην Ένωση που εισάγει στην Ένωση προϊόν τρίτης χώρας ως μη εμπορική δραστηριότητα με σκοπό να το θέσει σε λειτουργία για ίδια χρήση·67.  «διανομέας»: φυσικό ή νομικό πρόσωπο στην αλυσίδα εφοδιασμού, πλην του κατασκευαστή ή του εισαγωγέα, το οποίο καθιστά διαθέσιμο προϊόν στην αγορά·68.  «οικονομικοί φορείς»: ο κατασκευαστής, ο εξουσιοδοτημένος αντιπρόσωπος, ο εισαγωγέας και ο διανομέας·69.  «εναρμονισμένο πρότυπο»: πρότυπο το οποίο εκδίδει ένας από τους ευρωπαϊκούς οργανισμούς τυποποίησης που απαριθμούνται στο παράρτημα Ι της οδηγίας 98/34/ΕΚ με βάση αίτημα που υποβάλλει η Επιτροπή σύμφωνα με το άρθρο 6 της εν λόγω οδηγίας·70.  «διαπίστευση»: όπως ορίζεται στο άρθρο 2 παράγραφος 10 του κανονισμού (ΕΚ) αριθ. 765/2008·71.  «εθνικός οργανισμός διαπίστευσης»: όπως ορίζεται στο άρθρο 2 παράγραφος 11 του κανονισμού (ΕΚ) αριθ. 765/2008·72.  «αξιολόγηση της συμμόρφωσης»: η διεργασία αξιολόγησης με την οποία αποδεικνύεται κατά πόσον πληρούνται οι ειδικές απαιτήσεις της παρούσας οδηγίας όσον αφορά προϊόν·73.  «οργανισμός αξιολόγησης της συμμόρφωσης»: οργανισμός ο οποίος πραγματοποιεί δραστηριότητες αξιολόγησης της συμμόρφωσης, στις οποίες συμπεριλαμβάνονται βαθμονομήσεις, δοκιμές, πιστοποιήσεις και επιθεωρήσεις·74.  «ανάκληση»: κάθε μέτρο που αποσκοπεί στην επιστροφή προϊόντος που έχει ήδη τεθεί στη διάθεση του τελικού χρήστη.75.  «απόσυρση»: κάθε μέτρο που αποσκοπεί να αποτρέψει τη διαθεσιμότητα στην αγορά προϊόντος που βρίσκεται στην αλυσίδα εφοδιασμού·76.  «εποπτεία της αγοράς»:οι δραστηριότητες που διεξάγονται και τα μέτρα που λαμβάνονται από δημόσιες αρχές προκειμένου να εξασφαλιστεί ότι τα προϊόντα συμμορφώνονται προς τις απαιτήσεις τις οποίες ορίζει η σχετική ενωσιακή νομοθεσία εναρμόνισης και δεν θέτουν σε κίνδυνο την υγεία, την ασφάλεια ή άλλες πτυχές της προστασίας του δημόσιου συμφέροντος·77.  «σήμανση CE»: σήμανση με την οποία ο κατασκευαστής δηλώνει ότι το προϊόν συμμορφώνεται με τις εφαρμοστέες απαιτήσεις της ενωσιακής νομοθεσίας περί εναρμόνισης που προβλέπει την τοποθέτηση της σήμανσης αυτής·78.  «ενωσιακή νομοθεσία εναρμόνισης»: κάθε νομοθέτημα της Ένωσης που εναρμονίζει τους όρους εμπορίας των προϊόντων.Άρθρο 4Βασικές απαιτήσεις79.  Τα προϊόντα που αναφέρονται στο άρθρο 2 παράγραφος 1 επιτρέπεται να διατίθενται στην αγορά και να τίθενται σε λειτουργία για τον σκοπό για τον οποίο προορίζονται μόνο εφόσον δεν θέτουν σε κίνδυνο την ασφάλεια και την υγεία προσώπων, περιουσία ή το περιβάλλον, όταν έχουν κατασκευαστεί και συντηρούνται όπως πρέπει, και μόνον υπό την προϋπόθεση ότι πληρούν τις εφαρμοστέες βασικές απαιτήσεις του παραρτήματος Ι.80.  Τα κράτη μέλη διασφαλίζουν ότι τα προϊόντα που αναφέρονται στο άρθρο 2 παράγραφος 1 διατίθενται στην αγορά και τίθενται σε λειτουργία μόνον εφόσον πληρούν τις απαιτήσεις της παραγράφου 1.Άρθρο 5 Οι εθνικές διατάξεις για τη ναυσιπλοΐαΟι διατάξεις της παρούσας οδηγίας δεν εμποδίζουν τα κράτη μέλη να θεσπίζουν διατάξεις που αφορούν τη ναυσιπλοΐα σε ορισμένα ύδατα με σκοπό την προστασία του περιβάλλοντος, τη διαμόρφωση των πλωτών οδών και την ασφαλή επ’ αυτών ναυσιπλοΐα, υπό τον όρο ότι οι εν λόγω διατάξεις δεν απαιτούν μετατροπές σκαφών για τη συμμόρφωση με την παρούσα οδηγία.Άρθρο 6 Ελεύθερη κυκλοφορία81.  Τα κράτη μέλη δεν εμποδίζουν τη διαθεσιμότητα στην αγορά ή τη θέση σε λειτουργία στην επικράτειά τους των σκαφών αναψυχής που πληρούν την παρούσα οδηγία.82.  Τα κράτη μέλη δεν εμποδίζουν τη διαθεσιμότητα ημιτελών σκαφών στην αγορά όταν ο κατασκευαστής ή ο εισαγωγέας δηλώνει, σύμφωνα με παράρτημα ΙΙΙ μέρος Α, ότι πρόκειται να αποπερατωθούν από άλλους.83.  Τα κράτη μέλη δεν εμποδίζουν τη διαθεσιμότητα στην αγορά ή τη θέση σε λειτουργία των συστατικών μερών που πληρούν την παρούσα οδηγία και προορίζονται να ενσωματωθούν σε σκάφη, σύμφωνα με τη δήλωση του κατασκευαστή ή του εισαγωγέα η οποία αναφέρεται στο παράρτημα ΙΙΙ μέρος Β.84.  Τα κράτη μέλη δεν εμποδίζουν τη διαθεσιμότητα στην αγορά ή τη θέση σε λειτουργία στην επικράτειά τους των εξής:α) προωστικών κινητήρων, ανεξαρτήτως του εάν είναι εγκατεστημένοι σε σκάφος, που πληρούν την παρούσα οδηγία·β) κινητήρων οι οποίοι έχουν λάβει έγκριση τύπου σύμφωνα με την οδηγία 97/68/ΕΚ του Ευρωπαϊκού Κοινοβουλίου και του Συμβουλίου[23] και πληρούν τα όρια εκπομπών των σταδίων IIIA, IIIB ή IV για τους κινητήρες ανάφλεξης με συμπίεση προς χρήση σε άλλες εφαρμογές εκτός από την πρόωση πλοίων εσωτερικής ναυσιπλοΐας, σιδηροδρομικών μηχανών και αυτοκινητάμαξων, όπως προβλέπεται στο παράρτημα Ι σημείο 4.1.2 της εν λόγω οδηγίας·γ) κινητήρων οι οποίοι έχουν λάβει έγκριση τύπου σύμφωνα με την οδηγία 2005/55/ΕΚ του Ευρωπαϊκού Κοινοβουλίου και του Συμβουλίου[24], εφόσον ο κατασκευαστής δηλώνει, σύμφωνα με το παράρτημα IV σημείο 9, ότι ο κινητήρας θα πληροί τις απαιτήσεις για τις εκπομπές καυσαερίων της παρούσας οδηγίας όταν εγκατασταθεί σε σκάφος σύμφωνα με τις οδηγίες του κατασκευαστή.85.  Τα κράτη μέλη δεν εμποδίζουν να παρουσιάζονται σε εμπορικές και άλλες εκθέσεις, επιδείξεις και συναφείς εκδηλώσεις τα αναφερόμενα στο άρθρο 2 παράγραφος 1 προϊόντα που δεν πληρούν την παρούσα οδηγία, υπό τον όρο ότι με ευδιάκριτη ένδειξη καθίσταται σαφές ότι τα εν λόγω προϊόντα δεν πληρούν την παρούσα οδηγία και δεν θα είναι διαθέσιμα στην αγορά ή δεν θα τεθούν σε λειτουργία στην Ένωση μέχρις ότου πληρούν την οδηγία.Κεφάλαιο II Υποχρεώσεις των οικονομικών φορέωνΆρθρο 7 Υποχρεώσεις των κατασκευαστών86.  Οι κατασκευαστές εξασφαλίζουν ότι, κατά τη διάθεση των προϊόντων τους στην αγορά, αυτά είναι σχεδιασμένα και κατασκευασμένα σύμφωνα με τις απαιτήσεις που καθορίζονται στο άρθρο 4 παράγραφος 1 και στο παράρτημα I.87.  Οι κατασκευαστές καταρτίζουν τον τεχνικό φάκελο σύμφωνα με το άρθρο 26 και διενεργούν ή μεριμνούν για τη διενέργεια της εφαρμοστέας διαδικασίας αξιολόγησης της συμμόρφωσης σύμφωνα με το άρθρο 20 έως και 23 και το άρθρο 25.Εφόσον η συμμόρφωση προϊόντος με τις εφαρμοστέες απαιτήσεις αποδεικνύεται με τέτοια διαδικασία, οι κατασκευαστές καταρτίζουν δήλωση συμμόρφωσης ΕΕ που αναφέρεται στο άρθρο και θέτουν τη σήμανση CE που καθορίζεται στο άρθρο 18 παράγραφος 1.88.  Οι κατασκευαστές φυλάσσουν τον τεχνικό φάκελο και τη δήλωση συμμόρφωσης EΕ επί 10 έτη αφότου διατεθεί το προϊόν στην αγορά.89.  Οι κατασκευαστές εξασφαλίζουν ότι εφαρμόζονται οι διαδικασίες ώστε να διατηρείται η συμμόρφωση των σειρών παραγωγής. Λαμβάνονται δεόντως υπόψη οι αλλαγές στο σχεδιασμό ή τα χαρακτηριστικά του προϊόντος και οι αλλαγές των εναρμονισμένων προτύπων με βάση τα οποία δηλώνεται η συμμόρφωση προϊόντος.Όταν κρίνεται σκόπιμο όσον αφορά τους κινδύνους που παρουσιάζει προϊόν, οι κατασκευαστές διενεργούν, για την προστασία της υγείας και της ασφάλειας των καταναλωτών, δοκιμές με δειγματοληψία στα προϊόντα που έχουν διατεθεί στην αγορά, ερευνούν τις σχετικές καταγγελίες και διατηρούν, εφόσον απαιτείται, αρχείο με τις καταγγελίες, τα μη συμμορφούμενα προϊόντα και τις αποσύρσεις προϊόντων και τηρούν ενήμερους τους διανομείς για τις έρευνες τους.90.  Οι κατασκευαστές εξασφαλίζουν ότι τα προϊόντα τους φέρουν αριθμό τύπου, παρτίδας ή σειράς ή άλλο στοιχείο επιτρέπει την ταυτοποίησή τους ή, όταν δεν το επιτρέπει το μέγεθος ή η φύση του προϊόντος, εξασφαλίζουν ότι οι πληροφορίες αυτές αναγράφονται στη συσκευασία ή σε έγγραφο που συνοδεύει το προϊόν, σύμφωνα με το παράρτημα Ι μέρος Α σημείο 2.1.91.  Οι κατασκευαστές σημειώνουν το όνομα, την καταχωρισμένη εμπορική επωνυμία τους ή το καταχωρισμένο εμπορικό σήμα τους και τη διεύθυνσή τους στο προϊόν ή, όταν δεν είναι δυνατόν, στη συσκευασία του ή σε έγγραφο που συνοδεύει το προϊόν. Στη διεύθυνση πρέπει να περιλαμβάνεται ενιαίο σημείο επικοινωνίας με τον κατασκευαστή.92.  Οι κατασκευαστές εξασφαλίζουν ότι το προϊόν συνοδεύεται από οδηγίες και πληροφορίες ασφάλειας σε γλώσσα ή γλώσσες εύκολα κατανοητή/ές από τους καταναλωτές και άλλους τελικούς χρήστες, όπως έχει αποφασίσει το σχετικό κράτος μέλος.93.  Οι κατασκευαστές που θεωρούν ή έχουν λόγους να πιστεύουν ότι προϊόν που έχουν διαθέσει στην αγορά δεν συμμορφώνεται με την παρούσα οδηγία λαμβάνουν αμέσως τα αναγκαία διορθωτικά μέτρα για να εξασφαλίσουν τη συμμόρφωσή του, να το αποσύρουν ή να το ανακαλέσουν, κατά περίπτωση. Πέραν τούτου, όταν το προϊόν παρουσιάζει κίνδυνο, οι κατασκευαστές ενημερώνουν αμέσως σχετικά με το θέμα αυτό τις αρμόδιες εθνικές αρχές των κρατών μελών στα οποία κατέστησαν διαθέσιμο το προϊόν και παραθέτουν λεπτομέρειες για τη μη συμμόρφωση και τα τυχόν διορθωτικά μέτρα που έλαβαν.94.  Οι κατασκευαστές παρέχουν στις αρμόδιες εθνικές αρχές, έπειτα από αιτιολογημένο αίτημα των αρχών αυτών, όλες τις πληροφορίες και την τεκμηρίωση που απαιτούνται για να αποδειχθεί η συμμόρφωση του προϊόντος, σε γλώσσα εύκολα κατανοητή από τις εν λόγω αρχές. Συνεργάζονται με τις αρχές αυτές, έπειτα από αίτημα των τελευταίων, για τις ενέργειες που πρέπει να γίνουν ώστε να αποφευχθούν οι κίνδυνοι από τα προϊόντα που έχουν διαθέσει στην αγορά.Άρθρο 8Εξουσιοδοτημένοι αντιπρόσωποι95.  Ο κατασκευαστής δύναται να διορίζει, με γραπτή εντολή, εξουσιοδοτημένο αντιπρόσωπο.96.  Οι υποχρεώσεις που ορίζονται στο άρθρο 7 παράγραφος 1 και η κατάρτιση του τεχνικού φακέλου δεν ανατίθενται σε εξουσιοδοτημένο αντιπρόσωπο.97.  Ο εξουσιοδοτημένος αντιπρόσωπος ασκεί τα καθήκοντα που προσδιορίζονται στην εντολή την οποία λαμβάνει από τον κατασκευαστή. Η εντολή επιτρέπει στον εξουσιοδοτημένο αντιπρόσωπο τουλάχιστον τα εξής:α) να τηρεί αντίγραφο της δήλωσης συμμόρφωσης ΕΕ και του τεχνικού φακέλου στη διάθεση των εθνικών εποπτικών αρχών επί 10 έτη αφότου διατεθεί το προϊόν στην αγορά·β) παρέχει στις αρμόδιες εθνικές αρχές, έπειτα από αιτιολογημένο αίτημα των αρχών αυτών, όλες τις πληροφορίες και την τεκμηρίωση που απαιτούνται για να αποδειχθεί η συμμόρφωση του προϊόντος·γ) συνεργάζεται με τις αρμόδιες αρχές, έπειτα από αίτημα των τελευταίων, για τυχόν ενέργειες που έγιναν προς αποφυγή των κινδύνων που ενέχουν τα προϊόντα που καλύπτει η εντολή τους.Άρθρο 9Υποχρεώσεις των εισαγωγέων98.  Οι εισαγωγείς διαθέτουν στην αγορά της Ένωσης μόνο τα συμμορφούμενα προϊόντα.99.  Προτού διαθέσουν προϊόν στην αγορά, οι εισαγωγείς διασφαλίζουν ότι ο κατασκευαστής έχει διενεργήσει την κατάλληλη διαδικασία αξιολόγησης της συμμόρφωσης. Διασφαλίζουν ότι ο κατασκευαστής έχει καταρτίσει τον τεχνικό φάκελο, ότι το προϊόν φέρει τη σήμανση CE και συνοδεύεται από τα έγγραφα που απαιτούνται σύμφωνα με το άρθρο 16 και το παράρτημα Ι μέρος Α σημείο 2.5, το παράρτημα Ι μέρος Β σημείο 4 και το παράρτημα Ι μέρος Γ σημείο 2 και ότι ο κατασκευαστής έχει τηρήσει τις απαιτήσεις που καθορίζονται στο άρθρο 7 παράγραφοι 5 και 6.Εφόσον εισαγωγέας θεωρεί ή έχει λόγο να πιστεύει ότι προϊόν δεν συμμορφώνεται προς τις απαιτήσεις που προβλέπονται στο άρθρο 4 παράγραφος 1 και στο παράρτημα II, δεν διαθέτει το προϊόν στην αγορά αν αυτό δεν έχει συμμορφωθεί. Επίσης, ο εισαγωγέας ενημερώνει σχετικά τον κατασκευαστή καθώς και τις αρχές εποπτείας της αγοράς, όταν το προϊόν παρουσιάζει κίνδυνο.100.  Οι εισαγωγείς σημειώνουν το όνομα, την καταχωρισμένη εμπορική επωνυμία τους ή το καταχωρισμένο εμπορικό σήμα τους και τη διεύθυνσή τους στο προϊόν ή, όταν πρόκειται για συστατικά μέρη που αυτό δεν είναι δυνατόν, στη συσκευασία ή σε έγγραφο που συνοδεύει το προϊόν.101.  Οι εισαγωγείς εξασφαλίζουν ότι το προϊόν συνοδεύεται από οδηγίες και πληροφορίες ασφάλειας σε γλώσσα ή γλώσσες εύκολα κατανοητή/ές από τους καταναλωτές και άλλους τελικούς χρήστες, όπως έχει αποφασίσει το σχετικό κράτος μέλος.102.  Οι εισαγωγείς εξασφαλίζουν ότι, ενόσω το προϊόν βρίσκεται υπό την ευθύνη τους, οι συνθήκες αποθήκευσης ή μεταφοράς δεν θέτουν σε κίνδυνο τη συμμόρφωσή του με τις απαιτήσεις που προβλέπονται στο άρθρο 4 παράγραφος 1 και στο παράρτημα Ι.103.  Όταν κρίνεται σκόπιμο λόγω των κινδύνων που παρουσιάζει το προϊόν, οι εισαγωγείς διενεργούν, χάριν προστασίας της υγείας και της ασφάλειας των καταναλωτών, δοκιμές με δειγματοληψία στα προϊόντα που έχουν διατεθεί στην αγορά, ερευνούν τις σχετικές καταγγελίες και διατηρούν, εφόσον απαιτείται, αρχείο με τις καταγγελίες, τα μη συμμορφούμενα προϊόντα και τις αποσύρσεις προϊόντων και τηρούν ενήμερους τους διανομείς για τις έρευνές τους.104.  Οι εισαγωγείς που θεωρούν ή έχουν λόγους να πιστεύουν ότι προϊόν που έχουν διαθέσει στην αγορά δεν συμμορφώνεται με την παρούσα οδηγία λαμβάνουν αμέσως τα αναγκαία διορθωτικά μέτρα για να εξασφαλίσουν τη συμμόρφωση του, να το αποσύρουν ή να το ανακαλέσουν, κατά περίπτωση. Πέραν τούτου, όταν το προϊόν παρουσιάζει κίνδυνο, οι εισαγωγείς ενημερώνουν αμέσως σχετικά με το θέμα αυτό τις αρμόδιες εθνικές αρχές των κρατών μελών στα οποία κατέστησαν διαθέσιμο το προϊόν και παραθέτουν λεπτομέρειες για τη μη συμμόρφωση και τα τυχόν διορθωτικά μέτρα που έλαβαν.105.  Οι εισαγωγείς τηρούν, επί 10 έτη αφότου διατεθεί το προϊόν στην αγορά, αντίγραφο της δήλωσης συμμόρφωσης ΕΕ στη διάθεση των αρχών εποπτείας της αγοράς και εξασφαλίζουν ότι ο τεχνικός φάκελος είναι δυνατόν να διατεθεί στις εν λόγω αρχές, κατόπιν αιτήματός τους.106.  Οι εισαγωγείς παρέχουν στις αρμόδιες εθνικές αρχές, έπειτα από αιτιολογημένο αίτημα των αρχών αυτών, όλες τις πληροφορίες και την τεκμηρίωση που απαιτούνται για να αποδειχθεί η συμμόρφωση του προϊόντος, σε γλώσσα εύκολα κατανοητή από τις εν λόγω αρχές. Συνεργάζονται με τις αρχές αυτές, κατόπιν έπειτα από αίτημα των τελευταίων, για τις ενέργειες που πρέπει να γίνουν ώστε να αποφευχθούν οι κίνδυνοι από τα προϊόντα που έχουν διαθέσει στην αγορά.Άρθρο 10Υποχρεώσεις των διανομέων107.  Όταν οι διανομείς καθιστούν διαθέσιμο προϊόν στην αγορά ενεργούν με τη δέουσα προσοχή σε σχέση με τις απαιτήσεις της παρούσας οδηγίας.108.  Προτού καταστήσουν προϊόν διαθέσιμο στην αγορά οι διανομείς επαληθεύουν ότι το προϊόν φέρει την απαιτούμενη σήμανση CE, ότι συνοδεύεται από τα έγγραφα που απαιτούνται σύμφωνα με το άρθρο 7 παράγραφος 7 το άρθρο 16 και το παράρτημα Ι μέρος Α σημείο 2.5, παράρτημα Ι μέρος Β σημείο 4 και παράρτημα Ι μέρος Γ σημείο 2 και ότι συνοδεύεται από τις οδηγίες και τις πληροφορίες ασφάλειας σε γλώσσα εύκολα κατανοητή από τους καταναλωτές και άλλους τελικούς χρήστες στο κράτος μέλος στην αγορά του οποίου διατίθεται το εν λόγω προϊόν, καθώς και ότι ο κατασκευαστής και ο εισαγωγέας έχουν τηρήσει τις απαιτήσεις του άρθρου 7 παράγραφοι 5 και 6 και του άρθρου 9 παράγραφος 3.Όταν ο διανομέας θεωρεί ή έχει λόγους να πιστεύει ότι το προϊόν δεν συμμορφώνεται με τις απαιτήσεις που προβλέπονται στο άρθρο 4 παράγραφος 1 και στο παράρτημα I, καθιστά διαθέσιμο στην αγορά το προϊόν μόνο αφού αυτό έχει συμμορφωθεί με τις εφαρμοστές απαιτήσεις. Επιπλέον, ο διανομέας ενημερώνει σχετικά τον κατασκευαστή ή τον εισαγωγέα, καθώς και τις αρχές εποπτείας της αγοράς.109.  Οι διανομείς εξασφαλίζουν ότι, ενόσω το προϊόν βρίσκεται υπό την ευθύνη τους, οι συνθήκες αποθήκευσης ή μεταφοράς δεν θέτουν σε κίνδυνο τη συμμόρφωσή του με τις απαιτήσεις που προβλέπονται στο άρθρο 4 παράγραφος 1 και στο παράρτημα Ι.110.  Οι διανομείς που θεωρούν ή έχουν λόγους να πιστεύουν ότι προϊόν που έχουν διαθέσει στην αγορά δεν συμμορφώνεται με την παρούσα οδηγία εξασφαλίζουν τη λήψη των αναγκαίων διορθωτικών μέτρων για να εξασφαλίσουν τη συμμόρφωση του προϊόντος, το αποσύρουν ή το ανακαλούν, κατά περίπτωση. Πέραν τούτου, όταν το προϊόν παρουσιάζει κίνδυνο, οι διανομείς ενημερώνουν αμέσως σχετικά με το θέμα αυτό τις αρμόδιες εθνικές αρχές των κρατών μελών στα οποία κατέστησαν διαθέσιμο το προϊόν και παραθέτουν λεπτομέρειες για τη μη συμμόρφωση και τα τυχόν διορθωτικά μέτρα που έλαβαν.111.  Οι εισαγωγείς παρέχουν στις αρμόδιες εθνικές αρχές, έπειτα από αιτιολογημένο αίτημα των αρχών αυτών, όλες τις πληροφορίες και την τεκμηρίωση που απαιτούνται για να αποδειχθεί η συμμόρφωση του προϊόντος. Συνεργάζονται με τις αρχές αυτές, έπειτα από αίτημα των τελευταίων, για τις ενέργειες που πρέπει να γίνουν ώστε να αποφευχθούν οι κίνδυνοι από τα προϊόντα που έχουν καταστήσει διαθέσιμα στην αγορά.Άρθρο 11Περιπτώσεις στις οποίες οι υποχρεώσεις των κατασκευαστών εφαρμόζονται στους εισαγωγείς και στους διανομείςΓια τους σκοπούς της παρούσας οδηγίας ο εισαγωγέας ή ο διανομέας θεωρείται κατασκευαστής, και συνεπώς υπόκειται στις υποχρεώσεις του κατασκευαστή σύμφωνα με το άρθρο 7, όταν διαθέτει προϊόν στην αγορά με την επωνυμία ή το εμπορικό σήμα του ή τροποποιεί προϊόν που διατίθεται ήδη στην αγορά κατά τρόπο που είναι δυνατόν να θίξει τη συμμόρφωση με τις εφαρμοστέες απαιτήσεις.Άρθρο 12Υποχρεώσεις των ιδιωτών εισαγωγέων112.  Εάν ούτε ο κατασκευαστής ούτε ο εγκατεστημένος στην Ένωση εξουσιοδοτημένος αντιπρόσωπός του πληροί την ευθύνη για τη συμμόρφωση του προϊόντος με την παρούσα οδηγία, ιδιώτης εισαγωγέας αναλαμβάνει ή μεριμνά να αναληφθούν οι υποχρεώσεις του κατασκευαστή που καθορίζονται στο άρθρο 7 παράγραφοι 1 έως 4 και παράγραφοι 7 και 9.113.  Εάν ο απαιτούμενος τεχνικός φάκελος δεν είναι διαθέσιμος από τον κατασκευαστή, ο ιδιώτης εισαγωγέας μεριμνά να συνταχθεί, χρησιμοποιώντας την κατάλληλη εμπειρογνωσία, η οποία επιτρέπεται να προέρχεται από κοινοποιημένο οργανισμό που δεν συμμετέχει στην αξιολόγηση της συμμόρφωσης του συγκεκριμένου προϊόντος.114.  Ο ιδιώτης εισαγωγέας εξασφαλίζει ότι στο προϊόν αναγράφεται την επωνυμία και η διεύθυνση του κοινοποιημένου οργανισμού ο οποίος πραγματοποίησε την αξιολόγηση της συμμόρφωσης του προϊόντος.Άρθρο 13 Ταυτοποίηση των οικονομικών φορέων115.  Οι οικονομικοί φορείς αναφέρουν, έπειτα από αίτημα, στις αρχές εποπτείας της αγοράς την ταυτότητα των κατωτέρω:α) κάθε οικονομικού φορέα ο οποίος τους έχει προμηθεύσει προϊόν·β) κάθε οικονομικού φορέα στον οποίο έχουν προμηθεύσει προϊόν.Οι οικονομικοί φορείς είναι σε θέση να παρέχουν τις πληροφορίες που αναφέρονται στην πρώτη παράγραφο επί 10 έτη αφότου έχουν προμηθευτεί το προϊόν και επί 10 έτη αφότου έχουν προμηθεύσει με το προϊόν.116.  Οι ιδιώτες εισαγωγείς αναφέρουν, έπειτα από αίτημα, στις αρχές εποπτείας της αγοράς την ταυτότητα του οικονομικού φορέα ο οποίος τους έχει προμηθεύσει προϊόν.Οι ιδιώτες εισαγωγείς είναι σε θέση να παρέχουν τις πληροφορίες που αναφέρονται στην πρώτη παράγραφο επί 10 έτη αφότου έχουν προμηθευτεί το προϊόν.Κεφάλαιο III Συμμόρφωση του προϊόντοςΆρθρο 14 Τεκμήριο συμμόρφωσηςΤα προϊόντα που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 4 παράγραφος 1 και στο παράρτημα Ι.Άρθρο 15Επίσημη ένσταση κατά εναρμονισμένου προτύπου117.  Όταν κράτος μέλος ή η Επιτροπή θεωρεί ότι εναρμονισμένο πρότυπο δεν πληροί απολύτως τις απαιτήσεις που αφορά και οι οποίες ορίζονται στο άρθρο 4 παράγραφος 1και στο παράρτημα Ι, η Επιτροπή ή το κράτος μέλος παραπέμπουν το ζήτημα στην επιτροπή που συστάθηκε δυνάμει του άρθρου 5 της οδηγίας 98/34/ΕΚ, και υποβάλλουν τα επιχειρήματά τους. Η επιτροπή αυτή, αφού ζητήσει τη γνώμη των σχετικών ευρωπαϊκών οργανισμών τυποποίησης, γνωμοδοτεί αμελλητί.118.  Με βάση τη γνωμοδότηση της εν λόγω επιτροπής, η Ευρωπαϊκή Επιτροπή αποφασίζει να δημοσιεύσει, να μην δημοσιεύσει, να δημοσιεύσει υπό περιορισμούς, να διατηρήσει, να διατηρήσει υπό περιορισμούς ή να αποσύρει τα στοιχεία αναφοράς του σχετικού εναρμονισμένου προτύπου στην ή από την Επίσημη Εφημερίδα της Ευρωπαϊκής Ένωσης .119.  Η Επιτροπή ενημερώνει τον οικείο ευρωπαϊκό οργανισμό τυποποίησης και, εφόσον είναι αναγκαίο, ζητεί την αναθεώρηση του εναρμονισμένου προτύπου.Άρθρο 16Δήλωση συμμόρφωσης ΕΕ120.  Με τη δήλωση συμμόρφωσης ΕΕ βεβαιώνεται ότι πληρούνται αποδεδειγμένα οι απαιτήσεις που ορίζονται στο άρθρο 4 παράγραφος 1 και στο παράρτημα Ι.121.  Η δήλωση συμμόρφωσης ΕΕ έχει τη δομή που ορίζει το παράρτημα IV της παρούσας οδηγίας, περιέχει τα στοιχεία που προσδιορίζουν οι σχετικές ενότητες που καθορίζονται στην απόφαση αριθ. 768/2008/ΕΚ και επικαιροποιείται συνεχώς. Μεταφράζεται στη γλώσσα ή στις γλώσσες που απαιτεί το κράτος μέλος στην αγορά του οποίου καθίσταται διαθέσιμο ή τίθεται σε λειτουργία το προϊόν.122.  Με την κατάρτιση της δήλωσης συμμόρφωσης ΕΕ, ο κατασκευαστής ή ο ιδιώτης εισαγωγέας αναλαμβάνει την ευθύνη για τη συμμόρφωση του προϊόντος.123.  Η δήλωση συμμόρφωσης ΕΕ συνοδεύει πάντοτε τα εξής:α) το σκάφος, και συμπεριλαμβάνεται στο εγχειρίδιο ιδιοκτήτη που αναφέρεται στο παράρτημα Ι μέρος Α σημείο 2.5·β) τα συστατικά μέρη, όταν διατίθενται στην αγορά χωριστά·γ) τους προωστικούς κινητήρες, και συμπεριλαμβάνεται στο εγχειρίδιο ιδιοκτήτη που αναφέρεται στο παράρτημα Ι μέρος Β σημείο 4.Άρθρο 17 Γενικές αρχές της σήμανσης CEH σήμανση CE υπόκειται στις γενικές αρχές του άρθρου 30 του κανονισμού (ΕΚ) αριθ. 765/2008.Άρθρο 18 Προϊόντα που υπόκεινται σε σήμανση CE124.  Τα ακόλουθα προϊόντα φέρουν τη σήμανση CE όταν διατίθενται στην αγορά ή τίθενται σε λειτουργία:α) τα σκάφη και συστατικά μέρη τα οποία θεωρείται ότι πληρούν τις αντίστοιχες βασικές απαιτήσεις που καθορίζονται στο παράρτημα I·β) οι εξωλέμβιοι κινητήρες οι οποίοι θεωρείται ότι πληρούν τις βασικές απαιτήσεις που καθορίζονται στο παράρτημα Ι μέρη Β και Γ·γ) οι εσω/εξωλέμβιοι κινητήρες με ενσωματωμένη εξάτμιση οι οποίοι θεωρείται ότι πληρούν τις βασικές απαιτήσεις που καθορίζονται στο παράρτημα Ι μέρη Β και Γ·δ) οι εσωλέμβιοι κινητήρες και οι εσω/εξωλέμβιοι κινητήρες χωρίς ενσωματωμένη εξάτμιση οι οποίοι θεωρείται ότι πληρούν τις βασικές απαιτήσεις που καθορίζονται στο παράρτημα Ι μέρη Β και Γ.125.  Τα κράτη μέλη τεκμαίρουν ότι τα προϊόντα που φέρουν τη σήμανση CE συμμορφώνονται με την παρούσα οδηγία.Άρθρο 19Κανόνες και όροι για την τοποθέτηση της σήμανσης CE126.  Η σήμανση CE τοποθετείται κατά τρόπο εμφανή, ευανάγνωστο και ανεξίτηλο στα προϊόντα που αναφέρονται στο άρθρο 18 παράγραφος 1. Όταν αυτό δεν είναι δυνατόν ή δεν διασφαλίζεται λόγω του μεγέθους ή της φύσης του προϊόντος, τοποθετείται στη συσκευασία ή στα συνοδευτικά έγγραφα.127.  Η σήμανση CE τοποθετείται προτού το προϊόν διατεθεί στην αγορά ή τεθεί σε λειτουργία. Η σήμανση CE και ο αριθμός μητρώου που αναφέρεται στην παράγραφο 3 επιτρέπεται να συνοδεύονται από εικονόγραμμα ή άλλο σήμα που υποδεικνύει ειδικό κίνδυνο ή χρήση.128.  Τη σήμανση CE ακολουθεί ο αριθμός μητρώου του κοινοποιημένου οργανισμού, όταν ο οργανισμός αυτός εμπλέκεται στο στάδιο ελέγχου της παραγωγής.Ο αριθμός μητρώου του κοινοποιημένου οργανισμού τίθεται είτε από τον ίδιο τον οργανισμό είτε, σύμφωνα με τις οδηγίες του, από τον κατασκευαστή ή τον εξουσιοδοτημένο αντιπρόσωπό του.Κεφάλαιο IV Αξιολόγηση της συμμόρφωσηςΆρθρο 20 Εφαρμοστέες διαδικασίες για την αξιολόγηση της συμμόρφωσης129.  Ο κατασκευαστής ή ο εξουσιοδοτημένος αντιπρόσωπός του εφαρμόζει τις διαδικασίες που καθορίζονται στις ενότητες κατά τα άρθρα 21, 22 και 23 προτού διαθέσει στην αγορά τα προϊόντα που αναφέρονται στο άρθρο 2 παράγραφος 1.130.  Ο ιδιώτης εισαγωγέας εφαρμόζει τη διαδικασία που αναφέρεται στο άρθρο 24 προτού θέσει σε λειτουργία προϊόν που αναφέρεται στο άρθρο 2 παράγραφος 1, εάν ούτε ο κατασκευαστής ούτε ο εξουσιοδοτημένος αντιπρόσωπός του έχει διενεργήσει αξιολόγηση της συμμόρφωσης για το συγκεκριμένο προϊόν.131.  Κάθε πρόσωπο που διαθέτει στην αγορά ή θέτει σε λειτουργία κινητήρα ή σκάφος μετά από σημαντική τροποποίηση ή μετατροπή του ή κάθε πρόσωπο που μεταβάλλει τον σκοπό για τον οποίο προορίζεται σκάφος που δεν καλύπτεται από το πεδίο εφαρμογής της παρούσας οδηγίας κατά τρόπο ώστε να εμπίπτει στο πεδίο εφαρμογής της, εφαρμόζει τη διαδικασία που αναφέρεται στο άρθρο 24 προτού το προϊόν διατεθεί στην αγορά ή τεθεί σε λειτουργία.132.  Κάθε πρόσωπο που διαθέτει στην αγορά σκάφος ναυπηγημένο για ιδία χρήση πριν από το τέλος της περιόδου των 5 ετών που αναφέρεται στο άρθρο 2 παράγραφος 2 στοιχείο α) σημείο vii) εφαρμόζει τη διαδικασία που αναφέρεται στο άρθρο 24 προτού το προϊόν διατεθεί στην αγορά.Άρθρο 21 Μελέτη και κατασκευή133.  Όσον αφορά το σχεδιασμό και την κατασκευή σκαφών αναψυχής εφαρμόζονται οι ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) για τις κατηγορίες Α και Β που αναφέρονται στο παράρτημα Ι μέρος Α σημείο 1:(i) για τα σκάφη αναψυχής με μήκος γάστρας από 2,5 έως 12 m, οποιαδήποτε από τις ακόλουθες ενότητες:-  ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία),-  ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ,-  ενότητα Ζ (συμμόρφωση με βάση την εξακρίβωση ανά μονάδα)(ii) για τα σκάφη αναψυχής με μήκος γάστρας από 12 έως 24 m οποιαδήποτε από τις ακόλουθες ενότητες:-  ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ,-  ενότητα Ζ (συμμόρφωση με βάση την εξακρίβωση ανά μονάδα)·-  ενότητα Η (συμμόρφωση με βάση την πλήρη διασφάλιση ποιότητας)·β) για την κατηγορία Γ που αναφέρεται στο σημείο 1 του μέρους Α του παραρτήματος I:(i) για τα σκάφη αναψυχής με μήκος γάστρας από 2,5 έως 12 m, οποιαδήποτε από τις ακόλουθες ενότητες:-  όταν τηρούνται τα εναρμονισμένα πρότυπα που αφορούν τα σημεία 3.2 και 3.3 του μέρους Α του παραρτήματος Ι: ενότητα A (εσωτερικός έλεγχος παραγωγής), ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία), ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ, ενότητα Ζ (συμμόρφωση με βάση την εξακρίβωση ανά μονάδα) ή ενότητα Η (συμμόρφωση με βάση την πλήρη διασφάλιση ποιότητας)·-  όταν δεν τηρούνται τα εναρμονισμένα πρότυπα που αφορούν τα σημεία 3.2 και 3.3 του μέρους Α του παραρτήματος Ι: ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία), ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ, ενότητα Ζ (συμμόρφωση με βάση την εξακρίβωση ανά μονάδα) ή ενότητα Η (συμμόρφωση με βάση την πλήρη διασφάλιση ποιότητας)·(ii) για τα σκάφη αναψυχής με μήκος γάστρας από 12 έως 24 m, οποιαδήποτε από τις ακόλουθες ενότητες:-  όταν τηρούνται τα εναρμονισμένα πρότυπα που αφορούν τα σημεία 3.2 και 3.3 του μέρους Α του παραρτήματος Ι: ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία), ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ, ενότητα Ζ (συμμόρφωση με βάση την εξακρίβωση ανά μονάδα) ή ενότητα Η (συμμόρφωση με βάση την πλήρη διασφάλιση ποιότητας)·-  όταν δεν τηρούνται τα εναρμονισμένα πρότυπα που αφορούν τα σημεία 3.2 και 3.3 του παράρτημα Ι μέρος Α: ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ, ενότητα Ζ (συμμόρφωση με βάση την εξακρίβωση ανά μονάδα) ή ενότητα Η (συμμόρφωση με βάση την πλήρη διασφάλιση ποιότητας)·γ) για την κατηγορία Δ που αναφέρεται στο παράρτημα Ι μέρος Α σημείο 1:(i) για τα σκάφη αναψυχής με μήκος γάστρας από 2,5 έως 24 m, οποιαδήποτε από τις ακόλουθες ενότητες:-  ενότητα Α (εσωτερικός έλεγχος παραγωγής)·-  ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία),-  ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ-  ενότητα Ζ (συμμόρφωση με βάση την εξακρίβωση ανά μονάδα)·-  ενότητα Η (συμμόρφωση με βάση την πλήρη διασφάλιση ποιότητας).-  Όσον αφορά το σχεδιασμό και την κατασκευή ατομικών σκαφών εφαρμόζονται οι ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) ενότητα Α (εσωτερικός έλεγχος παραγωγής)·β) ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία)·γ) ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ·δ) ενότητα Ζ (συμμόρφωση με βάση την εξακρίβωση ανά μονάδα)·ε) ενότητα Η (συμμόρφωση με βάση την πλήρη διασφάλιση ποιότητας).134.  Όσον αφορά το σχεδιασμό και την κατασκευή συστατικών μερών εφαρμόζονται οι ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ·β) ενότητα Ζ (συμμόρφωση με βάση την εξακρίβωση ανά μονάδα)·γ) ενότητα Η (συμμόρφωση με βάση την πλήρη διασφάλιση ποιότητας).Άρθρο 22Εκπομπές καυσαερίωνΌσον αφορά τις εκπομπές καυσαερίων, για τα προϊόντα που αναφέρονται στο άρθρο 2 παράγραφος 1 στοιχεία δ) και ε), ο κατασκευαστής του κινητήρα ή ο εξουσιοδοτημένος στην Ένωση αντιπρόσωπός του εφαρμόζει τις ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) όταν οι δοκιμές πραγματοποιούνται με τη χρήση εναρμονισμένου προτύπου, οποιαδήποτε από τις ακόλουθες ενότητες:(i) ενότητα B (εξέταση ΕΕ τύπου) σε συνδυασμό με την ενότητα Γ, Δ, Ε ή ΣΤ·(ii) ενότητα Ζ (συμμόρφωση με βάση την εξακρίβωση ανά μονάδα)·(iii) ενότητα Η (συμμόρφωση με βάση την πλήρη διασφάλιση ποιότητας)·β) όταν οι δοκιμές πραγματοποιούνται χωρίς τη χρήση εναρμονισμένου προτύπου, ενότητα B σε συνδυασμό με την ενότητα ενότητα Γ1.Άρθρο 23 Εκπομπές θορύβου135.  Όσον αφορά τις εκπομπές θορύβου από τα σκάφη αναψυχής με έσω-εξωλέμβιους κινητήρες χωρίς ενσωματωμένη εξάτμιση ή εσωλέμβια εγκατάσταση προωστικού κινητήρα, καθώς και από τα σκάφη αναψυχής με έσω-εξωλέμβιους κινητήρες χωρίς ενσωματωμένη εξάτμιση ή εσωλέμβια εγκατάσταση προωστικού κινητήρα, τα οποία έχουν υποστεί σημαντική μετατροπή του κινητήρα και ακολούθως έχουν διατεθεί στην αγορά της Ένωσης εντός πέντε ετών μετά την μετατροπή, ο κατασκευαστής του σκάφους ή ο εξουσιοδοτημένος στην Ένωση αντιπρόσωπός του εφαρμόζει τις ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) όταν οι δοκιμές πραγματοποιούνται με τη χρήση εναρμονισμένου προτύπου για τη μέτρηση του θορύβου, οποιαδήποτε από τις ακόλουθες ενότητες:(i) ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία)·(ii) ενότητα Ζ (συμμόρφωση με βάση την εξακρίβωση ανά μονάδα)·(iii) ενότητα Η (συμμόρφωση με βάση την πλήρη διασφάλιση ποιότητας)·β) όταν οι δοκιμές πραγματοποιούνται χωρίς τη χρήση εναρμονισμένου προτύπου, ενότητα Ζ (συμμόρφωση με βάση την εξακρίβωση ανά μονάδα)·γ) όταν για την αξιολόγηση χρησιμοποιείται η τιμή Froude και η μέθοδος του λόγου ισχύος/εκτοπίσματος, οποιαδήποτε από τις ακόλουθες ενότητες:(i) ενότητα Α (εσωτερικός έλεγχος παραγωγής)·(ii) ενότητα Ζ (συμμόρφωση με βάση την εξακρίβωση ανά μονάδα)·(iii) ενότητα Η (συμμόρφωση με βάση την πλήρη διασφάλιση ποιότητας)·136.  Όσον αφορά τις εκπομπές θορύβου από τα ατομικά σκάφη αναψυχής και τους εξωλέμβιους κινητήρες και τους έσω-εξωλέμβιους κινητήρες με ενσωματωμένη εξάτμιση που προορίζονται για εγκατάσταση σε σκάφη αναψυχής, ο κατασκευαστής του ατομικού σκάφους ή του κινητήρα εφαρμόζει τις ακόλουθες διαδικασίες που καθορίζονται στο παράρτημα ΙΙ της απόφασης αριθ. 768/2008/ΕΚ:α) όταν οι δοκιμές πραγματοποιούνται με τη χρήση εναρμονισμένου προτύπου για τη μέτρηση του θορύβου:(i) ενότητα A1 (εσωτερικός έλεγχος παραγωγής και δοκιμή προϊόντων υπό εποπτεία)·(ii) ενότητα Ζ (συμμόρφωση με βάση την εξακρίβωση ανά μονάδα)·(iii) ενότητα Η (συμμόρφωση με βάση την πλήρη διασφάλιση ποιότητας)·β) όταν οι δοκιμές πραγματοποιούνται χωρίς τη χρήση εναρμονισμένου προτύπου, ενότητα Ζ (συμμόρφωση με βάση την εξακρίβωση ανά μονάδα).Άρθρο 24 Αξιολόγηση μετά την κατασκευήΗ αξιολόγηση μετά την κατασκευή που αναφέρεται στο άρθρο 20 παράγραφοι 2, 3 και 4 διενεργείται όπως ορίζεται στο παράρτημα V.Άρθρο 25 Συμπληρωματικές απαιτήσεις137.  Όταν η χρησιμοποιείται η ενότητα Β του παραρτήματος II της απόφασης αριθ. 768/2008/ΕΚ, η εξέταση ΕΕ τύπου διεξάγεται σύμφωνα με τα προβλεπόμενα στο δεύτερο εδάφιο του σημείου 2 του εν λόγω ενότητας.Ένας τύπος μπορεί να καλύπτει διάφορες παραλλαγές του προϊόντος, εφόσον οι διαφορές μεταξύ των παραλλαγών δεν επηρεάζουν το επίπεδο ασφάλειας και τις άλλες απαιτήσεις επιδόσεων του προϊόντος.138.  Όταν η χρησιμοποιείται η ενότητα A1 του παραρτήματος II της απόφασης αριθ. 768/2008/ΕΚ, οι έλεγχοι πραγματοποιούνται σε ένα ή περισσότερα σκάφη αντιπροσωπευτικά της παραγωγής του κατασκευαστή και εφαρμόζονται οι συμπληρωματικές απαιτήσεις που καθορίζονται στο παράρτημα VI της παρούσας οδηγίας.139.  Δεν ισχύει η δυνατότητα χρησιμοποίησης των διαπιστευμένων εσωτερικών οργάνων που αναφέρονται στις ενότητες Α1 και Γ1 του παραρτήματος ΙΙ της απόφασης αριθ. 768/2008/ΕΚ.140.  Όταν η χρησιμοποιείται η ενότητα ΣΤ του παραρτήματος II της απόφασης αριθ. 768/2008/ΕΚ, εφαρμόζεται η διαδικασία που περιγράφεται στο παράρτημα VII της παρούσας οδηγίας για την αξιολόγηση της συμμόρφωσης με τις απαιτήσεις εκπομπών καυσαερίων.141.  Όταν χρησιμοποιείται η ενότητα Γ του παραρτήματος II της απόφασης αριθ. 768/2008/ΕΚ όσον αφορά την αξιολόγηση της συμμόρφωσης με τις απαιτήσεις εκπομπών καυσαερίων της παρούσας οδηγίας και ο κατασκευαστής δεν εφαρμόζει κατάλληλο σύστημα ποιότητας που περιγράφεται στην ενότητα Η του παραρτήματος ΙΙ της απόφασης αριθ. 768/2008/ΕΚ, κοινοποιημένος οργανισμός τον οποίο επιλέγει ο κατασκευαστής διενεργεί έλεγχο των προϊόντων ή μεριμνά για τη διενέργειά του, σε τυχαία διαστήματα καθοριζόμενα από αυτόν, προκειμένου να επαληθευτεί η ποιότητα των εσωτερικών ελέγχων του προϊόντος. Όταν το επίπεδο ποιότητας κρίνεται μη ικανοποιητικό ή όταν θεωρείται απαραίτητο να επαληθευτεί η εγκυρότητα των στοιχείων που παρουσιάζει ο κατασκευαστής, η διαδικασία που καθορίζεται στο παράρτημα VIII της παρούσας οδηγίας.Άρθρο 26 Τεχνική τεκμηρίωση142.  Ο τεχνικός φάκελος που αναφέρεται στο άρθρο 7 παράγραφος 2 περιλαμβάνει όλες τις σχετικές πληροφορίες ή λεπτομέρειες για τα μέσα που χρησιμοποιήθηκαν από τον κατασκευαστή ώστε να εξασφαλίζεται ότι τα προϊόντα πληρούν τις απαιτήσεις που προβλέπονται στο άρθρο 4 παράγραφος 1 και στο παράρτημα I. Περιλαμβάνει, ιδίως, τα έγγραφα που απαριθμούνται στο παράρτημα IX.143.  Ο τεχνικός φάκελος καθιστά δυνατή την κατανόηση του σχεδιασμού, της κατασκευής και της λειτουργίας του προϊόντος, και διευκολύνει την αξιολόγηση της συμμόρφωσης με τις απαιτήσεις της παρούσας οδηγίας.κεφαλαιο V Κοινοποίηση των οργανισμών αξιολόγησης της συμμόρφωσηςΆρθρο 27 ΚοινοποίησηΤα κράτη μέλη κοινοποιούν στην Επιτροπή και στα λοιπά κράτη μέλη τους οργανισμούς που έχουν εξουσιοδοτηθεί για την εκτέλεση καθηκόντων αξιολόγησης της συμμόρφωσης ως τρίτοι στο πλαίσιο της παρούσας οδηγίας.Άρθρο 28Κοινοποιούσες αρχές144.  Τα κράτη μέλη ορίζουν μία κοινοποιούσα αρχή η οποία είναι υπεύθυνη για τον καθορισμό και τη διεξαγωγή των αναγκαίων διαδικασιών αξιολόγησης και κοινοποίησης των οργανισμών αξιολόγησης της συμμόρφωσης καθώς και για την παρακολούθηση των κοινοποιημένων οργανισμών για τους σκοπούς της παρούσας οδηγίας, συμπεριλαμβανομένης της συμμόρφωσης με τις διατάξεις του άρθρου 34.145.  Τα κράτη μέλη δύνανται να αποφασίζουν ότι η αξιολόγηση και η παρακολούθηση που αναφέρονται στην παράγραφο 1 διεξάγονται από εθνικό οργανισμό διαπίστευσης, κατά την έννοια του κανονισμού (ΕΚ) αριθ. 765/2008 και σύμφωνα με αυτόν.146.  Εφόσον η κοινοποιούσα αρχή εκχωρήσει ή αναθέσει με άλλο τρόπο την αξιολόγηση, κοινοποίηση ή παρακολούθηση κατά την παράγραφο 1 σε οργανισμό που δεν είναι κρατική υπηρεσία, ο οργανισμός στον οποίο εκχωρήθηκαν ή ανατέθηκαν με άλλο τρόπο τα εν λόγω καθήκοντα πρέπει να είναι νομικό πρόσωπο και να συμμορφώνεται, τηρουμένων των αναλογιών, προς τις απαιτήσεις του άρθρου 29. Επιπροσθέτως, αυτός ο οργανισμός διαθέτει την υποδομή για την κάλυψη των ευθυνών που προκύπτουν από τις δραστηριότητές του.147.  Η κοινοποιούσα αρχή αναλαμβάνει πλήρως την ευθύνη για τα καθήκοντα τα οποία εκτελεί ο οργανισμός που αναφέρεται στην παράγραφο 3.Άρθρο 29Απαιτήσεις σχετικά με τις κοινοποιούσες αρχές148.  Οι κοινοποιούσες αρχές συγκροτούνται κατά τρόπο που δεν συνεπάγεται σύγκρουση συμφερόντων με τους οργανισμούς αξιολόγησης της συμμόρφωσης.149.  Οι κοινοποιούσες αρχές οργανώνονται και λειτουργούν κατά τρόπον ώστε να διασφαλίζεται η αντικειμενικότητα και η αμεροληψία των δραστηριοτήτων τους.150.  Οι κοινοποιούσες αρχές οργανώνονται κατά τρόπον ώστε κάθε απόφαση που αφορά την κοινοποίηση του οργανισμού αξιολόγησης της συμμόρφωσης να λαμβάνεται από τα αρμόδια πρόσωπα που είναι άλλα από τα πρόσωπα που διεξήγαγαν την αξιολόγηση.151.  Οι κοινοποιούσες αρχές δεν προσφέρουν ούτε προβλέπουν δραστηριότητες που εκτελούνται από τους οργανισμούς αξιολόγησης της συμμόρφωσης ούτε παρέχουν συμβουλευτικές υπηρεσίες σε εμπορική ή ανταγωνιστική βάση.152.  Οι κοινοποιούσες αρχές εξασφαλίζουν την εμπιστευτικότητα των πληροφοριών που λαμβάνουν.153.  Οι κοινοποιούσες αρχές διαθέτουν επαρκή αριθμό αρμόδιου προσωπικού για τη σωστή εκτέλεση των καθηκόντων τους.Άρθρο 30Υποχρέωση ενημέρωσης για τις κοινοποιούσες αρχέςΤα κράτη μέλη ενημερώνουν την Επιτροπή σχετικά με τις διαδικασίες τους για την αξιολόγηση και την κοινοποίηση των οργανισμών αξιολόγησης της συμμόρφωσης και την παρακολούθηση των κοινοποιημένων οργανισμών και σχετικά με τυχόν αλλαγές στις πληροφορίες αυτές.Η Επιτροπή δημοσιοποιεί τις πληροφορίες αυτές.Άρθρο 31Απαιτήσεις σχετικά με τους κοινοποιημένους οργανισμούς154.  Για τους σκοπούς της κοινοποίησης στο πλαίσιο της παρούσας οδηγίας, κάθε οργανισμός αξιολόγησης της συμμόρφωσης πληροί τις απαιτήσεις των παραγράφων 2 έως 11.155.  Ο οργανισμός αξιολόγησης της συμμόρφωσης ιδρύεται βάσει του εθνικού δικαίου και διαθέτει νομική προσωπικότητα.156.  Ο οργανισμός αξιολόγησης της συμμόρφωσης είναι ανεξάρτητος από τον οργανισμό ή το προϊόν που αξιολογεί.Ένας οργανισμός που ανήκει σε ένωση επιχειρήσεων ή επαγγελματική ομοσπονδία που εκπροσωπεί τις επιχειρήσεις οι οποίες συμμετέχουν στον σχεδιασμό, την κατασκευή, παροχή, συναρμολόγηση, χρήση ή συντήρηση των προϊόντων τα οποία αξιολογεί, μπορεί να θεωρείται οργανισμός αξιολόγησης, υπό την προϋπόθεση ότι η ανεξαρτησία του και η απουσία σύγκρουσης συμφερόντων είναι αποδεδειγμένες.157.  Ο οργανισμός αξιολόγησης της συμμόρφωσης, τα διευθυντικά του στελέχη και το προσωπικό που είναι αρμόδιο για την εκτέλεση των καθηκόντων αξιολόγησης της συμμόρφωσης δεν είναι ο σχεδιαστής, κατασκευαστής, προμηθευτής, εγκαταστάτης, αγοραστής, ιδιοκτήτης, χρήστης ή συντηρητής των προϊόντων που αξιολογούν, ούτε εξουσιοδοτημένος αντιπρόσωπος των ανωτέρω. Αυτό δεν αποκλείει τη χρήση αξιολογημένων προϊόντων που είναι αναγκαία για τις λειτουργίες του οργανισμού αξιολόγησης της συμμόρφωσης ή τη χρήση των προϊόντων για προσωπικούς σκοπούς.Ο οργανισμός αξιολόγησης της συμμόρφωσης, τα διευθυντικά του στελέχη και το προσωπικό που είναι αρμόδιο για την εκτέλεση των καθηκόντων αξιολόγησης της συμμόρφωσης δεν εμπλέκονται άμεσα στον σχεδιασμό ή την παραγωγή, την εμπορία, την εγκατάσταση, τη χρήση ή τη συντήρηση των εν λόγω προϊόντων, ούτε εκπροσωπούν τα μέρη που εμπλέκονται στις δραστηριότητες αυτές. Δεν αναλαμβάνουν καμιά δραστηριότητα που μπορεί να θίξει την ανεξαρτησία της κρίσης και την ακεραιότητά τους σε σχέση με τις δραστηριότητες αξιολόγησης για τις οποίες είναι κοινοποιημένοι. Τούτο ισχύει ιδίως για τις συμβουλευτικές υπηρεσίες.Οι οργανισμοί αξιολόγησης της συμμόρφωσης εξασφαλίζουν ότι οι δραστηριότητες των θυγατρικών ή των υπεργολάβων δεν επηρεάζουν την εμπιστευτικότητα, την αντικειμενικότητα και την αμεροληψία των δραστηριοτήτων αξιολόγησης της συμμόρφωσης.158.  Οι οργανισμοί αξιολόγησης της συμμόρφωσης και το προσωπικό τους εκτελούν τις δραστηριότητες αξιολόγησης της συμμόρφωσης με την ύψιστη επαγγελματική ακεραιότητα και την απαιτούμενη τεχνική επάρκεια στον συγκεκριμένο τομέα και είναι απαλλαγμένοι από κάθε πίεση και προτροπή, κυρίως οικονομική, που θα ήταν δυνατόν να επηρεάσει την κρίση τους ή τα αποτελέσματα των οικείων δραστηριοτήτων τους αξιολόγησης της συμμόρφωσης, ιδίως από πρόσωπα ή ομάδες προσώπων που έχουν συμφέρον από τα αποτελέσματα των ελέγχων.159.  Ο οργανισμός αξιολόγησης της συμμόρφωσης είναι σε θέση να εκτελεί όλα τα καθήκοντα τα σχετικά με την αξιολόγηση της συμμόρφωσης που του έχουν ανατεθεί βάσει των διατάξεων των άρθρων 20 έως και 25 και για τα οποία έχει κοινοποιηθεί, είτε πρόκειται για καθήκοντα που εκτελούνται από τον ίδιο τον οργανισμό αξιολόγησης της συμμόρφωσης ή εξ ονόματός του και υπό την ευθύνη του.Ανά πάσα στιγμή και για κάθε διαδικασία αξιολόγησης της συμμόρφωσης και για κάθε είδος ή κατηγορία προϊόντων για τα οποία είναι κοινοποιημένος, ο οργανισμός αξιολόγησης της συμμόρφωσης έχει στη διάθεσή του:α) προσωπικό με τις τεχνικές γνώσεις και την επαρκή και κατάλληλη πείρα για την εκτέλεση των καθηκόντων αξιολόγησης της συμμόρφωσης·β) περιγραφές των διαδικασιών σύμφωνα με τις οποίες διενεργείται η αξιολόγηση συμμόρφωσης και εξασφαλίζεται η διαφάνεια και η δυνατότητα αναπαραγωγής των εν λόγω διαδικασιών.Διαθέτει τις κατάλληλες πολιτικές και τις διαδικασίες που κάνουν διάκριση μεταξύ καθηκόντων τα οποία εκτελεί ως κοινοποιημένος οργανισμός και οιασδήποτε άλλης δραστηριότητας·γ) διαδικασίες για να ασκεί τις δραστηριότητές του λαμβάνοντας υπόψη το μέγεθος μιας επιχείρησης, τον τομέα στον οποίο δραστηριοποιείται, τη δομή της, τον βαθμό πολυπλοκότητας της τεχνολογίας του εν λόγω προϊόντος και τον μαζικό ή εν σειρά χαρακτήρα της παραγωγικής διαδικασίας.Διαθέτει τα αναγκαία μέσα για να εκτελεί τα τεχνικά και διοικητικά καθήκοντα που συνδέονται με τις δραστηριότητες αξιολόγησης της συμμόρφωσης και έχει πρόσβαση σε όλο τον αναγκαίο εξοπλισμό ή εγκαταστάσεις.160.  Το προσωπικό που είναι αρμόδιο για τη διεξαγωγή των δραστηριοτήτων αξιολόγησης της συμμόρφωσης διαθέτει:α) πλήρη τεχνική και επαγγελματική κατάρτιση, η οποία καλύπτει όλα τα καθήκοντα αξιολόγησης της συμμόρφωσης για τα οποία ο οργανισμός αξιολόγησης της συμμόρφωσης έχει κοινοποιηθεί·β) επαρκή γνώση των απαιτήσεων των αξιολογήσεων που πρέπει να διενεργήσει και επαρκές κύρος για την εκτέλεση των λειτουργιών αυτών·γ) κατάλληλες γνώσεις και κατανόηση των βασικών απαιτήσεων, των εφαρμοστέων εναρμονισμένων προτύπων, της σχετικής ενωσιακής νομοθεσίας εναρμόνισης και της σχετικής εθνικής νομοθεσίας·δ) την απαιτούμενη ικανότητα να καταρτίζει τα πιστοποιητικά, τα πρακτικά και τις εκθέσεις που αποδεικνύουν τη διεξαγωγή των αξιολογήσεων.161.  Διασφαλίζεται η αμεροληψία των οργανισμών αξιολόγησης της συμμόρφωσης, των διευθυντικών στελεχών τους και του προσωπικού αξιολόγησης.Οι αμοιβές των διευθυντικών στελεχών και του προσωπικού αξιολόγησης ενός οργανισμού αξιολόγησης της συμμόρφωσης δεν εξαρτώνται από τον αριθμό των αξιολογήσεων που διενεργούνται ή από τα αποτελέσματα των αξιολογήσεων αυτών.162.  Οι οργανισμοί αξιολόγησης της συμμόρφωσης συνάπτουν ασφάλεια αστικής ευθύνης, εάν η ευθύνη αυτή δεν καλύπτεται από το κράτος μέλος βάσει του εθνικού δικαίου του ή εάν η αξιολόγηση της συμμόρφωσης δεν πραγματοποιείται υπό την άμεση ευθύνη του κράτους μέλους.163.  Το προσωπικό του οργανισμού αξιολόγησης της συμμόρφωσης δεσμεύεται να τηρεί το επαγγελματικό απόρρητο για κάθε πληροφορία που περιέρχεται σε γνώση του κατά την εκτέλεση των καθηκόντων του σύμφωνα με τα άρθρα 20 έως και 25 ή διάταξη του εθνικού δικαίου για την εκτέλεση του παρόντος κεφαλαίου, εξαιρουμένης της σχέσης με τις αρμόδιες αρχές του κράτους μέλους στο οποίο διεξάγονται οι δραστηριότητες του οργανισμού. Τα δικαιώματα κυριότητας προστατεύονται.164.  Οι οργανισμοί αξιολόγησης της συμμόρφωσης συμμετέχουν στις σχετικές δραστηριότητες τυποποίησης και στις δραστηριότητες της ομάδας συντονισμού των κοινοποιημένων οργανισμών, η οποία έχει συσταθεί δυνάμει του άρθρου 44, ή εξασφαλίζουν ότι το προσωπικό αξιολόγησης ενημερώνεται για τις δραστηριότητες αυτές, και εφαρμόζει ως γενικές οδηγίες τις διοικητικές αποφάσεις και τα έγγραφα που είναι το αποτέλεσμα των εργασιών της εν λόγω ομάδας.Άρθρο 32Τεκμήριο συμμόρφωσηςΌταν οργανισμός αξιολόγησης της συμμόρφωσης αποδεικνύει ότι πληροί τα κριτήρια που ορίζονται στα σχετικά εναρμονισμένα πρότυπα ή σε μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης , τότε τεκμαίρεται ότι συμμορφώνεται με τις απαιτήσεις του άρθρου 31, εφόσον τα εφαρμοστέα εναρμονισμένα πρότυπα πληρούν τις απαιτήσεις αυτές.Άρθρο 33Επίσημη ένσταση κατά εναρμονισμένου προτύπουΌταν κράτος μέλος ή η Επιτροπή έχει επίσημη ένσταση κατά των εναρμονισμένων προτύπων του άρθρου 32, εφαρμόζονται οι διατάξεις του άρθρου 15.Άρθρο 34Θυγατρικές και υπεργολάβοι κοινοποιημένων οργανισμών165.  Όταν κοινοποιημένος οργανισμός αναθέτει υπεργολαβικά συγκεκριμένα καθήκοντα που συνδέονται με την αξιολόγηση της συμμόρφωσης ή προσφεύγει σε θυγατρική, εξασφαλίζει ότι ο υπεργολάβος ή η θυγατρική πληρούν τις απαιτήσεις του άρθρου 31 και ενημερώνει την κοινοποιούσα αρχή αναλόγως.166.  Οι κοινοποιημένοι οργανισμοί αναλαμβάνουν πλήρως την ευθύνη για τα καθήκοντα που εκτελούν οι υπεργολάβοι ή οι θυγατρικές, όπου κι αν είναι εγκατεστημένοι.167.  Οι δραστηριότητες επιτρέπεται να ανατίθενται σε υπεργολάβο ή να διεξάγονται από θυγατρική μόνον αφού συμφωνήσει ο πελάτης.168.  Οι κοινοποιημένοι οργανισμοί τηρούν στη διάθεση της κοινοποιούσας αρχής τα έγγραφα σχετικά με την αξιολόγηση των προσόντων του υπεργολάβου ή της θυγατρικής και σχετικά με τις εργασίες που διεξήγαγε ο υπεργολάβος ή η θυγατρική δυνάμει των άρθρων 20 έως και 25.Άρθρο 35Αίτηση κοινοποίησης169.  Κάθε οργανισμός αξιολόγησης της συμμόρφωσης υποβάλλει αίτηση κοινοποίησης στην κοινοποιούσα αρχή του κράτος μέλους στο οποίο είναι εγκατεστημένος.170.  Η αίτηση της παραγράφου 1 συνοδεύεται από περιγραφή των δραστηριοτήτων αξιολόγησης της συμμόρφωσης, της ενότητας ή των ενοτήτων αξιολόγησης της συμμόρφωσης και του προϊόντος ή των προϊόντων για τα οποία ο οργανισμός ισχυρίζεται ότι διαθέτει την επάρκεια, καθώς και από πιστοποιητικό διαπίστευσης, αν υπάρχει, το οποίο εκδόθηκε από εθνικό οργανισμό διαπίστευσης, με το οποίο πιστοποιείται ότι ο οργανισμός αξιολόγησης της συμμόρφωσης πληροί τις απαιτήσεις του άρθρου 31.171.  Αν ο οργανισμός αξιολόγησης της συμμόρφωσης δεν δύναται να προσκομίσει πιστοποιητικό διαπίστευσης, παρέχει στην κοινοποιούσα αρχή όλη την τεκμηρίωση που είναι αναγκαία για την επαλήθευση, την αναγνώριση και την τακτική παρακολούθηση της συμμόρφωσής του προς τις απαιτήσεις του άρθρου 31.Άρθρο 36Διαδικασία κοινοποίησης172.  Οι κοινοποιούσες αρχές επιτρέπεται να κοινοποιούν μόνο τους οργανισμούς αξιολόγησης της συμμόρφωσης που πληρούν τις απαιτήσεις του άρθρου 31.173.  Οι κοινοποιούσες αρχές γνωστοποιούν τους οργανισμούς αξιολόγησης της συμμόρφωσης στην Επιτροπή και στα λοιπά κράτη μέλη μέσω του ηλεκτρονικού μέσου κοινοποίησης που έχει δημιουργήσει και διαχειρίζεται η Επιτροπή.174.  Η κοινοποίηση περιλαμβάνει όλα τα στοιχεία για τις δραστηριότητες αξιολόγησης της συμμόρφωσης, την ενότητα ή τις ενότητες αξιολόγησης της συμμόρφωσης και το προϊόν ή τα προϊόντα και τη σχετική βεβαίωση επάρκειας.175.  Όταν η κοινοποίηση δεν βασίζεται στο πιστοποιητικό διαπίστευσης που αναφέρεται στο άρθρο 35 παράγραφος 2, η κοινοποιούσα αρχή παρέχει στην Επιτροπή και τα λοιπά κράτη μέλη τεκμηρίωση που πιστοποιεί την επάρκεια του οργανισμού αξιολόγησης της συμμόρφωσης και τις υφιστάμενες ρυθμίσεις προκειμένου να εξασφαλιστεί ότι ο οργανισμός ελέγχεται τακτικά και συνεχίζει να πληροί τις απαιτήσεις του άρθρου 31.176.  Ο εν λόγω οργανισμός επιτρέπεται να εκτελεί τις δραστηριότητες κοινοποιημένου οργανισμού μόνον εφόσον δεν έχει διατυπωθεί ένσταση από την Επιτροπή και τα λοιπά κράτη μέλη εντός δύο εβδομάδων από την κοινοποίηση εάν χρησιμοποιείται πιστοποιητικό διαπίστευσης ή εντός δύο μηνών από την κοινοποίηση εάν δεν χρησιμοποιείται διαπίστευση.Μόνο ένας τέτοιος οργανισμός θεωρείται κοινοποιημένος για τους σκοπούς της παρούσας οδηγίας.177.  Η Επιτροπή και τα λοιπά κράτη μέλη ενημερώνονται για τυχόν επακόλουθες αλλαγές της κοινοποίησης.Άρθρο 37Αριθμοί μητρώου και κατάλογοι κοινοποιημένων οργανισμών178.  Η Επιτροπή χορηγεί αριθμό μητρώου στον κοινοποιημένο οργανισμό.Χορηγεί ένα και μόνο αριθμό μητρώου, ακόμη και αν ο οργανισμός είναι κοινοποιημένος βάσει διάφορων ενωσιακών πράξεων.179.  Η Επιτροπή δημοσιοποιεί τον κατάλογο των οργανισμών που κοινοποιούνται δυνάμει της παρούσας οδηγίας, συμπεριλαμβανομένων των αριθμών μητρώου που τους έχουν χορηγηθεί και των δραστηριοτήτων για τις οποίες έχουν κοινοποιηθεί.Η Επιτροπή φροντίζει για την επικαιροποίηση του καταλόγου αυτού.Άρθρο 38Αλλαγές των κοινοποιήσεων180.  Όταν κοινοποιούσα αρχή διαπιστώνει ή πληροφορείται ότι ένας κοινοποιημένος οργανισμός δεν πληροί πλέον τις απαιτήσεις του άρθρου 31 ή ότι αδυνατεί να εκπληρώσει τις υποχρεώσεις του, η κοινοποιούσα αρχή περιορίζει, αναστέλλει ή ανακαλεί την κοινοποίηση, κατά περίπτωση, αναλόγως της σοβαρότητας της αδυναμίας πλήρωσης των εν λόγω απαιτήσεων ή εκπλήρωσης των υποχρεώσεων. Ενημερώνει αμέσως σχετικά την Επιτροπή και τα άλλα κράτη μέλη.181.  Στην περίπτωση περιορισμού, αναστολής ή ανάκλησης της κοινοποίησης ή όταν ο κοινοποιημένος οργανισμός παύσει τη δραστηριότητά του, το κοινοποιούν κράτος μέλος προβαίνει στις δέουσες ενέργειες για να εξασφαλίσει ότι τα αρχεία του οργανισμού αυτού τα χειρίζεται άλλος κοινοποιημένος οργανισμός ή τα καθιστά διαθέσιμα στις αρμόδιες κοινοποιούσες αρχές και τις αρχές εποπτείας της αγοράς, εφόσον το ζητήσουν.Άρθρο 39Αμφισβήτηση της επάρκειας των κοινοποιημένων οργανισμών182.  Η Επιτροπή ερευνά όλες τις περιπτώσεις κατά τις οποίες έχει αμφιβολίες ή περιέρχονται σε γνώση της αμφιβολίες για την επάρκεια κοινοποιημένου οργανισμού ή για την ικανότητα συνεχούς εκπλήρωσης από κοινοποιημένο οργανισμό των απαιτήσεων και των υποχρεώσεων που υπέχει.183.  Το κοινοποιούν κράτος μέλος παρέχει στην Επιτροπή, έπειτα από αίτημα, όλες τις πληροφορίες σχετικά με την αιτιολόγηση της κοινοποίησης ή της επάρκειας του εν λόγω οργανισμού.184.  Η Επιτροπή διασφαλίζει τον εμπιστευτικό χαρακτήρα όλων των ευαίσθητων πληροφοριών που λαμβάνει στο πλαίσιο των εν λόγω ερευνών.185.  Όταν η Επιτροπή διαπιστώνει ότι κοινοποιημένος οργανισμός δεν πληροί ή παύει να πληροί τις απαιτήσεις κοινοποίησής του, ενημερώνει το κοινοποιούν κράτος μέλος σχετικά και ζητεί από το τελευταίο να λάβει τα αναγκαία διορθωτικά μέτρα, συμπεριλαμβανομένης της άρσης της κοινοποίησης, εφόσον είναι αναγκαίο.Άρθρο 40Λειτουργικές υποχρεώσεις των κοινοποιημένων οργανισμών186.  Οι κοινοποιημένοι οργανισμοί διενεργούν αξιολογήσεις της συμμόρφωσης σύμφωνα με τις διαδικασίες αξιολόγησης της συμμόρφωσης κατά τα άρθρα 20 έως και 25.187.  Οι αξιολογήσεις συμμόρφωσης διενεργούνται κατά τρόπον ώστε να αποφεύγονται οι περιττές επιβαρύνσεις για τους οικονομικούς φορείς. Οι οργανισμοί αξιολόγησης της συμμόρφωσης ασκούν τις δραστηριότητές τους λαμβάνοντας δεόντως υπόψη το μέγεθος μιας επιχείρησης, τον τομέα στον οποίο δραστηριοποιείται, τη δομή της, την πολυπλοκότητα της τεχνολογίας που χρησιμοποιείται από τα οικεία προϊόντα και τον μαζικό ή εν σειρά χαρακτήρα της διαδικασίας παραγωγής.Εν προκειμένω, τηρούν πάντως τον βαθμό αυστηρότητας και το επίπεδο προστασίας που απαιτούνται για τη συμμόρφωση των προϊόντων προς τις διατάξεις της παρούσας οδηγίας.188.  Όταν κοινοποιημένος οργανισμός διαπιστώσει ότι ο κατασκευαστής δεν πληροί τις απαιτήσεις του άρθρου 4 παράγραφος 1 και του παραρτήματος Ι ή των αντίστοιχων εναρμονισμένων προτύπων ζητεί από τον κατασκευαστή να λάβει τα ενδεδειγμένα διορθωτικά μέτρα και δεν εκδίδει βεβαίωση συμμόρφωσης.189.  Όταν, κατά την παρακολούθηση της συμμόρφωσης μετά την έκδοση της βεβαίωσης, ένας κοινοποιημένος οργανισμός διαπιστώσει ότι προϊόν δεν συμμορφώνεται πλέον, απαιτεί από τον κατασκευαστή να λάβει τα απαραίτητα διορθωτικά μέτρα και αναστέλλει ή ανακαλεί τη βεβαίωση, εφόσον απαιτείται.190.  Εάν δεν ληφθούν διορθωτικά μέτρα ή αυτά δεν έχουν το απαιτούμενο αποτέλεσμα, ο κοινοποιημένος οργανισμός περιορίζει, αναστέλλει ή ανακαλεί τυχόν βεβαίωση, κατά περίπτωση.Άρθρο 41Διαδικασία προσφυγήςΤα κράτη μέλη εξασφαλίζουν ότι προβλέπεται διαδικασία προσφυγής κατά αποφάσεων του κοινοποιημένου οργανισμού.Άρθρο 42Υποχρέωση ενημέρωσης για τους κοινοποιημένους οργανισμούς191.  Οι κοινοποιημένοι οργανισμοί ενημερώνουν την κοινοποιούσα αρχή για τα ακόλουθα:α) άρνηση, περιορισμό, αναστολή ή ανάκληση των πιστοποιητικών βεβαιώσεων·β) καταστάσεις που επηρεάζουν το πεδίο εφαρμογής και τους όρους της κοινοποίησης·γ) τυχόν αίτημα για ενημέρωση σχετικά με δραστηριότητες αξιολόγησης της συμμόρφωσης, το οποίο έλαβαν από τις αρχές εποπτείας της αγοράς·δ) εφόσον τους ζητηθεί, για τις δραστηριότητες αξιολόγησης της συμμόρφωσης που εκτελούν στο πλαίσιο της κοινοποίησής τους και για οποιαδήποτε άλλη δραστηριότητα, συμπεριλαμβανομένων διασυνοριακών δραστηριοτήτων και υπεργολαβιών.192.  Οι κοινοποιημένοι οργανισμοί παρέχουν στους άλλους κοινοποιημένους δυνάμει της παρούσας οδηγίας οργανισμούς, που διεξάγουν παρόμοιες δραστηριότητες αξιολόγησης της συμμόρφωσης και καλύπτουν τα ίδια προϊόντα, τις σχετικές πληροφορίες για ζητήματα που αφορούν αρνητικά και, εάν τους ζητηθεί, θετικά αποτελέσματα αξιολόγησης της συμμόρφωσης.Άρθρο 43Ανταλλαγή εμπειριώνΗ Επιτροπή μεριμνά για την ανταλλαγή εμπειριών μεταξύ των εθνικών αρχών των κρατών μελών που είναι αρμόδιες για την πολιτική κοινοποίησης.Άρθρο 44Συντονισμός των κοινοποιημένων οργανισμώνΗ Επιτροπή διασφαλίζει ότι θεσμοθετείται κατάλληλος συντονισμός και συνεργασία μεταξύ των οργανισμών που κοινοποιούνται δυνάμει της παρούσας οδηγίας και ότι αυτοί λειτουργούν σωστά με τη μορφή τομεακής ομάδας ή τομεακών ομάδων των κοινοποιημένων οργανισμών.Τα κράτη μέλη εξασφαλίζουν ότι οι οργανισμοί τους οποίους έχουν κοινοποιήσει συμμετέχουν στις εργασίες της εν λόγω ομάδας ή των εν λόγω ομάδων, απευθείας ή μέσω διορισθέντων αντιπροσώπων.Κεφάλαιο VI ΕΠΟΠΤΕΙΑ της ΑΓΟΡΑΣ της ΕΝΩΣΗΣ, ΕΛΕΓΧΟΣ ΤΩΝ ΕΙΣΕΡΧΟΜΕΝΩΝ ΣΤΗΝ ΑΓΟΡΑ της ΕΝΩΣΗΣ ΠΡΟϊοντων και Διαδικασίες διασφάλισηςΆρθρο 45 Εποπτεία της αγοράς της Ένωσης και έλεγχος των εισερχομένων στην αγορά της Ένωσης προϊοντωνΓια την εποπτεία και τον έλεγχο των προϊόντων που καλύπτονται από την παρούσα οδηγία εφαρμόζονται το άρθρο 15 παράγραφος 3 και τα άρθρα 16 έως και 29 του κανονισμού (ΕΚ) αριθ. 765/2008.Άρθρο 46Διαδικασία αντιμετώπισης των προϊόντων που παρουσιάζουν κίνδυνο σε εθνικό επίπεδο193.  Εάν οι αρχές εποπτείας της αγοράς κράτους μέλους έχουν ενεργήσει σύμφωνα με το άρθρο 20 του κανονισμού (ΕΚ) αριθ. 765/2008 ή όταν έχουν επαρκείς λόγους να πιστεύουν ότι προϊόν που διέπεται από την παρούσα οδηγία παρουσιάζει κίνδυνο για την υγεία ή την ασφάλεια των προσώπων ή για άλλα ζητήματα προστασίας του δημόσιου συμφέροντος που εμπίπτουν στην παρούσα οδηγία, διενεργούν αξιολόγηση για το εν λόγω προϊόν που καλύπτει όλες τις απαιτήσεις της παρούσας οδηγίας. Οι σχετικοί οικονομικοί φορείς συνεργάζονται κατά οποιονδήποτε αναγκαίο τρόπο με τις αρχές εποπτείας της αγοράς.Εάν, κατά την εν λόγω αξιολόγηση, οι αρχές εποπτείας της αγοράς διαπιστώσουν ότι το προϊόν δεν συμμορφώνεται με τις απαιτήσεις της παρούσας οδηγίας, τότε ζητούν αμελλητί από τον σχετικό οικονομικό φορέα να λάβει όλα τα αναγκαία διορθωτικά μέτρα ώστε να θέσει το προϊόν σε συμμόρφωση με τις απαιτήσεις ή να αποσύρει το προϊόν από την αγορά ή να το ανακαλέσει εντός ευλόγου χρονικού διαστήματος, αναλόγου προς τη φύση του κινδύνου, το οποίο αυτές ορίζουν.Οι αρχές εποπτείας της αγοράς ενημερώνουν σχετικώς τον οικείο κοινοποιημένο οργανισμό.Το άρθρο 21 του κανονισμού (ΕΚ) αριθ. 765/2008 ισχύει για τα μέτρα που αναφέρονται στο δεύτερο εδάφιο της παρούσας παραγράφου.194.  Εάν οι αρχές εποπτείας της αγοράς θεωρούν ότι η μη συμμόρφωση δεν περιορίζεται στην εθνική επικράτεια, ενημερώνουν την Επιτροπή και τα λοιπά κράτη μέλη για τα αποτελέσματα της αξιολόγησης και τα μέτρα που ζήτησαν να λάβει ο οικονομικός φορέας.195.  Ο οικονομικός φορέας εξασφαλίζει ότι λαμβάνονται όλα τα ενδεικνυόμενα διορθωτικά μέτρα για όλα τα προϊόντα που έχει καταστήσει διαθέσιμα στην αγορά σε όλη την Ένωση.Ο ιδιώτης εισαγωγέας μεριμνά ώστε να λαμβάνονται όλα τα κατάλληλα διορθωτικά μέτρα σε σχέση με το προϊόν που έχει εισαγάγει στην Ένωση για δική του χρήση.196.  Εάν ο σχετικός οικονομικός φορέας, εντός του χρονικού διαστήματος το οποίο αναφέρεται το δεύτερο εδάφιο της παραγράφου 1, δεν λάβει τα αναγκαία διορθωτικά μέτρα, οι αρχές εποπτείας της αγοράς λαμβάνουν όλα τα κατάλληλα προσωρινά μέτρα για να απαγορεύσουν ή να περιορίσουν τη διαθεσιμότητα του προϊόντος στην εθνική αγορά ή να αποσύρουν το προϊόν από την αγορά ή να το ανακαλέσουν.Εάν ο ιδιώτης εισαγωγέας, εντός του χρονικού διαστήματος το οποίο αναφέρεται το δεύτερο εδάφιο της παραγράφου 1, δεν λάβει τα αναγκαία διορθωτικά μέτρα, οι αρχές εποπτείας της αγοράς λαμβάνουν όλα τα κατάλληλα προσωρινά μέτρα για να απαγορεύσουν το προϊόν ή να περιορίσουν τη χρήση του στην εθνική αγορά.Οι αρχές εποπτείας της αγοράς ενημερώνουν αμέσως την Επιτροπή και τα λοιπά κράτη μέλη για τα μέτρα αυτά.197.  Στις κατά την παράγραφο 4 πληροφορίες περιλαμβάνονται όλα τα διαθέσιμα στοιχεία, ιδίως τα στοιχεία που απαιτούνται για την ταυτοποίηση του μη συμμορφούμενου προϊόντος, την καταγωγή του, το είδος της τυχόν μη συμμόρφωσης και του σχετικού κινδύνου, το χαρακτήρα και τη διάρκεια των εθνικών μέτρων που ελήφθησαν, καθώς και οι απόψεις που προβάλλει ο σχετικός οικονομικός φορέας ή ο ιδιώτης εισαγωγέας. Συγκεκριμένα, οι αρχές εποπτείας της αγοράς αναφέρουν σε ποιους από τους κατωτέρω λόγους οφείλεται η μη συμμόρφωση:α) το προϊόν δεν πληροί τις απαιτήσεις που αφορούν την υγεία ή την ασφάλεια των προσώπων ή άλλα ζητήματα προστασίας του δημόσιου συμφέροντος που ορίζονται στην παρούσα οδηγία ήβ) υπάρχουν ελλείψεις στα εναρμονισμένα πρότυπα τα οποία αναφέρονται στο άρθρο 15 και στα οποία βασίζεται το τεκμήριο της συμμόρφωσης.198.  Τα κράτη μέλη πλην του κράτους μέλους που κίνησε τη διαδικασία ενημερώνουν αμέσως την Επιτροπή και τα λοιπά κράτη μέλη για τα μέτρα που έλαβαν και παρέχουν τυχόν άλλες πρόσθετες πληροφορίες που έχουν όσον αφορά τη μη συμμόρφωση του προϊόντος, και, σε περίπτωση διαφωνίας με κοινοποιημένο εθνικό μέτρο, για τις τυχόν αντιρρήσεις τους.199.  Εάν εντός τριών μηνών από τη λήψη των κατά την παράγραφο 4 πληροφοριών δεν έχει διατυπωθεί αντίρρηση από κράτος μέλος ή από την Επιτροπή σε σχέση με προσωρινό μέτρο που έχει λάβει κράτος μέλος, το μέτρο θεωρείται δικαιολογημένο.200.  Τα κράτη μέλη εξασφαλίζουν ότι λαμβάνονται αμελλητί τα κατάλληλα περιοριστικά μέτρα όσον αφορά το σχετικό προϊόν, όπως απόσυρση του προϊόντος από την αγορά τους.Άρθρο 47Ενωσιακή διαδικασία διασφάλισης201.  Εάν, κατά την ολοκλήρωση της διαδικασίας του άρθρου 46 παράγραφοι 3 και 4, διατυπωθούν αντιρρήσεις για μέτρο που έχει λάβει κράτος μέλος ή εάν η Επιτροπή θεωρήσει το εθνικό μέτρο αντίθετο με την νομοθεσία της Ένωσης, η Επιτροπή διαβουλεύεται αμελλητί με τα κράτη μέλη και τον σχετικό οικονομικό φορέα (ή φορείς) και διενεργεί αξιολόγηση του εθνικού μέτρου. Βάσει των αποτελεσμάτων αυτής της αξιολόγησης, η Επιτροπή αποφασίζει αν το εθνικό μέτρο είναι δικαιολογημένο.Η Επιτροπή απευθύνει την απόφασή της σε όλα τα κράτη μέλη και την ανακοινώνει αμέσως σε αυτά και στον σχετικό οικονομικό φορέα (ή φορείς) ή στον ιδιώτη εισαγωγέα.202.  Εάν το εθνικό μέτρο θεωρηθεί δικαιολογημένο, όλα τα κράτη μέλη λαμβάνουν τα αναγκαία μέτρα για να εξασφαλίσουν ότι το μη συμμορφούμενο προϊόν αποσύρεται από τις αγορές τους. Τα κράτη μέλη ενημερώνουν την Επιτροπή σχετικά. Εάν το εθνικό μέτρο δεν θεωρηθεί δικαιολογημένο, το οικείο κράτος μέλος ανακαλεί το μέτρο.203.  Εάν το εθνικό μέτρο θεωρηθεί δικαιολογημένο και η μη συμμόρφωση του προϊόντος αποδοθεί σε ελλείψεις των εναρμονισμένων προτύπων κατά το άρθρο 46 παράγραφος 5 στοιχείο β), η Επιτροπή ενημερώνει τον ή τους σχετικούς ευρωπαϊκούς οργανισμούς τυποποίησης και υποβάλλει το μέτρο στην επιτροπή που έχει συσταθεί βάσει του άρθρου 5 της οδηγίας 98/34/ΕΚ. Η εν λόγω επιτροπή ζητεί τη γνώμη του σχετικού ευρωπαϊκού οργανισμού (οργανισμών) τυποποίησης και γνωμοδοτεί αμελλητί.Άρθρο 4 8 Τυπική μη συμμόρφωση204.  Με την επιφύλαξη του άρθρου 46, όταν κράτος μέλος προβεί σε μία από τις ακόλουθες διαπιστώσεις, απαιτεί από τον σχετικό οικονομικό φορέα ή τον ιδιώτη εισαγωγέα να θέσει τέλος στην μη συμμόρφωση:α) η σήμανση συμμόρφωσης έχει τεθεί κατά παράβαση του άρθρου 17,18 ή 19·β) δεν έχει τεθεί η σήμανση συμμόρφωσης·γ) δεν έχει συνταχθεί δήλωση συμμόρφωσης ΕΕ·δ) η δήλωση συμμόρφωσης ΕΕ δεν έχει συνταχθεί σωστά·ε) ο τεχνικός φάκελος είτε δεν είναι διαθέσιμος είτε δεν είναι πλήρης.205.  Εάν η μη συμμόρφωση κατά την παράγραφο 1 εξακολουθήσει να υφίσταται, το οικείο κράτος μέλος λαμβάνει όλα τα δέοντα μέτρα για να περιορίσει ή να απαγορεύσει τη διάθεση του προϊόντος στην αγορά ή να εξασφαλίσει ότι αυτό ανακαλείται ή αποσύρεται από την αγορά ή, όταν πρόκειται για προϊόν που έχει εισαχθεί από ιδιώτη εισαγωγέα για ιδία χρήση, να απαγορευθεί ή να περιοριστεί η χρήση του.Κεφάλαιο VII Κατ’ εξουσιοδότηση πράξεις και εκτελεστικές πράξειςΆρθρο 49 ΕξουσιοδότησηΕξουσιοδοτείται η Επιτροπή να θεσπίζει κατ’ εξουσιοδότηση πράξεις σύμφωνα με το άρθρο 51 για να τροποποιεί τα ακόλουθα παραρτήματα προκειμένου να λαμβάνονται υπόψη η πρόοδος των τεχνικών γνώσεων και τα νέα επιστημονικά δεδομένα:α) παράρτημα Ι μέρος Β σημείο 2 και παράρτημα Ι μέρος Γ σημείο 1, εκτός από τις άμεσες ή έμμεσες τροποποιήσεις των οριακών τιμών εκπομπής καυσαερίων και θορύβου και των τιμών Froude και του λόγου ισχύος/εκτοπίσματος·β) παραρτήματα V, VII και IX.Οι τροποποιήσεις που αναφέρονται στο στοιχείο α) επιτρέπεται να περιλαμβάνουν τροποποιήσεις των καυσίμων αναφοράς και των απαιτήσεων για τις δοκιμές εκπομπής καυσαερίων και θορύβου και των κριτηρίων ανθεκτικότητας.Άρθρο 50 Άσκηση της εξουσιοδότησης206.  Η εξουσία για την έκδοση πράξεων κατ’ εξουσιοδότηση ανατίθεται στην Επιτροπή υπό τις προϋποθέσεις που καθορίζονται στο παρόν άρθρο.207.  Η εξουσιοδότηση κατά το άρθρο 49 είναι δυνατόν να ανακληθεί ανά πάσα στιγμή αρχής γενομένης από την ημερομηνία που καθορίζεται στο άρθρο 60.208.  Η εκχώρηση των εξουσιών κατά το άρθρο 49 είναι δυνατόν να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση περί ανάκλησης τερματίζει την εξουσιοδότηση στην οποία αναφέρεται η ίδια αυτή απόφαση. Η ανάκληση τίθεται σε ισχύ την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που καθορίζεται στην απόφαση. Δεν επηρεάζει την ισχύ των τυχόν κατ’ εξουσιοδότηση πράξεων που ήδη ισχύουν.209.  Μόλις εκδώσει κατ’ εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.210.  Κάθε κατ’ εξουσιοδότηση πράξη η οποία εκδίδεται σύμφωνα με το άρθρο 49 τίθεται σε ισχύ μόνον εφόσον δεν έχουν αντιταχθεί σε αυτή ούτε το Ευρωπαϊκό Κοινοβούλιο ούτε το Συμβούλιο εντός 2 μηνών από την κοινοποίηση της πράξης στο Ευρωπαϊκό Κοινοβούλιο και το Συμβούλιο ή εφόσον, πριν από την παρέλευση της εν λόγω χρονικής περιόδου, το Ευρωπαϊκό Κοινοβούλιο και το Συμβούλιο έχουν αμφότερα ενημερώσει την Επιτροπή για το ότι δεν σκοπεύουν να προβάλουν αντίρρηση. Η ανωτέρω προθεσμία παρατείνεται κατά 2 μήνες με πρωτοβουλία του Ευρωπαϊκού Κοινοβουλίου ή του Συμβουλίου.Άρθρο 51 Εκτελεστικές πράξειςΤα μέτρα που είναι αναγκαία για την ενιαία εφαρμογή της παρούσας οδηγίας, ιδίως όσον αφορά την εφαρμογή των απαιτήσεων που προβλέπονται στο άρθρο 25 και των διατάξεων σχετικά με τις κατηγορίες σχεδιασμού σκαφών, την πινακίδα του κατασκευαστή, την αποτροπή της απόρριψης ρύπων και τους φανούς ναυσιπλοΐας που προβλέπονται στο παράρτημα Ι μέρος Α, θεσπίζονται σύμφωνα με τη διαδικασία που αναφέρεται στο άρθρο 52 παράγραφος 2.Άρθρο 52 Διαδικασία επιτροπών211.  Η Ευρωπαϊκή Επιτροπή επικουρείται από επιτροπή. Πρόκειται για την επιτροπή κατά την έννοια του κανονισμού (ΕΕ) αριθ. 182/2011.212.  Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011, τηρουμένων των διατάξεων του άρθρου 8 του ίδιου κανονισμού.Κεφάλαιο VIII ΕΙΔΙΚΕΣ ΔΙΟΙΚΗΤΙΚΕΣ ΔΙΑΤΑΞΕΙΣΆρθρο 53 Υποβολή εκθέσεωνΤο αργότερο έως την [[ηη/μμ/εεεε] πέντε έτη από την ημερομηνία που αναφέρεται στο άρθρο 57 παράγραφος 1 δεύτερο εδάφιο] και κάθε πέντε έτη μετά την εν λόγω ημερομηνία, κάθε κράτος μέλος αποστέλλει στην Επιτροπή έκθεση σχετικά με την εφαρμογή της παρούσας οδηγίας. Η έκθεση αυτή περιλαμβάνει την αξιολόγηση της κατάστασης όσον αφορά την ασφάλεια και τις περιβαλλοντικές επιδόσεις των προϊόντων και την αποτελεσματικότητα της παρούσας οδηγίας, καθώς και την παρουσίαση των δραστηριοτήτων εποπτείας της αγοράς που πραγματοποιήθηκαν από το κράτος μέλος.Η Επιτροπή καταρτίζει και δημοσιεύει περίληψη των εν λόγω εθνικών εκθέσεων.Άρθρο 54 Αιτιολόγηση των μέτρωνΟποιοδήποτε μέτρο λαμβάνεται σύμφωνα με την παρούσα οδηγία με σκοπό να απαγορευθεί ή να περιοριστεί η διάθεση προϊόντος στην αγορά ή η θέση του σε λειτουργία ή να αποσυρθεί ή να ανακληθεί προϊόν από την αγορά, αναφέρει τους ακριβείς λόγους στους οποίους βασίζεται.Το εν λόγω μέτρο κοινοποιείται το συντομότερο δυνατόν στον ενδιαφερόμενο, ο οποίος ενημερώνεται ταυτόχρονα για τα μέσα προσφυγής που διαθέτει σύμφωνα με το ισχύον δίκαιο στο οικείο κράτος μέλος, καθώς και για τις προθεσμίες εντός των οποίων πρέπει να ασκηθούν οι προσφυγές αυτές.Άρθρο 55 ΔιαφάνειαΗ Επιτροπή λαμβάνει όλα τα αναγκαία μέτρα για να διασφαλίσει ότι θα παρέχονται όλα τα στοιχεία τα οποία είναι δυνατό να επηρεάσουν τις αποφάσεις που αφορούν την εφαρμογή της παρούσας οδηγίας.Άρθρο 56 ΚυρώσειςΤα κράτη μέλη καθορίζουν τους κανόνες για τις κυρώσεις, στους οποίους επιτρέπεται να περιλαμβάνονται ποινικές κυρώσεις για σοβαρές παραβάσεις, οι οποίες επιβάλλονται για παραβάσεις των εθνικών διατάξεων που θεσπίζονται κατ’ εφαρμογήν της παρούσας οδηγίας, και λαμβάνουν κάθε αναγκαίο μέτρο για να εξασφαλίζεται η εφαρμογή τους.Οι προβλεπόμενες κυρώσεις είναι αποτελεσματικές, αναλογικές και αποτρεπτικές και επιτρέπεται να επαυξάνονται εάν ο συγκεκριμένος οικονομικός φορέας ή ιδιώτης εισαγωγέας έχει διαπράξει προηγουμένως παρόμοια παράβαση της παρούσας οδηγίας.Τα κράτη μέλη κοινοποιούν τις εν λόγω διατάξεις στην Επιτροπή το αργότερο έως την [[ηη/μμ/εεεε] πέντε έτη από την ημερομηνία που αναφέρεται στο άρθρο 57 παράγραφος 1 δεύτερο εδάφιο] και κοινοποιούν πάραυτα στην Επιτροπή κάθε μεταγενέστερη τροποποίησή τους.Κεφάλαιο IX Τελικές και μεταβατικές διατάξειςΆρθρο 57 Μεταφορά213.  Τα κράτη μέλη θεσπίζουν και δημοσιεύουν, πριν από [[ηη/μμ/εεεε] 18 μήνες από την έναρξη ισχύος που προβλέπεται στο άρθρο 61] τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίαςΕφαρμόζουν τις διατάξεις αυτές από [[ηη/μμ/εεεε] δύο έτη από την έναρξη ισχύος που προβλέπεται στο άρθρο 61] .Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.214.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 58 Μεταβατική περίοδος215.  Τα κράτη μέλη δεν εμποδίζουν τη διάθεση στην αγορά ή τη θέση σε λειτουργία των προϊόντων που καλύπτονται από την οδηγία 94/25/ΕΚ τα οποία είναι σύμφωνα με την οδηγία αυτή και διατίθενται στην αγορά ή τίθενται σε λειτουργία πριν από [ηη/μμ/εεεε] ( ένα έτος από την ημερομηνία που αναφέρεται στο άρθρο 57 δεύτερο εδάφιο )216.  Τα κράτη μέλη δεν εμποδίζουν τη διάθεση στην αγορά ή τη θέση σε λειτουργία των εξωλέμβιων κινητήρων ανάφλεξης με σπινθήρα ισχύος μικρότερης των 15 κιλοβάτ οι οποίοι πληρούν τα όρια εκπομπών καυσαερίων του σταδίου I που προβλέπονται στο παράρτημα Ι μέρος Β σημείο 2.1 και οι οποίοι κατασκευάζονται από μικρές και μεσαίες επιχειρήσεις, όπως αυτές ορίζονται στη σύσταση 2003/361/ΕΚ[25] της Επιτροπής, και διατίθενται στην αγορά πριν από [ηη/μμ/εεεε] ( τέσσερα έτη από την ημερομηνία που αναφέρεται στο άρθρο 57 δεύτερο εδάφιο ).Άρθρο 59 Καταργούμενες διατάξειςΗ οδηγία 94/25/ΕΟΚ καταργείται από [ηη/μμ/εεεε] ( ημερομηνία που αναφέρεται στο άρθρο 57 παράγραφος 1 δεύτερο εδάφιο) .Οι αναφορές στην καταργούμενη οδηγία νοούνται ως αναφορές στην παρούσα οδηγία.Άρθρο 60 Έναρξη ισχύοςΗ παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .Άρθρο 61 ΑποδέκτεςΗ παρούσα οδηγία απευθύνεται στα κράτη μέλη.[Τόπος],Για την Eυρωπαϊκή Κοινότητα Για το Συμβούλιο Ο Πρόεδρος Ο ΠρόεδροςΠΑΡΑΡΤΗΜΑ IΒΑΣΙΚΕΣ ΑΠΑΙΤΗΣΕΙΣA. Βασικές απαιτήσεις ασφάλειας για τη σχεδίαση και τη ναυπήγηση των σκαφώνΚΑΤΗΓΟΡΙΕΣ ΣΧΕΔΙΑΣΜΟΥ ΣΚΑΦΩΝ:Κατηγορία σχεδιασμού | Ισχύς ανέμου (Κλίμακα μποφόρ) | Σημαντικό ύψος κύματος. (H 1/3, μέτρα) |A – «Ποντοπόρα» B – «Ανοικτού πελάγους» Γ – «Ακτοπλοϊκά» Δ – «Προφυλαγμένων υδάτων» | άνω των 8 έως και 8 έως και 6 έως και 4 | άνω των 4 έως και 4 έως και 2 έως και 0,3 |Επεξηγηματικές σημειώσεις:A. «ΠΟΝΤΟΠΟΡΑ»: σχεδιασμένα για παρατεταμένα ταξίδια όπου μπορεί να επικρατούν συνθήκες ανέμου ισχύος άνω των 8 μποφόρ και κύματος σημαντικού ύψους άνω των 4 μέτρων, χωρίς όμως να περιλαμβάνονται μη φυσιολογικές συνθήκες, και σκάφη εν γένει αυτοδύναμα.B. «ΑΝΟΙΚΤΟΥ ΠΕΛΑΓΟΥΣ»: σχεδιασμένα για ταξίδια ανοικτού πελάγους όπου μπορεί να εμφανιστούν συνθήκες ανέμου ισχύος έως και 8 μποφόρ χαρακτηριστικού ύψους έως και 4 μέτρων.Γ. «ΑΚΤΟΠΛΟΪΚΑ»: σχεδιασμένα για ταξίδια σε παράκτια ύδατα, μεγάλους κόλπους, εκβολές ποταμών, λίμνες και ποτάμια όπου μπορεί να εμφανισθούν συνθήκες ανέμου ισχύος έως και 6 μποφόρ κύματος χαρακτηριστικού ύψους έως 2 μέτρων.Δ. «ΠΡΟΦΥΛΑΓΜΕΝΩΝ ΥΔΑΤΩΝ»: σχεδιασμένα για ταξίδια σε προφυλαγμένα παράκτια ύδατα, ορμίσκους, μικρές λίμνες, ποτάμια και διώρυγες, όπου μπορεί να εμφανισθούν συνθήκες ανέμου ισχύος έως και 4 μποφόρ και κύματος σημαντικού ύψους έως και 0,3 μέτρων, με ενίοτε κύματα μέγιστου ύψους 0,5 μέτρων, για παράδειγμα από περαστικά σκάφη.Τα σκάφη κάθε κατηγορίας είναι σχεδιασμένα και κατασκευασμένα κατά τρόπον ώστε να αντιμετωπίζουν τις προαναφερόμενες παραμέτρους, όσον αφορά την ευστάθεια, την άντωση και τις υπόλοιπες σχετικές βασικές απαιτήσεις του παραρτήματος Ι και να έχουν ικανοποιητική συμπεριφορά όσον αφορά τη δυνατότητα χειρισμών.ΓΕΝΙΚΕΣ ΑΠΑΙΤΗΣΕΙΣΑναγνωριστικά στοιχεία σκάφουςΚάθε σκάφος φέρει αναγνωριστικό αριθμό αποτελούμενο από 14 ψηφία ο οποίος περιλαμβάνει τις ακόλουθες πληροφορίες:29) κωδικό κατασκευαστή,30) χώρα κατασκευής,31) μοναδικό αριθμό σειράς,32) μήνα και έτος παραγωγής,33) έτος μοντέλου.Λεπτομερείς απαιτήσεις σχετικά με τη σήμανση που αναφέρεται στο πρώτο εδάφιο καθορίζονται στο σχετικό εναρμονισμένο πρότυπο.Πινακίδα κατασκευαστήΚάθε σκάφος φέρει πινακίδα μονίμως τοποθετημένη σε σημείο διαφορετικό από τον αναγνωριστικό αριθμό γάστρας, η οποία περιλαμβάνει τουλάχιστον τις εξής πληροφορίες:α) το όνομα, την καταχωρισμμένη εμπορική επωνυμία ή το κατατεθέν εμπορικό σήμα του κατασκευαστή·β) τη σήμανση CEγ) την κατηγορία σχεδιασμού του σκάφους σύμφωνα με το σημείο 1,δ) το μέγιστο συνιστώμενο από τον κατασκευαστή φορτίο, το οποίο προκύπτει από το σημείο 3.6, χωρίς να περιλαμβάνεται το βάρος των περιεχομένων των σταθερών δεξαμενών όταν αυτές είναι γεμάτες·ε) τον αριθμό επιβατών που συνιστά ο κατασκευαστής και για τον οποίο σχεδιάστηκε να μεταφέρει το σκάφος.Στην περίπτωση ιδιωτικής εισαγωγής, τα στοιχεία επικοινωνίας και οι συστάσεις που αναφέρονται στα σημεία α), δ) και ε), περιλαμβάνονται τα στοιχεία επικοινωνίας και οι συστάσεις του κοινοποιημένου οργανισμού που διενήργησε την αξιολόγηση της συμμόρφωσης.Μέσα προστασίας από πτώση στη θάλασσα και μέσα επανεπιβίβαση ςΤα σκάφη σχεδιάζονται κατά τρόπον ώστε οι κίνδυνοι από πτώση στη θάλασσα να είναι οι ελάχιστοι δυνατοί και να διευκολύνεται η επανεπιβίβαση.Ορατότητα από την κύρια θέση του πηδαλίουΗ κύρια θέση του πηδαλίου των μηχανοκίνητων σκαφών προσφέρει στον χειριστή, υπό κανονικές συνθήκες χρήσης (ταχύτητα και φορτίο), καλή ορατότητα 360°.Εγχειρίδιο ιδιοκτήτηΚάθε σκάφος είναι εφοδιασμένο με εγχειρίδιο ιδιοκτήτη σύμφωνα με το άρθρο 7 παράγραφος 7 και το άρθρο 9 παράγραφος 4. Στο εγχειρίδιο επισημαίνονται οι κίνδυνοι πυρκαϊάς και και κατάκλυσης και περιλαμβάνονται οι πληροφορίες που προβλέπονται στα σημεία 2.2, 3.6 και 4 καθώς και το βάρος του σκάφους χωρίς φορτίο, σε χιλιόγραμμα.ΑΚΕΡΑΙΟΤΗΤΑ ΚΑΙ ΚΑΤΑΣΚΕΥΑΣΤΙΚΕΣ ΑΠΑΙΤΗΣΕΙΣΚατασκευήΗ επιλογή και ο συνδυασμός των υλικών και η κατασκευή εξασφαλίζουν ότι το σκάφος είναι επαρκώς ανθεκτικό από κάθε άποψη. Ιδιαίτερη προσοχή δίνεται στην κατηγορία σχεδιασμού του σύμφωνα με το σημείο 1, και το μέγιστο συνιστώμενο από τον κατασκευαστή φορτίο σύμφωνα με το σημείο 3.6.Ευστάθεια και έξαλαΤο σκάφος έχει επαρκή ευστάθεια και έξαλα ανάλογα με την κατηγορία σχεδιασμού του σύμφωνα με το σημείο 1, και το μέγιστο συνιστώμενο από τον κατασκευαστή φορτίο σύμφωνα με το σημείο 3.6.Άντωση και πλευστότηταΤο σκάφος είναι κατασκευασμένο κατά τρόπο που να έχει τα χαρακτηριστικά άντωσης που αρμόζουν στην κατηγορία σχεδιασμού του σύμφωνα με το σημείο 1, και στο μέγιστο συνιστώμενο από τον κατασκευαστή φορτίο σύμφωνα με το σημείο 3.6. Όλα τα καμπινάτα σκάφη με περισσότερες από μία γάστρες είναι σχεδιασμένα κατά τρόπο ώστε να έχουν αρκετή άντωση για να επιπλέουν ακόμη και όταν έχουν ανατραπεί.Τα σκάφη κάτω των 6 μέτρων μήκους τα οποία είναι πιθανό να κατακλυστούν όταν χρησιμοποιούνται κατά την κατηγορία σχεδιασμού τους διαθέτουν κατάλληλα μέσα ώστε να επιπλέουν ακόμα και όταν έχουν κατακλυστεί.Ανοίγματα στη γάστρα, το κατάστρωμα και την υπερκατασκευήΤα ανοίγματα στη γάστρα, τα καταστρώματα και την υπερκατασκευή δεν αλλοιώνουν τη δομική ακεραιότητα του σκάφους ή τη στεγανότητά του, όταν είναι κλειστά.Τα παράθυρα, τα φινιστρίνια, οι θύρες και καλύμματα καθεκτών (μπουκαπόρτες) αντέχουν στην πίεση του νερού που αναμένεται ότι θα ασκείται σε αυτά αναλογα με τη θέση τους, καθώς και στα σημειακά φορτία τα οποία ασκούνται από το βάρος των ατόμων που κινούνται στο κατάστρωμα.Τα συστήματα που διαπερνούν τη γάστρα και προορίζονται για τη διοχέτευση του νερού από και προς το εσωτερικό του, κάτω από την ίσαλο γραμμή η οποία αντιστοιχεί στο μέγιστο συνιστώμενο από τον κατασκευαστή φορτίο σύμφωνα με το σημείο 3.6, εξοπλίζονται με ευπρόσιτα μέσα κλεισίματος.ΚατάκλυσηΌλα τα σκάφη σχεδιάζονται κατά τρόπον ώστε να ελαχιστοποιείται ο κίνδυνος βύθισης.Κατά περίπτωση, δίνεται ιδιαίτερη προσοχή στα εξής:α) στους χώρους πηδαλιουχίας (κόκπιτ) και τα φρεάτια (χαβούζες), που είναι αυτοεκκενούμενα από νερά ή να διαθέτουν άλλα μέσα για να εμποδίζουν την εισροή νερού στο σκάφος,β) στα συστήματα εξαερισμού,γ) στην απομάκρυνση του νερού με κατάλληλες αντλίες ή άλλα μέσα.Μέγιστο συνιστώμενο από τον κατασκευαστή φορτίοΤα μέγιστα συνιστώμενα από τον κατασκευαστή φορτία [καύσιμα, νερό, προμήθειες, εξοπλισμός διαφόρων ειδών και επιβάτες (σε χιλιόγραμμα)] για τα οποία έχει σχεδιαστεί το σκάφος, καθορίζονται σύμφωνα με την κατηγορία σχεδιασμού του (σημείο 1), την ευστάθεια και τα έξαλα (σημείο 3.2) και την άντωση και την πλευστότητα (σημείο 3.3).Στοιβασία πνευστής σωσίβιας σχεδίαςΣε όλα τα σκάφη κατηγορίας Α και Β, καθώς και Γ και Δ μήκους άνω των 6 μέτρων, προβλέπεται χώρος ή χώροι στοιβασίας για μια ή περισσότερες σωστικές σχεδίες αρκετά μεγάλες ώστε να δέχονται τον αριθμό επιβατών για τον οποίο έχει σχεδιαστεί να μεταφέρει το σκάφος. Ο χώρος ή οι χώροι στοιβασίας είναι εύκολα προσπελάσιμοι ανά πάσα στιγμή.ΔιαφυγήΌλα τα καμπινάτα σκάφη με περισσότερες από μία γάστρες είναι εφοδιασμένα με αποτελεσματικά μέσα διαφυγής σε περίπτωση ανατροπής.Όλα τα σκάφη είναι εξοπλισμένα με αποτελεσματικά μέσα διαφυγής σε περίπτωση πυρκαγιάς.Αγκυροβόληση, όρμιση και ρυμούλκησηΌλα τα σκάφη, λαμβανομένης υπόψη της κατηγορίας σχεδιασμού τους και των χαρακτηριστικών τους, είναι εφοδιασμένα με ένα ή περισσότερα στερεά σημεία ή άλλα μέσα ικανά να δέχονται ασφαλώς τα φορτία αγκυροβόλησης, όρμισης και ρυμούλκησης.ΧΑΡΑΚΤΗΡΙΣΤΙΚΑ ΧΕΙΡΙΣΜΩΝΟ κατασκευαστής εξασφαλίζει ότι το σκάφος έχει ικανοποιητική συμπεριφορά με τον πλέον ισχυρό κινητήρα για τον οποίο έχει σχεδιαστεί και κατασκευαστεί. Για όλους τους κινητήρες θαλάσσης για σκάφη αναψυχής, η μέγιστη ονομαστική ισχύς αναγράφεται στο εγχειρίδιο ιδιοκτήτη.ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΤΟΥ ΣΚΑΦΟΥΣΚινητήρες και σχετικοί χώροιΕσωλέμβιοι κινητήρεςΌλοι οι εσωλέμβιοι κινητήρες είναι τοποθετημένοι σε ειδικό χώρο, κλειστό και απομονωμένο από τους χώρους διαμονής, και εγκατεστημένοι κατά τρόπον ώστε να ελαχιστοποιείται ο κίνδυνος έκρηξης ή εξάπλωσης πυρκαγιάς καθώς και οι κίνδυνοι από τοξικές αναθυμιάσεις, θερμότητα, θόρυβο ή κραδασμούς στους χώρους διαμονής.Τα μέρη της μηχανής και τα εξαρτήματα που απαιτούν συχνό έλεγχο ή/και συντήρηση είναι ευπρόσιτα.Τα μονωτικά υλικά στους χώρους του κινητήρα είναι άκαυστα.ΑερισμόςΤο μηχανοστάσιο αερίζεται. Εμποδίζεται η εισροή νερού στο μηχανοστάσιο από οποιοδήποτε άνοιγμα.Εκτεθειμένα μέρηΤα εκτεθειμένα κινούμενα ή θερμαινόμενα μέρη του κινητήρα τα οποία θα μπορούσαν να προκαλέσουν τραυματισμό είναι προστατευμένα αποτελεσματικά, εκτός εάν ο κινητήρας προστατεύεται από κάλυπτρο ή από το περίβλημά του.Αιφνίδια εκκίνηση σε περίπτωση εξωλέμβιου κινητήραΌλα τα σκάφη με εξωλέμβιο κινητήρα έχουν μηχανισμό για να εμποδίζεται η αιφνίδια εκκίνηση, εκτόςα) εάν ο κινητήρας αναπτύσει στατική ώση μικρότερη από 500 Νewton (Ν)·β) εάν ο κινητήρας έχει μηχανισμό σταγγαλιστικής δικλείδας για να περιορίζεται η ώση σε 500 Ν τη στιγμή της αιφνίδιας εκκίνησης.Ατομικό σκάφος χωρίς οδηγόΤα ατομικά σκάφη σχεδιάζονται είτε με αυτόματο διακόπτη λειτουργίας του κινητήρα είτε με αυτόματο διακόπτη που συνεπάγεται μειωμένη ταχύτητα και κυκλική προς τα εμπρός κίνηση όταν ο οδηγός κατέρχεται σκοπίμως από το σκάφος ή πέφτει στο νερό.Σύστημα καυσίμουΓενικάΟι διατάξεις για τη φόρτωση των καυσίμων, οι δεξαμενές, ο αερισμός και οι διατάξεις τροφοδοσίας του καυσίμου σχεδιάζονται και τοποθετούνται κατά τρόπο ώστε ο κίνδυνος πυρκαγιάς να είναι ο ελάχιστος δυνατός.Δεξαμενές καυσίμουΟι δεξαμενές καυσίμου, τα δίκτυα και οι εύκαμπτες σωληνώσεις είναι στερεωμένες και απομακρυσμένες ή προστατευμένες από κάθε σημαντική πηγή θερμότητας. Τα υλικά από τα οποία είναι κατασκευασμένες οι δεξαμενές και η μέθοδος κατασκευής τους είναι ανάλογα με την χωρητικότητά τους και τον τύπο του καυσίμου.Η βενζίνη διατηρείται σε δεξαμενές που δεν αποτελούν μέρος της γάστρας και είναι:α) απομονωμένες από το μηχανοστάσιο και από κάθε άλλη πηγή ανάφλεξης·β) απομονωμένες από τους χώρους διαμονής.Το πετρέλαιο ντίζελ επιτρέπεται να διατηρείται σε δεξαμενές ενσωματωμένες στη γάστρα.Ηλεκτρικό σύστημαΤα ηλεκτρικά συστήματα σχεδιάζονται και εγκαθίστανται κατά τρόπο που να εξασφαλίζεται η ορθή λειτουργία του σκάφους υπό κανονικές συνθήκες χρήσεως και να ελαχιστοποιείται ο κίνδυνος πυρκαγιάς και ηλεκτροπληξίας.Δίδεται προσοχή στην εξασφάλιση της προστασίας όλων των κυκλωμάτων έναντι υπερφόρτισης και βραχυκυκλώματος, εκτός από τα κυκλώματα εκκίνησης της λειτουργίας του κινητήρα τα οποία τροφοδοτούνται από συσσωρευτές.Ο αερισμός είναι επαρκής ώστε να αποφεύγεται συγκέντρωση αερίων από τους συσσωρευτές. Οι συσσωρευτές είναι σταθερά στερεωμένοι και προστατευμένοι από εισροή νερού.Σύστημα πηδαλίουΓενικάΤα συστήματα πηδαλίου σχεδιάζονται, κατασκευάζονται και εγκαθίστανται κατά τρόπο ώστε, υπό τις προβλεπόμενες συνθήκες λειτουργίας, να είναι δυνατή η μεταβίβαση των δυνάμεων χειρισμού του πηδαλίου.Συστήματα έκτακτης ανάγκηςΤα ιστιοφόρα και τα σκάφη με έναν και μόνο εσωλέμβιο κινητήρα και τηλελεγχόμενο σύστημα πλοήγησης είναι εξοπλισμένα με μέσο έκτακτης ανάγκης για την πλοήγηση του σκάφους σε χαμηλή ταχύτητα.Εγκαταστάσεις αερίουΟι εγκαταστάσεις υγραερίου οικιακής χρήσεως διαθέτουν διατάξεις απαγωγής των ατμών υγραερίου και είναι σχεδιασμένες και τοποθετημένες κατά τρόπο ώστε να αποφεύγονται οι διαρροές και ο κίνδυνος έκρηξης και, επίσης, να είναι δυνατός ο έλεγχός τους σε περίπτωση διαρροών. Τα υλικά και τα συστατικά μέρη είναι κατάλληλα για το είδος υγραερίου που χρησιμοποιείται, έτσι ώστε να αντέχουν στις καταπονήσεις και τις συνθήκες που επικρατούν στο θαλάσσιο περιβάλλον.Κάθε συσκευή είναι εξοπλισμένη με σύστημα προστασίας για την περίπτωση σβησίματος της φλόγας, το οποίο λειτουργεί για όλους τους καυστήρες. Κάθε συσκευή υγραερίου τροφοδοτείται από ιδιαίτερη διακλάδωση του συστήματος διανομής και κάθε κλάδος ελέγχεται από ιδιαίτερη διάταξη κλεισίματος. Εξασφαλίζεται επαρκής αερισμός για να αποφεύγεται ο κίνδυνος από διαρροές και προϊόντα καύσης.Όλα τα σκάφη με μόνιμη εγκατάσταση υγραερίου είναι εξοπλισμένα με χώρο στον οποίο να είναι δυνατόν να τοποθετηθούν όλες οι φιάλες υγραερίου. Ο χώρος αυτός είναι απομονωμένος από τους χώρους διαμονής, είναι προσπελάσιμος μόνον απ’ έξω και αερίζεται προς τα έξω έτσι ώστε κάθε εκλυόμενο αέριο να διοχετεύεται πλήρως εκτός του σκάφους.ΠυροπροστασίαΓενικάΓια το είδος του μονίμως εγκατεστημένου εξοπλισμού και για τον σχεδιασμό του σκάφους λαμβάνεται υπόψη ο κίνδυνος πυρκαγιάς και εξάπλωσής της. Ιδιαίτερη προσοχή δίνεται στους χώρους που περιβάλλουν συσκευές με ανοικτές εστίες φλόγας, στους χώρους όπου αναπτύσσεται θερμότητα, στους κινητήρες και βοηθητικές μηχανές, στις υπερχειλίσεις ορυκτελαίων και καυσίμων, στις ακάλυπτες σωληνώσεις ορυκτελαίων και καυσίμων και ιδίως στην όδευση των ηλεκτρικών καλωδίων μακριά από πηγές θερμότητας και θερμές επιφάνειες.Πυροσβεστικός εξοπλισμόςΤα σκάφη είναι εφοδιασμένα με πυροσβεστικό εξοπλισμό ανάλογο με τον κίνδυνο πυρκαγιάς, ή αναγράφεται η θέση και η δυναμικότητα πυροσβεστικού εξοπλισμού ανάλογου με τον κίνδυνο πυρκαγιάς. Το σκάφος δεν τίθεται σε λειτουργία μέχρις ότου εγκατασταθεί ο ανάλογος πυροσβεστικός εξοπλισμός. Ο χώρος του βενζινοκινητήρα προστατεύεται από σύστημα κατάσβεσης πυρκαγιάς χωρίς να χρειάζεται άνοιγμα του χώρου σε περίπτωση πυρκαγιάς. Στα σκάφη όπου υπάρχουν φορητοί πυροσβεστήρες, οι οποίοι είναι εύκολα προσπελάσιμοι και ο ένας από αυτούς είναι τοποθετημένος σε θέση ευπρόσιτη από την κύρια θέση πηδαλιουχίας του σκάφους.Φανοί ναυσιπλοΐαςΟι φανοί ναυσιπλοΐας, αν υπάρχουν, τηρούν τους κανονισμούς COLREG 1972 (International Regulations for Preventing Collisions at Sea/Διεθνείς κανονισμοί για την αποφυγή συγκρούσεων στη θάλασσα) ή CEVNI (European Code for Interior Navigations for inland waterways/Ευρωπαϊκός κώδικας των πλωτών οδών εσωτερικής ναυσιπλοΐας), ανάλογα με την περίπτωση.Πρόληψη απόρριψης ρύπων στη θάλασσα και εγκαταστάσεις που διευκολύνουν την παράδοση των λυμάτων στην ξηράΤα σκάφη κατασκευάζονται κατά τρόπο ώστε να αποφεύγεται κάθε ακούσια απόρριψη ρύπων στη θάλασσα (λάδια, καύσιμα, κ.λπ.).Τα σκάφη που είναι εξοπλισμένα με τουαλέτες διαθέτουν δεξαμενές συγκράτησης λυμάτων ή συστήματα επεξεργασίας λυμάτων.Τα σκάφη με μονίμως εγκατεστημένες δεξαμενές λυμάτων διαθέτουν τυποποιημένη σύνδεση αποχέτευσης ώστε να είναι δυνατή η σύνδεση των σωλήνων των εγκαταστάσεων υποδοχής με τον αποχετευτικό αγωγό του σκάφους.Επίσης, κάθε σωλήνας αποχέτευσης ανθρωπίνων λυμάτων που διαπερνά τη γάστρα είναι εφοδιασμένος με επιστόμια που να είναι δυνατό να σφραγιστούν στη θέση «κλειστό».B. Βασικές απαιτήσεις για τις εκπομπές καυσαερίων από προωστικούς κινητήρεςΟι προωστικοί κινητήρες πληρούν τις βασικές απαιτήσεις για τις εκπομπές καυσαερίων που ορίζονται στο παρόν μέρος.ΣΤΟΙΧΕΙΑ ΤΑΥΤΟΠΟΙΗΣΗΣ ΚΙΝΗΤΗΡΑ:1.1. Σε κάθε κινητήρα αναγράφονται ευκρινώς οι ακόλουθες ενδείξεις:α) το εμπορικό σήμα ή η επωνυμία του κατασκευαστή του κινητήρα·β) ο τύπος ή η οικογένεια κινητήρων, κατά περίπτωση·γ) ο μοναδικός αριθμός αναγνώρισης του κινητήρα·δ) η σήμανση «CE».1.2. Οι ενδείξεις που αναφέρονται στο σημείο 1.1. διαρκούν καθ’ όλο τον συνήθη κύκλο ζωής του κινητήρα και να είναι ευανάγνωστες και ανεξίτηλες. Εάν χρησιμοποιούνται ετικέτες ή πινακίδες, είναι προσαρμοσμένες κατά τρόπο ώστε να μένουν στερεωμένες καθ’ όλο τον συνήθη κύκλο ζωής του κινητήρα και να μην είναι δυνατόν να αφαιρεθούν χωρίς να καταστραφούν ή να παραμορφωθούν.1.3. Οι ενδείξεις αυτές στερεώνονται σε τμήμα του κινητήρα το οποίο είναι απαραίτητο για την κανονική λειτουργία του και, κατά κανόνα, δεν χρειάζεται αντικατάσταση κατά τη διάρκεια της ζωής του κινητήρα.1.4. Οι ενδείξεις αυτές είναι τοποθετημένες κατά τρόπο ώστε να είναι άμεσα ορατές μετά τη συναρμολόγηση του κινητήρα με όλα τα συστατικά μέρη που είναι αναγκαία για τη λειτουργία του.ΑΠΑΙΤΗΣΕΙΣ ΓΙΑ ΤΙΣ ΕΚΠΟΜΠΕΣ ΚΑΥΣΑΕΡΙΩΝΟι προωστικοί κινητήρες είναι σχεδιασμένοι, κατασκευασμένοι και συναρμολογημένοι κατά τέτοιο τρόπο ώστε, με σωστή εγκατάσταση και κανονική χρήση, οι εκπομπές να μην υπερβαίνουν τις οριακές τιμές κατά τον πίνακα 1 σημείο 2.1 και κατά τους πίνακες 2 και 3 σημείο 2.2.Τιμές που ισχύουν έως την [ηη/μμ/εεεε (το τέλος της μεταβατικής περιόδου που αναφέρεται στο άρθρο 58 (στάδιο Ι)]:Πίνακας 1 (g/kWh) |Τύπος | Μονοξείδιο του άνθρακα CO = A + B/PNn | Υδρογονάνθρακες HC = A + B/PNn | Οξείδια του αζώτου NOx | Σωματίδια PT |Όγκος σάρωσης κυλίνδρου: SV (L/cyl) | Ονομαστική ισχύς του κινητήρα PN (kW) | Σωματίδια PT (g/kWh) | Υδρογονάνθρακες + οξείδια του αζώτου HC + NOx (g/kWh) |SV <0,9 | PN < 37 | οι τιμές που αναφέρονται στον πίνακα 1· |37 ≤ PN <75(*) | 0,30 | 4,7 |75 ≤ PN < 3700 | 0,15 | 5,8 |0,9 ≤ SV<1,2 | PN < 3700 | 0,14 | 5,8 |1,2 ≤ SV <2,5 | 0,12 | 5,8 |2,5 ≤ SV <3,5 | 0,12 | 5,8 |3,5 ≤ SV <7,0 | 0,11 | 5,8 |(*) Εναλλακτικά, οι κινητήρες με ονομαστική ισχύ ίση ή μεγαλύτερη των 37 kW και μικρότερη των 75 kW και με όγκο σάρωσης κυλίνδρου μικρότερo των 0,9 L/cyl (λίτρα/κύλινδρο) δεν υπερβαίνουν το όριο εκπομπών σωματιδίων (PT) των 0,20 g/kW-hr και το όριο συνδυασμένων εκπομπών HC + NOX των 5,8 g/kW-hr.(**) Κάθε κινητήρας ανάφλεξης με συμπίεση δεν υπερβαίνει το όριο εκπομπών μονοξειδίου του άνθρακα (CO) των 5,0 g/kWh.Πίνακας 3: Οριακές εκπομπές καυσαερίων από κινητήρες ανάφλεξης με σπινθήρα |Τύπος κινητήρα | Ονομαστική ισχύς του κινητήρα PN (kW) | Μονοξείδιο του άνθρακα CO (g/kWh) | Υδρογονάνθρακες + οξείδια του αζώτου HC + NOx (g/kWh) |Εσω/εξωλέμβιοι κινητήρες και εσωλέμβιοι κινητήρες | PN ≤ 373 | 75 | 5 |373 < PN ≤ 485 | 350 | 16 |PN > 485 | 350 | 22 |Εσωλέμβιοι κινητήρες και κινητήρες ατομικών σκαφών | PN ≤ 4,3 | 500 – 5,0 x PN | 30 |40 >PN > 4,3 | 500 – 5,0 x PN | [pic] |PN >.40 | 300 | [pic] |Κύκλοι δοκιμών και καύσιμα αναφοράς:Κύκλοι δοκιμών και συντελεστές στάθμισης που πρέπει να εφαρμόζονται:Για μεταβλητών στροφών κινητήρες ανάφλεξης με συμπίεση εφαρμόζεται ο κύκλος δοκιμών Ε1 ή Ε5. Για μεταβλητών στροφών κινητήρες ανάφλεξης με σπινθήρα εφαρμόζεται ο κύκλος δοκιμών Ε4. Για μεταβλητών στροφών κινητήρες ανάφλεξης με συμπίεση ισχύος μεγαλύτερης των 130 kW επιτρέπεται επίσης να εφαρμόζεται ο κύκλος δοκιμών E3.Κύκλος E1, αριθμός σταδίου | 1 | 2 | 3 | 4 | 5 |Στροφές | Ονομαστικές | Ενδιάμεσες | Χαμηλές- βραδυπορίας |Ροπή (%) | 100 | 75 | 75 | 50 | 0 |Συντελεστής στάθμισης | 0,08 | 0,11 | 0,19 | 0,32 | 0,3 |Κύκλος E3, αριθμός σταδίου | 1 | 2 | 3 | 4 |Στροφές | 100 | 91 | 80 | 63 |Ισχύς, % | 100 | 75 | 50 | 25 |Συντελεστής στάθμισης | 0,2 | 0,5 | 0,15 | 0,15 |Κύκλος E4, αριθμός σταδίου | 1 | 2 | 3 | 4 | 5 |Στροφές | 100 | 80 | 60 | 40 | Στροφές βραδυπορίας |Ροπή (%) | 100 | 71,6 | 46,50 | 25,3 | 0 |Συντελεστής στάθμισης | 0,06 | 0,14 | 0,15 | 0,25 | 0,40 |Κύκλος E5, αριθμός σταδίου | 1 | 2 | 3 | 4 | 5 |Στροφές | 100 | 91 | 80 | 63 | Στροφές βραδυπορίας |Ροπή (%) | 100 | 75 | 50 | 25 | 0 |Συντελεστής στάθμισης | 0,08 | 0,13 | 0,17 | 0,32 | 0,3 |Εφαρμογή της οικογένειας κινητήρων και επιλογή μητρικού κινητήραΟ κατασκευαστής κινητήρων είναι υπεύθυνος για να καθορίσει από την φάσμα κινητήρων που κατασκευάζει τους κινητήρες οι οποίοι πρέπει να περιληφθούν στην οικογένεια κινητήρων.Από οικογένεια κινητήρων επιλέγεται μητρικός κινητήρας με τρόπο ώστε τα χαρακτηριστικά των εκπομπών του να είναι αντιπροσωπευτικά για όλους τους κινητήρες της συγκεκριμένης οικογένειας κινητήρων. Κατά κανόνα επιλέγεται ως ο μητρικός κινητήρας της οικογένειας κινητήρων ο κινητήρας του οποίου τα χαρακτηριστικά αναμένεται να έχουν ως αποτέλεσμα τις υψηλότερες ειδικές τιμές εκπομπών (εκφραζόμενες σε γραμμάρια ανά κιλοβατώρα), όταν μετρούνται με τον εφαρμοστέο κύκλο δοκιμής.Καύσιμο δοκιμήςΓια τις δοκιμές εκπομπών χρησιμοποιούνται καύσιμα δοκιμών που πληρούν τα ακόλουθα χαρακτηριστικά:Βενζίνη |Ιδιότητα | RF-02-99 Αμόλυβδη | RF-02-03 Αμόλυβδη |min | max | min | max |Αριθμός οκτανίων έρευνας (RON): | 95 | --- | 95 | --- |Αριθμός οκτανίων κινητήρα (MON) | 85 | --- | 85 | --- |Πυκνότητα στους 15°C (kg/m3) | 748 | 762 | 740 | 754 |Αρχικό σημείο ζέσεως | 24 | 40 | 24 | 40 |Κλάσμα μάζας θείου (mg/kg) | --- | 100 | --- | 10 |Περιεκτικότητα σε μόλυβδο (mg/l) | --- | 5 | --- | 5 |Τάση ατμών κατά Reid ((kPa) | 56 | 60 | --- | --- |Τάση ατμών (DVPE) (kPa) | --- | --- | 56 | 60 |Ντίζελ |Ιδιότητα | RF-06-99 | RF-06-03 |min | max | min | max |Αριθμός κετανίων | 52 | 54 | 52 | 54 |Πυκνότητα στους 15°C (kg/m3) | 833 | 837 | 833 | 837 |Τελικό σημείο ζέσεως (°C) | --- | 370 | --- | 370 |Σημείο ανάφλεξης (°C) | 55 | --- | 55 | --- |Κλάσμα μάζας θείου (mg/kg) | πρέπει να δηλωθεί | 300 (50) | --- | 10 |Κλάσμα μάζας τέφρας(%) | πρέπει να δηλωθεί | 0,01 | --- | 0,01 |Ο κοινοποιημένος οργανισμός επιτρέπεται να αποδεχθεί δοκιμές που πραγματοποιήθηκαν με βάση άλλα καύσιμα δοκιμών που καθορίζονται σε εναρμονισμένο πρότυπο.ΑΝΘΕΚΤΙΚΟΤΗΤΑ ΚΙΝΗΤΗΡΑΟ κατασκευαστής του κινητήρα παρέχει οδηγίες εγκατάστασης και συντήρησης οι οποίες, εφόσον τηρούνται, εξασφαλίζουν ότι ο κινητήρας θα εξακολουθήσει να τηρεί τα ανωτέρω όρια που καθορίζονται στο σημείο 2.5. καθ’ όλη τη συνήθη διάρκεια ζωής του και υπό κανονικές συνθήκες χρήσης.Ο κατασκευαστής του κινητήρα λαμβάνει τις πληροφορίες αυτές από προηγούμενες δοκιμές αντοχής βάσει κανονικών κύκλων λειτουργίας, και με υπολογισμό της καταπόνησης των συστατικών μερών, ώστε να μπορεί να εκπονήσει και να εκδώσει τις αναγκαίες οδηγίες συντήρησης μαζί με κάθε νέο κινητήρα που διατίθεται για πρώτη φορά στην αγορά.Ο όρος “συνήθης διάρκεια ζωής του κινητήρα” θεωρείται ότι σημαίνει:α) για κινητήρες ανάφλεξης με συμπίεση: 480 ώρες λειτουργίας ή δέκα έτη, όποιο από τα δύο συμβεί πρώτο·β) για εσωλέμβιους ή έσω-εξωλέμβιους κινητήρες με ή χωρίς ενσωματωμένη εξάτμιση, ονομαστικής ισχύος PN:(i) μικρότερης των 373 kW: 480 ώρες λειτουργίας ή δέκα έτη, όποιο από τα δύο συμβεί πρώτο,(ii) 373 < PN ≤ 485 kW: 150 ώρες λειτουργίας ή τρία έτη, όποιο από τα δύο συμβεί πρώτο,(iii) PN > 485 kW: 50 ώρες λειτουργίας ή ένα έτος, όποιο από τα δύο συμβεί πρώτο·γ) ατομικά σκάφη: 350 ώρες λειτουργίας ή πέντε έτη, όποιο από τα δύο συμβεί πρώτο·δ) για εξωλέμβιους κινητήρες: 350 ώρες λειτουργίας ή δέκα έτη, όποιο από τα δύο συμβεί πρώτο.ΕΓΧΕΙΡΙΔΙΟ ΙΔΙΟΚΤΗΤΗΚάθε κινητήρας συνοδεύεται από εγχειρίδιο ιδιοκτήτη στη γλώσσα ή τις γλώσσες της Ένωσης που ορίζονται από το κράτος μέλος στην αγορά του οποίου πρόκειται να διατεθεί ο κινητήρας.Το εγχειρίδιο ιδιοκτήτη:α) περιέχει οδηγίες για την εγκατάσταση και τη συντήρηση που απαιτούνται για να εξασφαλίζεται η ορθή λειτουργία του κινητήρα ώστε να πληρούνται οι απαιτήσεις του σημείου 3 (ανθεκτικότητα)·β) δηλώνεται η ισχύς του κινητήρα που μετριέται σύμφωνα με το εναρμονισμένο πρότυπο.Γ. Βασικές απαιτήσεις για τις εκπομπές θορύβουΤα σκάφη αναψυχής με εσωλέμβιους ή έσω-εξωλέμβιους κινητήρες χωρίς ενσωματωμένη εξάτμιση, τα ατομικά σκάφη και οι εξωλέμβιοι κινητήρες, καθώς και οι εσω/εξωλέμβιοι κινητήρες με ενσωματωμένη εξάτμιση πληρούν τις βασικές απαιτήσεις για τις εκπομπές θορύβου που καθορίζονται στο παρόν μέρος.ΣΤΑΘΜΕΣ ΕΚΠΟΜΠΩΝ ΘΟΡΥΒΟΥΤα σκάφη αναψυχής με εσωλέμβιους ή εσω/εξωλέμβιους κινητήρες χωρίς ενσωματωμένη εξάτμιση, τα ατομικά σκάφη και οι εξωλέμβιοι κινητήρες, καθώς και οι εσω/εξωλέμβιοι κινητήρες με ενσωματωμένη εξάτμιση σχεδιάζονται, κατασκευάζονται και συναρμολογούνται κατά τρόπο ώστε οι εκπομπές θορύβου να μην υπερβαίνουν τις οριακές τιμές του ακόλουθου πίνακα:Πίνακας |Ονομαστική ισχύς κινητήρα (ένας κινητήρας) σε kW | Ανώτατη στάθμη ηχητικής πίεσης = LpASmax σε dB |PN ( 10 | 67 |10 ( PN ( 40 | 72 |PN ( 40 | 75 |όπου: PN = ονομαστική ισχύς σε kW ενός κινητήρα σε ονομαστικό αριθμό στροφών και LpASmax = ανώτατη στάθμη ηχητικής πίεσης σε dBΓια τις μονάδες με δίδυμους ή πολλαπλούς κινητήρες οιουδήποτε τύπου επιτρέπεται να εφαρμόζεται ανοχή 3dB.Ως εναλλακτική λύση για τις δοκιμές μέτρησης του ήχου, τα σκάφη αναψυχής με εσωλέμβιο ή έσω-εξωλέμβιο κινητήρα, με ή χωρίς ενσωματωμένη εξάτμιση, θεωρείται ότι πληρούν τις απαιτήσεις για το θόρυβο που καθορίζονται στο σημείο 1.1. εάν έχουν τιμή Froude ≤ 1,1 και λόγο ισχύος/εκτοπίσματος ≤ 40 και εάν ο κινητήρας και το σύστημα εξάτμισης είναι εγκατεστημένα σύμφωνα με τις προδιαγραφές του κατασκευαστή του κινητήρα.Η τιμή Froude υπολογίζεται ως το πηλίκον της μέγιστης ταχύτητας του σκάφους V (m/s) δια της τετραγωνικής ρίζας του γινομένου του μήκους ισάλου lwl (m) και της σταθεράς της βαρύτητας (g = 9,8 m/s2)Fn =[pic].Ο λόγος «ισχύς/εκτόπισμα» υπολογίζεται ως το πηλίκον της ονομαστικής ισχύος του κινητήρα P (σε kW) προς το εκτόπισμα του σκάφους (σε τόνους) [pic] ).Εγχειρίδιο ιδιοκτήτηΓια τα σκάφη αναψυχής με εσωλέμβιους κινητήρες ή έσω-εξωλέμβιους κινητήρες με ή χωρίς ενσωματωμένη εξάτμιση και τα ατομικά σκάφη, το εγχειρίδιο ιδιοκτήτη που απαιτείται σύμφωνα με το παράρτημα I μέρος A σημείο 2.5 περιλαμβάνει τις αναγκαίες πληροφορίες για τη διατήρηση του σκάφους και του συστήματος εξάτμισης σε κατάσταση που, στο μέτρο του εφικτού, θα εξασφαλίζει τη συμμόρφωση με τις καθοριζόμενες οριακές τιμές θορύβου υπό κανονικές συνθήκες χρήσης.Για τους εξωλέμβιους κινητήρες, το εγχειρίδιο ιδιοκτήτη που απαιτείται σύμφωνα με το παράρτημα I μέρος Β σημείο 4 περιέχει τις αναγκαίες οδηγίες για τη διατήρηση του εξωλέμβιου κινητήρα σε κατάσταση που, στο μέτρο του εφικτού, θα εξασφαλίζει τη συμμόρφωση με τις καθοριζόμενες οριακές τιμές θορύβου υπό κανονικές συνθήκες χρήσης.ΑΝΘΕΚΤΙΚΟΤΗΤΑΟι διατάξεις σχετικά με την ανθεκτικότητα που προβλέπονται στο τμήμα 3 του μέρους Β εφαρμόζεται, τηρουμένων των αναλογιών, για τη συμμόρφωση με τις απαιτήσεις σχετικά με τις εκπομπές θορύβου που καθορίζονται στο […]. ΠΑΡΑΡΤΗΜΑ IIΣΥΣΤΑΤΙΚΑ ΜΕΡΗ του σκάφους217.  Προστατευμένο έναντι ανάφλεξης σύστημα για εσωλέμβιους και εσω/εξωλέμβιους βενζινοκινητήρες και χώρους δεξαμενών βενζίνης·218.  Προστατευτικό σύστημα έναντι αιφνίδιας εκκινήσεως σε εξωλέμβιους κινητήρες·219.  Ρόδες πηδαλίου, μηχανισμοί κινήσεως πηδαλίου και συρματόσχοινα·220.  Δεξαμενές καυσίμου προοριζόμενες για μόνιμη εγκατάσταση και εύκαμπτες σωληνώσεις καυσίμου·221.  Προκατασκευασμένοι καθέκτες (μπουκαπόρτες) και φινιστρίνια.ΠΑΡΑΡΤΗΜΑ IIIΔΗΛΩΣΗ ΤΟΥ ΚΑΤΑΣΚΕΥΑΣΤΗ Ή ΤΟΥ ΕΓΚΑΤΕΣΤΗΜΕΝΟΥ ΣΤΗΝ ΕΝΩΣΗ ΕΝΤΟΛΟΔΟΧΟΥ ΤΟΥ Ή ΤΟΥ ΠΡΟΣΩΠΟΥ ΠΟΥ είναι ΥΠΕΥΘΥΝΟ ΓΙΑ ΤΗ ΔΙΑΘΕΣΗ ΣΤΗΝ ΑΓΟΡΑ ΗΜΙΤΕΛΟΥΣ ΣΚΑΦΟΥΣ Ή ΣΥΣΤΑΤΙΚΟΥ ΜΕΡΟΥΣ σκαφουσ(Άρθρο 6 παράγραφοι 2 και 3)A. Η δήλωση του κατασκευαστή ή του εγκατεστημένου στην Ένωση εξουσιοδοτημένου αντιπροσώπου του, η οποία αναφέρεται στο άρθρο 6 παράγραφος 2 περιλαμβάνει τα ακόλουθα στοιχεία:α) την επωνυμία και τη διεύθυνση του κατασκευαστή·β) την επωνυμία και τη διεύθυνση του εγκατεστημένου στην Ένωση εξουσιοδοτημένου αντιπροσώπου του κατασκευαστή ή του προσώπου που είναι υπεύθυνο για τη διάθεση στην αγορά,γ) περιγραφή του ημιτελούς σκάφους,δ) δήλωση ότι το ημιτελές σκάφος πληροί τις βασικές απαιτήσεις που ισχύουν για το στάδιο κατασκευής που βρίσκεται· στη δήλωση αυτή αναφέρονται τα σχετικά εναρμονισμένα πρότυπα που χρησιμοποιήθηκαν ή οι προδιαγραφές με βάση τις οποίες δηλώνεται η συμμόρφωση στο στάδιο κατασκευής που βρίσκεται· επιπλέον, η δήλωση προορίζεται να συμπληρωθεί από άλλα νομικά ή φυσικά πρόσωπα για την πλήρη συμμόρφωση με την παρούσα οδηγία.B. Η αναφερόμενη στο άρθρο 6 παράγραφος 3 δήλωση του κατασκευαστή, του εγκατεστημένου στην Ένωση εξουσιοδοτημένου αντιπροσώπου του ή του προσώπου που είναι υπεύθυνο για τη διάθεση στην αγορά περιλαμβάνει τα εξής:α) την επωνυμία και τη διεύθυνση του κατασκευαστή·β) την επωνυμία και τη διεύθυνση του εγκατεστημένου στην Ένωση εξουσιοδοτημένου αντιπροσώπου του κατασκευαστή ή του προσώπου που είναι υπεύθυνο για τη διάθεση στην αγορά,γ) περιγραφή του συστατικού μέρους·δ) δήλωση ότι το συστατικού μέρους πληροί τις σχετικές βασικές απαιτήσεις.ΠΑΡΑΡΤΗΜΑ IVΔΗΛΩΣΗ ΣΥΜΜΟΡΦΩΣΗΣ ΕΕ222.  Αριθ. xxxxxx (αποκλειστικό στοιχείο ταύτισης του προϊόντος): τύπος, αριθμός σειράς,κατά περίπτωση):223.  Όνομα και διεύθυνση του κατασκευαστή ή του εξουσιοδοτημένου αντιπροσώπου του: [Ο εξουσιοδοτημένος αντιπρόσωπος πρέπει επίσης να αναφέρει την εταιρική επωνυμία και τη διεύθυνση του κατασκευαστή] ή του ιδιώτη εισαγωγέα.224.  Η παρούσα δήλωση συμμόρφωσης εκδίδεται με αποκλειστική ευθύνη του κατασκευαστή ή του ιδιώτη εισαγωγέα ή του προσώπου που αναφέρεται στο άρθρο 20 παράγραφος 3 ή 4 της οδηγίας [..]225.  Στόχος της δήλωσης (ταυτοποίηση προϊόντος που καθιστά δυνατή την ιχνηλασιμότητα. Κατά περίπτωση, επιτρέπεται να περιλαμβάνεται φωτογραφία):226.  Το αντικείμενο της δήλωσης που περιγράφεται […] συμμορφώνεται με τη σχετική ενωσιακή νομοθεσία εναρμόνισης:227.  Μνεία των σχετικών εναρμονισμένων προτύπων που χρησιμοποιήθηκαν ή μνεία των προδιαγραφών σε σχέση με τις οποίες δηλώνεται η συμμόρφωση:228.  Ενδεχομένως, ο κοινοποιημένος οργανισμός... (ονομασία, αριθμός)… πραγματοποίησε … (περιγραφή της παρέμβασης)… και εξέδωσε τη βεβαίωση:229.  Τα στοιχεία του υπογράφοντος, εξουσιοδοτημένου να δεσμεύει τον κατασκευαστή ή τον εγκατεστημένο στην Ένωση εξουσιοδοτημένο αντιπροσώπό του.230.  Συμπληρωματικές πληροφορίες:Η δήλωση συμμόρφωσης συμπεριλαμβάνει βεβαίωση του κατασκευαστή ότι ο κινητήρας πληροί τις απαιτήσεις της παρούσας οδηγίας για τις εκπομπές καυσαερίων και θορύβου όταν εγκατασταθεί σε σκάφος σύμφωνα με τις οδηγίες του κατασκευαστή και ότι ο εν λόγω κινητήρας δεν πρέπει να τεθεί σε λειτουργία μέχρις ότου το σκάφος στο οποίο πρόκειται να εγκατασταθεί δηλωθεί, εφόσον απαιτείται, ότι πληροί τις σχετικές διατάξεις της οδηγίας όσον αφορά τα ακόλουθα:α) τους εσωλέμβιους κινητήρες και τους εσω/εξωλέμβιους κινητήρες χωρίς ενσωματωμένη εξάτμιση·β) τους κινητήρες οι οποίοι έχουν λάβει έγκριση τύπου σύμφωνα με την οδηγία 97/68/ΕΚ και πληρούν τα όρια εκπομπών του σταδίου II που προβλέπονται στο παράρτημα Ι σημείο 4.2.3 της ίδιας οδηγίας·γ) τους κινητήρες οι οποίοι έχουν λάβει έγκριση τύπου σύμφωνα με την οδηγία 88/77/ΕΚ.Αν ο κινητήρας έχει διατεθεί στην αγορά στο πλαίσιο της πρόσθετης μεταβατικής περιόδου που προβλέπεται στο άρθρο 58 παράγραφος 2, στη δήλωση συμμόρφωσης ΕΕ της συμμόρφωσης περιλαμβάνεται σχετική μνεία.Υπογραφή για λογαριασμό και εξ ονόματος:(τόπος και ημερομηνία έκδοσης)(όνομα, θέση) (υπογραφή)ΠΑΡΑΡΤΗΜΑ VΙΣΟΔΥΝΑΜΗ ΣΥΜΜΟΡΦΩΣΗ ΜΕ ΒΑΣΗ αξιολόγηση μετά την κατασκευή(Ενότητα για την αξιολόγηση μετά την κατασκευή)231.  Η συμμόρφωση με βάση αξιολόγηση μετά την κατασκευή είναι η διαδικασία αξιολόγησης της ισοδύναμης συμμόρφωσης προϊόντος για το οποίο ούτε ο κατασκευαστής ούτε ο εξουσιοδοτημένος αντιπρόσωπός του έχει αναλάβει την ευθύνη για τη συμμόρφωση του προϊόντος προς την οδηγία, με την οποία το αναφερόμενο στο άρθρο 20 παράγραφος 2, 3 ή 4 φυσικό ή νομικό πρόσωπο που διαθέτει το προϊόν στην αγορά ή το θέτει σε λειτουργία αναλαμβάνει την ευθύνη για την ισοδύναμη συμμόρφωση του προϊόντος. Αυτό το πρόσωπο πρέπει να πληροί τις υποχρεώσεις που ορίζονται στα σημεία 2 και 4 και βεβαιώνει και δηλώνει με αποκλειστική του ευθύνη ότι το εν λόγω προϊόν, το οποίο έχει υπαχθεί στις διατάξεις του σημείου 3, πληροί τις ισχύουσες απαιτήσεις της παρούσας οδηγίας.232.  Το πρόσωπο που διαθέτει το προϊόν στην αγορά ή το θέτει σε λειτουργία υποβάλλει σε κοινοποιημένο οργανισμό αίτηση για αξιολόγηση του προϊόντος μετά την κατασκευή του και παρέχει στον κοινοποιημένο οργανισμό τα έγγραφα και τον τεχνικό φάκελο που καθιστούν δυνατόν να αξιολογήσει ο κοινοποιημένος οργανισμός τη συμμόρφωση του προϊόντος προς τις απαιτήσεις της παρούσας οδηγίας και κάθε διαθέσιμη πληροφορία σχετικά με τη χρήση του προϊόντος μετά την πρώτη του θέση σε λειτουργία.Το πρόσωπο που διαθέτει το προϊόν στην αγορά ή το θέτει σε λειτουργία φυλάσσει τα έγγραφα αυτά και τις πληροφορίες στη διάθεση των αρμόδιων εθνικών αρχών επί δέκα έτη από την αξιολόγηση της ισοδύναμης συμμόρφωσης του προϊόντος σύμφωνα με τη διαδικασία αξιολόγησης μετά την κατασκευή.233.  Ο κοινοποιημένος οργανισμός εξετάζει το μεμονωμένο προϊόν και προβαίνει σε υπολογισμούς, τις δοκιμές και άλλες αξιολογήσεις, στο βαθμό που απαιτείται για να εξασφαλιστεί ότι αποδεικνύεται η ισοδύναμη συμμόρφωση του προϊόντος προς τις σχετικές απαιτήσεις της παρούσας οδηγίας.Ο κοινοποιημένος οργανισμός συντάσσει και να εκδίδει βεβαίωση και τη σχετική έκθεση αξιολόγηση της συμμόρφωσης και φυλάσσει αντίγραφο της βεβαίωσης και της σχετικής έκθεσης αξιολόγησης στη διάθεση των εθνικών αρχών επί δέκα έτη από την έκδοση των εν λόγω εγγράφων.Ο κοινοποιημένος οργανισμός θέτει ή φροντίζει να τεθεί με ευθύνη του ο αριθμός μητρώου του σε κάθε εγκεκριμένο επιθέτει τον αναγνωριστικό του αριθμό σε κάθε εγκεκριμένο προϊόν.Σε περίπτωση που το αξιολογούμενο προϊόν είναι σκάφος, ο κοινοποιημένος οργανισμός θέτει, υπ’ ευθύνη του, τον κωδικό αναγνωριστικό αριθμό του σκάφους, που αναφέρεται στο παράρτημα Ι μέρος Α σημείο 2.1, στον οποίο το πεδίο για τη χώρα κατασκευής χρησιμοποιείται για να δηλώνεται η χώρα όπου είναι εγκατεστημένος ο κοινοποιημένος οργανισμός και τα πεδία για τον κωδικό κατασκευαστή για να δηλώνεται ο κωδικός αναγνώρισης της αξιολόγησης μετά την κατασκευή που χορήγησε ο κοινοποιημένος οργανισμός, ακολουθούμενος από τον αύξοντα αριθμό της βεβαίωσης αξιολόγησης. Τα πεδία του κωδικού αναγνωριστικού αριθμού του σκάφους που αντιστοιχούν στο μήνα και το έτος παραγωγής και στο έτος του μοντέλου χρησιμοποιούνται για να δηλώνεται ο μήνας και το έτος της αξιολόγησης μετά την κατασκευή.234.  Σήμανση συμμόρφωσης και δήλωση συμμόρφωσης4.1. Το πρόσωπο που διαθέτει το προϊόν στην αγορά ή το θέτει σε λειτουργία θέτει τη σήμανση CE και, υπό την ευθύνη του κοινοποιημένου οργανισμού που αναφέρεται στο σημείο 3, τον αριθμός μητρώου του τελευταίου στο προϊόν το οποίο ο κοινοποιημένος οργανισμός έχει αξιολογήσει και του οποίου έχει πιστοποιήσει την ισοδύναμη συμμόρφωσή προς τις σχετικές απαιτήσεις της οδηγίας.4.2. Το πρόσωπο που διαθέτει το προϊόν στην αγορά ή το θέτει σε λειτουργία συντάσσει και βεβαίωση συμμόρφωσης ΕΕ και φυλάσσει τη βεβαίωση στη διάθεση των εθνικών αρχών επί δέκα έτη από την ημερομηνία έκδοσης της βεβαίωσης αξιολόγησης μετά την κατασκευή. Η δήλωση συμμόρφωσης ταυτοποιεί το προϊόν για το οποίο έχει συνταχθεί.Στις αρμόδιες αρχές, εφόσον το ζητήσουν, διατίθεται αντίγραφο της δήλωσης συμμόρφωσης.4.3. Σε περίπτωση που το αξιολογούμενο προϊόν είναι σκάφος, το πρόσωπο που διαθέτει το σκάφος στην αγορά ή το θέτει σε λειτουργία τοποθετεί την πινακίδα του κατασκευαστή που περιγράφεται στο παράρτημα Ι μέρος Α σημείο 2.2, η οποία περιλαμβάνει τις λέξεις «αξιολόγηση μετά την κατασκευή», καθώς και τον κωδικό αναγνωριστικό αριθμό του σκάφους που περιγράφονται παράρτημα Ι μέρος Α σημείο 2.1, σύμφωνα με τις διατάξεις που ορίζονται στο σημείο 3.235.  Ο κοινοποιημένος οργανισμός ενημερώνει το πρόσωπο που που διαθέτει το σκάφος στην αγορά ή το θέτει σε λειτουργία σχετικά με τις υποχρεώσεις που υπέχει στο πλαίσιο της εν λόγω διαδικασίας αξιολόγησης μετά την κατασκευή.ΠΑΡΑΡΤΗΜΑ VIΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ όταν εφαρμοζεται η ενοτητα Α1- εσωτερικός έλεγχος παραγωγής και δοκιμή προϊόντων υπό εποπτεία (Αρθρο 25 παράγραφος 2)Μελέτη και κατασκευήΈνα ή περισσότερα σκάφη αντιπροσωπευτικά της παραγωγής του κατασκευαστή υπόκεινται σε μία ή περισσότερες από τις ακόλουθες δοκιμές, ισοδύναμους υπολογισμούς ή έλεγχο από τον κατασκευαστή ή εξ ονόματός του:α) δοκιμή ευστάθειας σύμφωνα με το παράρτημα Ι μέρος Α σημείο 3.2·β) δοκιμή άντωσης σύμφωνα με το παράρτημα Ι μέρος Α σημείο 3.3.Εκπομπές θορύβουΠροκειμένου για σκάφη αναψυχής με εσωλέμβιο ή έσω-εξωλέμβιο κινητήρα χωρίς ενσωματωμένη εξάτμιση και για τα ατομικά σκάφη, ένα ή περισσότερα σκάφη αντιπροσωπευτικά της παραγωγής του κατασκευαστή υποβάλλονται στις δοκιμές εκπομπών θορύβου που προσδιορίζονται στο παράρτημα Ι μέρος Γ από τον κατασκευαστή του σκάφους, ή εξ ονόματός του, υπό την ευθύνη κοινοποιημένου οργανισμού που επιλέγει ο κατασκευαστής.Προκειμένου για εξωλέμβιους κινητήρες και εσω/εξωλέμβιους κινητήρες με ενσωματωμένη εξάτμιση , ένας ή περισσότεροι κινητήρες από κάθε οικογένεια κινητήρων, αντιπροσωπευτικοί της παραγωγής του κατασκευαστή, υποβάλλονται στις δοκιμές εκπομπών θορύβου που προσδιορίζονται στο παράρτημα Ι μέρος Γ από τον κατασκευαστή του κινητήρα, ή εξ ονόματός του, υπό την ευθύνη κοινοποιημένου οργανισμού που επιλέγει ο κατασκευαστής.Όταν δοκιμάζονται περισσότεροι του ενός κινητήρες μιας οικογένειας κινητήρων, εφαρμόζεται η στατιστική μέθοδος που περιγράφεται στο παράρτημα VII ώστε να εξασφαλίζεται η συμμόρφωση του δείγματος.ΠΑΡΑΡΤΗΜΑ VIIΑΞΙΟΛΟΓΗΣΗ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ ΟΣΟΝ ΑΦΟΡΑ ΤΙΣ ΕΚΠΟΜΠΕΣ ΚΑΥΣΑΕΡΙΩΝ ΚΑΙ ΘΟΡΥΒΟΥ236.  Για την επαλήθευση της συμμόρφωσης οικογένειας κινητήρων, λαμβάνεται δείγμα κινητήρων παραγωγής. Ο κατασκευαστής αποφασίζει το μέγεθος (n) του δείγματος, σε συμφωνία με τον κοινοποιημένο οργανισμό.237.  Ο αριθμητικός μέσος X των αποτελεσμάτων που λαμβάνονται από το δείγμα υπολογίζεται για κάθε υπαγόμενο στις διατάξεις συστατικό στοιχείο των εκπομπών καυσαερίων και θορύβου. Η σειρά παραγωγής θεωρείται ότι είναι σύμφωνη προς τις απαιτήσεις («εγκριτική απόφαση») εφόσον πληρούνται οι ακόλουθες συνθήκες:X + k. S ( L |S είναι η τυπική απόκλιση, όπου: |S² = ( (x - X)² / (n – 1) |X = ο αριθμητικός μέσος των αποτελεσμάτων |x = τα επιμέρους αποτελέσματα του δείγματος |L = η σχετική οριακή τιμή |n = ο αριθμός των κινητήρων του δείγματος |k = στατιστικός παράγοντας που εξαρτάται από το n, (βλέπε πίνακα) |Παράρτημα VIIIΣΥΜΠΛΗΡΩΜΑΤΙΚΗ ΔΙΑΔΙΚΑΣΙΑ που πρεπει να εφαρμοζεται για την ενοτητα Γ – συμορφωση τυπου με βαση εσωτερικό έλεγχο παραγωγήςΣτις περιπτώσεις που αναφέρονται στο άρθρο 25 παράγραφος 5), όταν το επίπεδο ποιότητας κρίνεται μη ικανοποιητικό, εφαρμόζεται η ακόλουθη διαδικασία:Ένας κινητήρας που λαμβάνεται από τη μαζική παραγωγή υποβάλλεται στη δοκιμή που περιγράφεται στο παράρτημα Ι μέρος Β. Οι κινητήρες που δοκιμάζονται πρέπει να έχουν ρονταριστεί, εν μέρει ή πλήρως, σύμφωνα με τις προδιαγραφές του κατασκευαστή. Εάν οι συγκεκριμένες εκπομπές καυσαερίων του κινητήρα μαζικής παραγωγής υπερβαίνουν τις οριακές τιμές σύμφωνα με το παράρτημα Ι μέρος Β, ο κατασκευαστής μπορεί να ζητήσει να γίνουν μετρήσεις σε δείγμα κινητήρων μαζικής παραγωγής συμπεριλαμβανομένου του κινητήρα που δοκιμάστηκε αρχικώς. Για να εξασφαλιστεί η συμμόρφωση του δείγματος κινητήρων που ορίζεται […], εφαρμόζεται η στατιστική μέθοδος που περιγράφεται στο παράρτημα VII.ΠΑΡΑΡΤΗΜΑ IXΤΕΧΝΙΚΟΣ ΦΑΚΕΛΟΣΟ τεχνικός φάκελος που προβλέπεται στο άρθρο 7 παράγραφος 2 και στο άρθρο 26 περιλαμβάνει, στο βαθμό που απαιτείται για την αξιολόγηση, τα ακόλουθα:α) γενική περιγραφή του τύπου·β) αρχικά και κατασκευαστικά σχέδια, καθώς και διαγράμματα συστατικών μερών, υποσυγκροτημάτων, κυκλωμάτων και άλλα συναφή δεδομένα·γ) περιγραφές και επεξηγήσεις απαραίτητες για την κατανόηση των εν λόγω σχεδίων και διαγραμμάτων και της λειτουργίας του προϊόντος,δ) πίνακα των προτύπων που αναφέρονται στο άρθρο 14 και τα οποία εφαρμόζονται πλήρως ή εν μέρει, καθώς και περιγραφές των λύσεων που εφαρμόζει ο κατασκευαστής για να ανταποκριθεί στις βασικές απαιτήσεις της οδηγίας στην περίπτωση κατά την οποία δεν εφαρμόζονται τα πρότυπα που αναφέρονται στο άρθρο 14,ε) τα αποτελέσματα των υπολογισμών σχεδιασμού, των ελέγχων που διενεργήθηκαν και άλλα συναφή δεδομένα,στ) εκθέσεις δοκιμών ή υπολογισμούς, ιδίως όσον αφορά την ευστάθεια σύμφωνα με το παράρτημα Ι μέρος Α σημείο 3.2 και την άντωση σύμφωνα με το παράρτημα Ι μέρος Α σημείο 3.3,ζ) εκθέσεις των δοκιμών εκπομπών καυσαερίων που να καταδεικνύουν συμμόρφωση με το παράρτημα Ι μέρος Β τμήμα 2,η) εκθέσεις των δοκιμών εκπομπών θορύβου που να καταδεικνύουν συμμόρφωση με το παράρτημα Ι μέρος Γ τμήμα 1.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΟΥ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑΓΡΑΜΜΕΣ ΠΡΟΫΠΟΛΟΓΙΣΜΟΥΚεφάλαιο και άρθρο:Ποσό εγγεγραμμένο στον προϋπολογισμό για το σχετικό οικονομικό έτος:ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣX Πρόταση χωρίς δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:εκατ. ευρώ (με ένα δεκαδικό ψηφίο)Γραμμή προϋπολογισμού | Έσοδα[26] | Περίοδος 12 μηνών που αρχίζει στις ηη/μμ/εεεε | [Έτος n] |Άρθρο 52 | Επιπτώσεις στους ιδίους πόρους |Άρθρο … | Επιπτώσεις στους ιδίους πόρους |Κατάσταση μετά τη δράση |[n+1] | [n+2] | [n+3] | [n+4] | [n+5] |Άρθρο … |Άρθρο … |[1] Οδηγία 94/25/EK του Ευρωπαϊκού Κοινοβουλίου και του Συμβουλίου της 16ης Ιουνίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (σελ. 21) σ. 15)[2] COM (2010) 2020 τελικό.[3] Βλ. για παράδειγμα την Πράσινη Βιβλο COM (2006) 275 τελικό με τίτλο «Προς μια μελλοντική Θαλάσσια Πολιτική για την Ένωση: Ένα Ευρωπαϊκό όραμα για τους ωκεανούς και τις θάλασσες», την ανακοίνωση της Επιτροπής COM (2007) 575 τελικό με τίτλο «Μια ολοκληρωμένη θαλάσσια πολιτική για την Ευρωπαϊκή Ένωση» και πιο πρόσφατα, την πρωτοβουλία για «καθαρά πλοία» που προτάθκε από την ΓΔ Ναυτιλιακές Υποθέσεις και Αλιεία, το 2009. Σε όλες αυτές οι πρωτοβουλίες αναγνωρίζεται η ανάγκη για υψηλή προστασία του περιβάλλοντος στο πλαίσιο κάθε πολιτικής της θάλασσας.[4] Βλ. τη ζεύξη: http://europa.eu/legislation_summaries/environment/air_pollution/l28031a_en.htm#KEY[5] Βλ. τη ζεύξη: http://eur-lex.europa.eu/LexUriServ/LexUriServ.do?uri=CELEX:32008L0050:EL:NOT[6] “Stocktaking study on the current status and developments of technology and regulations related to the environmental performance of recreational marine engines – Final Report”, Ιανουάριος 2005, TNO για τη ΓΔ Επιχειρήσεις[7] “Complementary Impact Assessment Study on possible emission reduction measures for recreational marine engines”, Ιούνιος 2008, ARCADIS για τη ΓΔ Επιχειρήσεις[8] Οι επιπτώσεις της εναρμόνισης με το νέο νομοθετικό πλαίσιο αξιολογούνται διεξοδικά στην πολυμερή εκτίμηση επιπτώσεων (πρόταση της Επιτροπής για την ταυτόχρονη εναρμόνιση πολλών οδηγιών με το νέο νομοθετικό πλαίσιο).[9] ΕΕ L 218 της 13.8.2008, σ. 30.[10] ΕΕ L 218 της 13.8.2008, σ. 82.[11] ΕΕ C […], […], σ. […].[12] ΕΕ C […], […], σ. […].[13] ΕΕ L 164 της 30.6.1994, σ. 15.[14] ΕΕ L 214 της 26.08.2003 σ. 18.[15] ΕΕ C 136 της 4.6.1985, σ. 1.[16] ΕΕ L 204 της 21.7.1998, σ. 37.[17] ΕΕ L 218 της 13.8.2008, σ. 30.[18] ΕΕ L 218 της 13.8.2008, σ. 82.[19] COM (2007) 313 τελικό.[20] ΕΕ L 55 της 28.2.2011, σ. 13.[21] EE L 389 της 30/12/2006, σ. 1.[22] EE L 163 της 25/6/2009, σ. 1.[23] EE L 59 της 27/2/1998, σ. 1.[24] EE L 275 της 20/10/2005, σ. 1.[25] ΕΕ [...][26] Όσον αφορά τους παραδοσιακούς ιδίους πόρους (γεωργικοί δασμοί, εισφορές στην παραγωγή ζάχαρης, τελωνειακοί δασμοί) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.